open-index/open-wikipedia-markdown huggingface dataset:
ⵄⵓⵎⴰⵕ ⴱⵓⵄⵊⵉⵏ

**ⵄⵓⵎⴰⵕ ⴱⵓⵄⵊⵉⵏ** (ⵉⵍⵓⵍ ⴳ 1983) ⵉⴳⴰ ⵢⴰⵏ ⵙⴳ ⵉⵏⵎⵖⵓⵔⵏ ⵏ ⵓⵃⵡⴰⵛ ⵏ ⵉⵃⴰⵃⴰⵏ, ⴷ ⵉⴳ ⵢⴰⵏ ⵙⴳ ⵉⵎⵕⵉⵢⵙⵏ ⵏⵏⴰ ⵙⵓⵔ ⵢⵓⵎⵥⵏ ⴳ ⵜⵥⵓⵕⵉ ⵜⴰⵥⵖⵓⵕⴰⵏⵜ ⵏ ⵓⵃⵡⴰⵛ ⵏ ⵉⵃⴰⵃⴰⵏ ⴷ ⵍⵍⵉ ⵉⵙⵡⵓⵔⵉⵏ ⵖⴼ ⵓⵙⵎⵓⵜⵜⵉ ⵏⵏⵙ ⵉ ⵜⵙⵓⵜⵉⵏ ⵏⵏⴰ ⴷ ⵉⴷⴷⴰⵏ. ⴷ ⵉⴳ ⵢⴰⵏ ⵙⴳ ⵡⵓⴷⵎⴰⵡⵏ ⵏⵏⴰ ⴱⴰⵀⵔⴰ ⵉⵜⵜⵢⵓⵙⵙⴰⵏⵏ ⴳ ⵉⵃⴰⵃⴰⵏ, ⴷ ⵉⴳ ⵉⵡⵉⵙ ⵏ ⵜⵎⵏⴰⴹⵏⵜ ⵏ ⴰⵢⵜ ⵓⵙⵓⵍ ⵍⵍⵉ ⵉⴳⴰⵏ ⵜⵉⴳⵎⵎⵉ ⵏ ⵉⵏⴰⵥⵓⵕⵏ ⴷ ⵉⵎⵙⵏⴼⵍⵓⵍⵏ ⴳ ⵜⵥⵓⵕⵉ ⵏ ⵓⵃⵡⴰⵛ. ⴷ ⵉⴳ ⵖⵉⵍⴰ ⴰⵏⵙⵙⵉⵖⴼ ⵏ ⵜⵔⴰⴱⴱⵓⵜ ⵏ ⵉⵄⵔⵔⵉⵎⵏ ⵏ ⵍⵄⵡⵡⴰⴷ ⵏ ⵉⵃⴰⵃⴰⵏ ⵏⵏⴰ ⴱⴰⵀⵔⴰ ⵉⵜⵜⵢⵓⵙⵙⴰⵏⵏ ⴳ ⵉⵃⴰⵃⴰⵏ ⴷ ⵓⵍⴰ ⴳ ⵜⵎⵏⴰⴹⵉⵏ ⵢⴰⴹⵏ.

## ⵜⵓⴷⵔⵜ ⵏⵏⵙ
ⵉⵍⵓⵍ ⵄⵓⵎⴰⵕ ⴱⵓⵄⵊⵉⵏ ⴳ ⵜⵇⴱⵉⵍⵜ ⵏ ⵉⴷⴰ ⵓ ⴳⵍⵍⵓⵍ ⴳ ⵓⴹⵡⵡⴰⵕ ⵏ ⴰⵢⵜ ⵍⵃⴰⵊ/ⵓⵙⵓⵍ ⴳ ⵓⵙⴳⴳⵯⴰⵙ ⵏ 1983 ⴳ ⵡⴰⵢⵢⵓⵔ ⵏ ⵖⵓⵛⵜ, ⴳ ⵢⴰⵜ ⵜⵡⵊⴰ ⵏⵏⴰ ⴱⴰⵀⵔⴰ ⵉⵜⵜⵢⵓⵙⵙⴰⵏ ⵙ ⵜⵥⵓⵕⵉ ⵙⵡⴰ ⴳ ⵢⵉⴳⵔ ⵏ ⵓⵃⵡⴰⵛ ⵓⵍⴰ ⵢⵉⴳⵔ ⵏ ⵓⵥⴰⵡⴰⵏ, ⴷ ⵉⴳ ⵢⵉⵡⵉⵙ ⵏ ⵓⵎⴰⵢⵙⵜⵔⵓ ⴱⵉⵀⵉ ⴱⵓⵄⵊⵉⵏ ⵏⵏⴰ ⵉⴳⴰⵏ ⵢⴰⵏ ⵙⴳ ⵉⵅⴰⵜⴰⵔⵏ ⵏ ⵓⵃⵡⴰⵛ ⵏ ⵉⵃⴰⵃⴰⵏ, ⴷ ⵍⵍⵉ ⵉⴼⴽⴰⵏ ⴽⵉⴳⴰⵏ ⵉ ⵜⵥⵓⵕⵉ ⴰⴷ. ⵉⵖⵔⴰ ⵄⵓⵎⴰⵕ ⴱⵓⵄⵊⵉⵏ ⴳ ⵜⵉⵏⵎⵍ ⵏ ⴰⵢⵜ ⵍⵃⴰⵊ ⴰⵔ ⴰⵙⵡⵉⵔ ⵡⵉⵙ ⵚⴹⵉⵚ, ⴷ ⵉⴼⴼⴰⵖ ⵏⵉⵜ ⴳ ⵜⵉⵖⵔⵉ. ⴷ ⵉⵇⵇⵉⵎ ⵏⵉⵜ ⴳ ⵜⵎⴰⵣⵉⵔⵜ ⵚⴹⵉⵚ ⵉⵙⴳⴳⵯⴰⵙⵏ, ⴷ ⵉⵍⵀⴰ ⴰⵔ ⵉⵜⵜⵍⵎⴰⴷ ⴰⵃⵡⴰⵛ ⴷⴰⵔ ⴱⴰⴱⴰⵙ ⴷ ⵜⵓⴳⴷⵜ ⵏ ⵉⵏⴰⵥⵓⵕⵏ ⵢⴰⴹⵏ, ⴰⵔ ⴰⵙⴳⴳⵯⴰⵙ ⵏ 2002 ⵉⴷⴷⴰ ⴰⴷ ⵉⵙⵡⵓⵔⵉ ⴳ ⵢⵉⵍⵍ(ⴰⴱⵃⵔⵉ). ⵎⵇⵇⴰⵔ ⵎⴽⴰⵏⵏ ⵓⵔ ⵊⵊⵓ ⵉⵏⴳⴰⵔⴰ ⵄⵓⵎⴰⵕ ⴷ ⵜⵥⵓⵕⵉ ⴰⴷ ⵏ ⵓⵃⵡⴰⵛ.  

ⵄⵓⵎⴰⵕ ⵙⴳ ⵜⵎⵥⵉ ⵏⵏⵙ ⵉⵃⵎⵍ ⵜⴰⵥⵓⵕⵉ ⴰⴷ, ⴷ ⴰⵔ ⵉⵙⴽⴰⵔ ⵜⴰⵔⴰⴱⴱⵓⵜ ⵏⵏⵙ ⵉⵎⵥⵥⵉⵢⵏ ⴷ ⵉⵎⴷⴷⵓⴽⴽⴰⵍ ⵏⵏⵙ ⴰⴼⴰⴷ ⴰⴷ ⵃⵓⵡⵛⵏ, ⴷ ⴰⵔ ⵉⵍⵙⵙⴰ ⵜⵉⵎⵍⵙⴰ ⵏ ⴱⴰⴱⴰⵙ ⵍⵍⵉ ⵉⵍⵙⵙⴰ ⵙ ⴷⴰⵔ ⵓⵃⵡⴰⵛ. ⴷ ⴰⵔ ⴱⴷⴷⴰ ⵉⵙⵙⵓⵙⵓⵎ ⵉⵙⵍⵎⴰⴷⵏ ⵏⵏⵙ ⴷ ⵉⴽⴽⴰ ⵜ ⵉⵏⵏ ⵉⴳⴰ ⵢⴰⵏ ⵓⵄⵔⵔⵉⵎ ⵍⵍⵉ ⴱⴰⵀⵔⴰ ⵉⵜⵜⵙⴷⵉⴽⵏ ⴽⵓⴷⵏⵏⴰ ⵉⵥⵕⵕⴰ ⴰⵃⵡⴰⵛ ⴳ ⴽⵔⴰⵢⴳⴰⵜⵜ ⴰⵣⵎⵣⵣⵓ ⵏⵖ ⵜⴰⵎⵖⵔⴰ. ⴷ ⵉⵍⵀⴰ ⴰⵔ ⵉⵜⵜⵍⵎⴰⴷ ⴷⴰⵔ ⴱⴰⴱⴰⵙ ⴷ ⴰⵡⴷ ⴷⴰⵔ ⵓⵏⴰⵥⵓⵕ ⵎⵓⵃⵎⵎⴰⴷ ⵣⵔⴱⴰⵏ ⴷ ⵓⵍⴰ ⵎⵓⵃⵎⵎⴰⴷ ⴱⵏ ⵄⵓⵎⴰⵕ ⴷ ⵍⵃⵙⵏ ⵎⴰⵃⵎⵎⵓ ⵍⵍⵉ ⴰⵙ ⵢⵉⵡⵙ ⴽⵉⴳⴰⵏ ⴳ ⵢⵉⴳⵔ ⴰⴷ, ⵎⴰⵛⴰ ⴰⵏⴰⵥⵓⵕ ⵏⵏⴰ ⴰⵙ ⴱⴰⵀⵔⴰ ⵉⵙⵙⵍⵎⴷⵏ ⵜⴰⵥⵓⵕⵓ ⴰⴷ ⵙ ⵜⵉⴷⵜ, ⵉⴳⴰ ⵜ ⴷⴷⴰ ⵃⵎⴰⴷ ⵓⵜⵙⵓⴽⴰ ⵍⵍⵉ ⵎⵓ ⵉⵜⵜⵉⵏⵉ ⵄⵓⵎⴰⵕ ⵛⵛⵉⵅ ⵏⵏⵙ ⴳ ⵢⵉⴳⵔ ⴰⴷ. ⴰⵔ ⴱⴷⴷⴰ ⵉⵜⵜⵎⵓⵏⴰ ⵄⵓⵎⴰⵕ ⴷ ⵜⵔⴰⴱⴱⵓⵜ ⵏ ⵓⵜⵙⵓⴽⴰ ⴰⵢⵍⵍⵉⴳ ⴳⵉⵙ ⵉⴳⴰ ⵓⵜⵙⵓⴽⴰ ⵜⴰⵎⵢⵉⵎⴰⵏⵜ, ⴷ ⴰⵔ ⴰⵙ ⴱⴷⴷⴰ ⵢⴰⴽⴽⴰ ⵜⴰⵎⵍⴷⴰ ⴰⴼⴰⴷ ⴰⴷ ⵉⵕⵉⵢⵙ ⵜⴰⵔⴰⴱⴱⵓⵜ ⵏⵏⵙ, ⴷ ⵉⴽⴽⴰ ⵜ ⵉⵏⵏ ⵓⵜⵙⵓⴽⴰ ⴰⵔ ⴳⵉⵙ ⵉⵥⵕⵕⴰ ⴰⴽⵓⴷⴰⵏⵏ ⵢⴰⵏ ⵓⵎⵕⵉⵢⵙ ⵍⵍⵉ ⵔⴰⴷ ⵢⴰⵙⵉ ⴰⵙⴰⴼⵓ/ⴰⵙⴼⴹ ⵏ ⵜⵥⵓⵕⵉ ⴰⴷ ⵏ ⵓⵃⵡⴰⵛ. ⴷ ⵓⵔ ⴱⴰⵀⵔⴰ ⵉⴽⴽⵉ ⵓⵏⴰⵥⵓⵕ ⵄⵓⵎⴰⵕ ⴱⵓⵄⵊⵉⵏ ⵢⴰⵜ ⵙⵉⵖ ⵉⵍⵎⴷ ⴽⵓⵍⵍⵓ ⵉⵍⴳⴰⵎⵏ ⵏ ⵜⵉⵕⵕⵓⵙⴰ ⵏ ⵜⵔⴰⴱⴱⵓⵜ ⵏ ⵓⵃⵡⴰⵛ. ⵉⵎⵉⴽⴽ ⵙ ⵢⵉⵎⵉⴽⴽ ⵉⵍⵀⴰ ⴷ ⵢⵉⵜⵔⵉ ⵏ ⵓⵏⴰⵥⵓⵕ ⵄⵓⵎⴰⵕ ⴱⵓⵄⵊⵉⵏ ⴰⵔ ⴷ ⵉⵜⵜⵓⵎⴰⵏ, ⴷ ⵉⵙⵙⵏⵜⵉ ⴰⴷ ⵉⵜⵜⵕⵉⵢⵙ ⵜⵉⵔⵓⴱⴱⴰ ⵏ ⵓⵃⵡⴰⵛ ⴷ ⴰⴷ ⵉⵜⵜⴰⵙⵉ ⵜⴰⵎⵙⵜⴳⴳⴰⵔⵜ ⵏ ⵓⵙⵡⵓⴷⴷⵓ ⵏ ⵓⵃⵡⴰⵛ ⴷ ⵓⵙⵏⵎⴰⵍⴰ ⵏⵏⵙ. ⵉⵍⵀⴰ ⴰⵔ ⴷ ⵉⵜⵜⴳⴳⴰ ⵓⵏⴰⵥⵓⵕ ⵄⵓⵎⴰⵕ ⴰⵎⵓⵣⴰⵢ ⴳ ⵢⵉⴳⵔ ⴰⴷ, ⴷ ⵉⵙⵙⵏ ⴷ ⵉ ⵎⴰⵎⵏⴽ ⵙ ⵔⴰⴷ  ⵢⴰⴽⴽⴰ ⵜⵉⵎⵓⵍⴰ/ⵜⵉⴷⵓⴳⴰⵎⵉⵏ ⵍⵍⵉ ⵙ ⵉⵅⵚⵚⴰ ⴰⴷ ⵜⵏ ⵙⴽⵔⵏ ⵉⵎⵃⵓⵡⵛⵏ ⵜⵉⵣⵉ ⵍⵍⵉ ⵔⴰⴷ ⵎⵎⴰⵜⵜⵉⵏ ⵙⴳ ⵜⴼⵉⵔⵜ ⴰⵔ ⵜⴰⵢⵢⴰⴹ, ⵏⵖ ⴷ ⵜⵉⵣⵉ ⵏ ⵓⵙⵏⴼⵍ ⵏ ⵓⵎⵓⵙⵙⵓ ⴷ ⵡⴰⵏⵢⴰ. ⴰⵛⴽⵓ ⵜⴰⵖⴰⵡⵙⴰ ⴰⴷ ⴰⴷ ⴱⴰⵀⵔⴰ ⵉⵙⵜⴰⵡⵀⵎⵎⴰⵏ ⴳ ⵜⵥⵓⵕⵉ ⴰⴷ ⵏ ⵓⵃⵡⴰⵛ ⵏ ⵉⵃⴰⵃⴰⵏ.

ⵉⵍⵀⴰ ⴷ ⵄⵓⵎⴰⵕ ⴷ ⵜⵔⴰⴱⴱⵓⵜ ⵏⵏⵙ ⴰⵔ ⵙⴽⴰⵔⵏ ⵢⴰⵏ ⵓⴼⵙⵔ ⵏⵖ ⵢⴰⵏ ⵓⴼⵕⵕⵊ ⵏⵏⴰ ⴱⴰⵀⵔⴰ ⵉⵥⵉⵍⵏ ⴷ ⵍⵍⵉ ⵉⵙⵙⵓⵙⵓⵎⵏ ⴰⴳⴷⵓⴷ. ⴷ ⵉⴳ ⵖⵉⵍⴰⴷ ⵢⴰⵏ ⵙⴳ ⵉⵎⵕⵉⵢⵙⵏ ⴷ ⵉⵙⵍⵎⴰⴷⵏ ⵉⵎⵇⵇⵔⴰⵏⵏ ⵏ ⵜⵥⵓⵕⵉ ⴰⴷ, ⴷ ⴰⵔ ⴰⵀⴰ ⵉⵜⵜⴰⵡⵣ ⵖⴼ ⵓⴹⴰⴽⴰⵍ ⵏ ⵓⵣⴷⴷⵓⵢ ⵏ ⵜⵥⵓⵕⵉ ⴰⴷ ⴱⵍⴰ ⴽⵔⴰ ⵏ ⵓⵙⴼⵙⴰ ⴷ ⵓⵔⵊⴰⵏ.

ⴷ ⴰⵔ ⵉⵜⵜⵉⵏⵉ ⵓⵏⴰⵥⵓⵕ ⴰⴷ ⵎⴰⵙ ⵍⵍⴰⵏ ⴽⵔⴰ ⵉⴼⵔⵉⵙⵏ, ⵍⵍⵉ ⵙ ⵉⵅⵚⵚⴰ ⴰⴷ ⵉⵍⵉⵏ ⴳ ⴽⵔⴰⵢⴳⴰⵜⵜ ⴰⵎⵕⵉⵢⵙ ⵏ ⵜⵔⴰⴱⴱⵓⵜ ⵏ ⵓⵃⵡⴰⵛ, ⵍⵍⵉ ⵜⵏ ⵉⴳⴰⵏ ⴷ :

* ⴰⴳⵍⵍⴰ ⴷ ⵜⵓⵎⵎⵍⴰ ⵜⴰⵣⴷⴷⴰⴳⵜ.
* ⵜⵉⵏⵏⵓⵥⴰ ⴷ ⵜⵉⵏⵥⴻⵥⵜ.
* ⴰⵖⵓⴷⵓ ⵏ ⵓⵎⵓⴳⴳⵓ/ⵓⵎⵙⵓⵔⵓⴼ ⴷ ⵉⴳⵎⴰⵎⵏ ⵏ ⵜⵔⴰⴱⴱⵓⵜ ⴷ ⵓⴳⴷⵓⴷ.
* ⴰⴹⴰⴽⴰⵍ ⵏ ⵓⵣⴷⴷⵓⵢ ⵏ ⵜⵥⵓⵕⵉ ⴰⴷ ⴱⵍⴰ ⴽⵔⴰ ⵏ ⵓⵙⴼⵙⴰ ⴷ ⵓⵔⵊⴰⵏ.
* ⵜⴰⵣⵎⵔⵜ ⵖⴼ ⵓⵥⵉⴹⵕ ⵏ ⵜⵎⵙⵜⴳⴳⴰⵔⵜ ⵜⴰⵏⵎⴷⵓⵜ ⵜⵉⵣⵉ ⵏ ⵍⵍⵉ ⵉⵜⵜⵕⵉⵢⵙ ⵜⴰⵔⴰⴱⴱⵓⵜ.
* ⴰⴷ ⴷⴰⵔⵙ ⵢⵉⵍⵉ ⵢⵉⵎⴰⵏ ⵏ ⵜⵥⵓⵕⵉ ⵎⵇⵇⴰⵔ ⵓⵔ ⵍⵍⵉⵏ ⵜⵖⵔⴰⴷ.

## ⵥⵕ ⵓⴳⴳⴰⵔ

* ⵃⵎⴰⴷ ⵓⵜⵙⵓⴽⴰ
* ⵎⵓⵃⵎⵎⴰⴷ ⵣⵔⴱⴰⵏ
* ⴱⵉⵀⵉ ⴱⵓⵄⵊⵉⵏ
* ⴰⵃⵡⴰⵛ ⵏ ⵉⵃⴰⵃⴰⵏ ⵏ ⵜⵎⴰⵏⴰⵔ

## ⵉⵙⴰⵖⵓⵍⵏ
ⵉⵎⵉⵍ ⴷⵓⵔⴽⴰⵢⵎ

**ⴷⴰⴼⵉⴷ ⵉⵎⵉⵍ ⴷⵓⵔⴽⴰⵢⵎ** (15 ⴰⴱⵔⵉⵍ 1858 - 15 ⵏⵓⵡⴰⵏⴱⵉⵔ 1917) ⵉⴳⴰ ⵢⴰⵏ ⵓⵎⵙⵏⴰⵎⵓⵏ ⴰⴼⵕⴰⵏⵚⵉⵚ. ⵉⴳⴰ ⵢⴰⵏ ⵙⴳ ⵉⵎⵙⵙⵔⵙⵍⵏ ⵏ ⵜⵙⵏⴰⵎⵓⵏⵜ ⵜⴰⵜⵔⴰⵔⵜ, ⴷ ⵉⵙⵔⵙ ⵉ ⵜⵎⴰⵙⵙⴰⵏⵜ ⴰⴷ ⵜⴰⵖⴰⵔⴰⵙⵜ ⵉⵥⵍⵉⵏ ⵙⵔⵙ ⴷ ⵍⵍⵉ ⵉⵜⵜⴱⵉⴷⴷⴰⴷⵏ ⵖⴼ ⵜⵥⵕⵉ ⴷ ⵜⵙⵉⵔⵉⵎⵜ ⵙ ⵢⴰⵜ ⵜⴽⴽⵍⵜ. ⵉⵙⵙⵔⵙⵍ ⵙ ⵓⴷⵎ ⴰⵎⴰⴷⴷⵓⴷ ⴰⵖⵢⵓⴷ ⴰⴽⴰⴷⴰⵎⵉ ⴰⴽⴷ ⴷⵓ ⴱⵡⵉⵣ ⴷ ⴽⴰⵔⵍ ⵎⴰⵔⴽⵙ ⴷ ⵎⴰⴽⵙ ⴼⵉⴱⵔ. ⵉⵍⵍⴰ ⵎⴰ ⵉⵜⵜⵉⵏⵉ ⵎⴰⵙ ⴷ ⵏⵜⵜⴰ ⴰⴷ ⵉⴳⴰⵏ ⴰⵎⵙⵙⵔⵙⵍ ⵏ ⵜⵙⵏⴰⵎⵓⵏⵜ ⵜⴰⵜⵔⴰⵔⵜ.

ⵢⵓⵡⵉ ⵜ ⴱⴰⵀⵔⴰ ⴷⵓⵔⴽⴰⵢⵎ ⴳ ⵜⵡⵓⵔⵉⵡⵉⵏ ⵏⵏⵙ ⵙ ⵜⵎⴰⵎⴰⴽⵜ ⵍⵍⵉ ⵙ ⵣⵎⵔⵏ ⵡⴰⵎⵓⵏⵏ ⴰⴷ ⵃⴹⵓⵏ ⴰⵙⵉⴷⴼ ⵏⵏⵙ ⴰⵏⴰⵎⵓⵏ ⴳ ⵓⵣⵎⵣ ⵏ ⵜⴰⵜⴰⵔⴰⵔⵜ, ⵍⵍⵉ ⵉⴳⴰⵏ ⵢⴰⵜ ⵜⵉⵣⵉ ⵏⵏⴰ ⴳ ⵙⵓⵔ ⵓⵔ ⵍⵍⵉⵏ ⵉⵣⴷⴰⵢⵏ ⵉⵏⴰⵎⵓⵏⵏ ⴷ ⵉⵙⴳⴷⴰⵏⵏ ⵉⴱⵍⴷⴰⵢⵏ. ⴷ ⵉⴳ ⵢⴰⵏ ⵡⴰⴽⵓⴷ ⴳ ⵜⵜⵓⵙⴽⴰⵔⵏⵜ ⵜⵎⵔⵙⴰⵍ ⵜⵉⵏⴰⵎⵓⵏⵉⵏ ⵜⵉⵎⴰⵢⵏⵓⵜⵉⵏ.  ⴷ ⵜⴽⴽⴰ ⵜⵜ ⵉⵏⵏ ⵜⴰⵡⵓⵔⵉ ⵏⵏⵙ ⵜⴰⵎⵣⵡⴰⵔⵓⵜ ⵜⴰⵏⴰⵎⵓⵏⵜ ⵜⴰⴷⵙⵍⴰⵏⵜ ⵉⴳⴰ ⵜⵜ ⵖⴼ ⵓⴱⵟⵟⵓ ⵏ ⵜⵡⵓⵔⵉ ⵜⴰⵏⴰⵎⵓⵏⵜ(1893),. ⴳ ⵓⵙⴳⴳⵯⴰⵙ ⵏ 1895 ⵉⵙⴽⵔ ⵜⵓⵟⵟⵓⵜ ⵜⴰⵎⵣⵡⴰⵔⵓⵜ ⵏ "ⵜⴰⵙⵏⴰⵎⵓⵏⵜ ⵜⴰⵡⵕⵓⴱⴱⵉⵜ", ⴰⴼⴰⴷ ⴰⴷ ⵉⴳ ⴰⵙⵍⵎⴰⴷ ⴰⵎⵣⵡⴰⵔⵓ ⵏ ⵜⵙⵏⴰⵎⵓⵏⵜ ⴳ ⴼⵕⴰⵏⵚⴰ. ⴳ ⵓⵙⴳⴳⵯⴰⵙ ⵏ 1898 ⵉⵙⴽⵔ ⵜⴰⵙⵖⵓⵏⵜ "ⴰⵙⴳⴳⵯⴰⵙ ⴰⵏⴰⵎⵓⵏ". ⴰⴷⵍⵉⵙ ⵏⵏⵙ "Le Suicide/ⵜⴰⵎⵏⵖⵉⵎⴰⵏⵜ" (1897), ⵉⵙⴽⵔ ⴳⵉⵙ ⵢⴰⵜ ⵜⵣⵔⴰⵡⵜ ⵉ ⵓⵙⵖⴰⵍ ⵏ ⵜⵎⵏⵖⵉⵎⴰⵏⵜ ⴳⵔ ⵉⵎⵣⴷⴰⵖⵏ ⵉⴽⴰⵜⵓⵍⵉⴽⵉⵢⵏ ⴷ ⵉⴱⵔⵓⵜⵉⵙⵜⴰⵏⵉⵢⵉⵏ ⴷ ⵜⵣⵔⴰⵡⵜ ⴰⴷ ⵜⴳⴰ ⵜⴰⵎⵣⵡⴰⵔⵜ ⴳ ⵢⵉⴳⵔ ⵏ ⵉⵔⵣⵣⵓⵜⵏ ⵉⵏⴰⵎⵓⵏⵏ ⵉⵜⵔⴰⵔⵏ, ⴷ ⵜⵉⵡⵙ ⴳ ⵓⵙⵏⴳⵉⵔⵉ ⴳⵔ ⵜⵙⵏⴰⵎⵓⵏⵜ ⴷ ⵜⵙⵏⵉⵎⴰⵏⵜ ⴷ ⵜⴼⵍⵙⴰⴼⵜ ⵜⴰⵙⵔⵜⴰⵏⵜ. ⴷ ⵉⴼⴽⴰ ⴳ ⵓⴷⵍⵉⵙ ⵏⵏⵙ ⵏ "ⵓⵏⵓⵖⵏ ⵉⴼⵔⴷⴰⵙⵏ ⵏ ⵜⵓⴷⵔⵜ ⵜⴰⵙⴳⴷⴰⵏⵜ" ⵢⴰⵜ ⵜⵥⵕⵉ ⵜⴰⵙⴳⴷⴰⵏⵜ ⵏⵏⴰ ⵉⵙⵎⵣⴰⵣⴰⵍⵏ ⴳⵔ ⵜⵓⴷⵔⵜ ⵜⴰⵏⴰⵎⵓⵏⵜ ⴷ ⵜⴷⵍⵙⴰⵏⵜ ⴳ ⵡⴰⵎⵓⵏⵏ ⵉⵥⵖⵓⵕⴰⵏⵏ ⴷ ⵉⵜⵔⴰⵔⵏ. 

ⵜⴽⴽⴰ ⵜⵜ ⵉⵏⵏ ⵜⴳⴰ ⴷⴰⵔⵙ ⵜⵙⵏⴰⵎⵓⵏⵜ  ⵜⴰⵙⵏⵎⵔⵙⵍⵜ, ⴰⵛⴽⵓ ⵉⵔⵎⵙ ⵉⵔⵎ ⴰⴷ ⵙ ⵓⵎⴰⵜⴰ ⴷ ⵎⴰⵙ ⵉⴳⴰ ⵜⵉⴷⵎⵎⵉⵡⵉⵏ ⴷ ⵉⵙⵔⵜⴰⵏ ⵏ ⵜⵎⵙⴽⵔⵜ  ⵍⵍⵉ ⵜⵙⵔⵙ ⵜⴳⵔⴱⴰⵣⵜ. 

ⵉⵇⵇⵉⵎ ⴷⵓⵔⴽⴰⵢⵎ ⴳ ⴼⵕⴰⵏⵚⴰ  ⴰⵢⵍⵍⵉⴳ ⵉⴳⴰ ⵜⴰⴳⴳⴰⵍⵜ ⵜⴰⵎⵙⴽⴰⵕⴰⴹⵜ ⴳ ⵜⵓⴷⵔⵜ ⵜⴰⵡⵏⴳⵉⵎⵜ ⵜⴰⴼⵕⴰⵏⵚⵉⵚⵜ ⴰⵔ ⴰⵢⵍⵍⵉⴳ ⵉⵎⵎⵓⵜ ⴳ 1917. ⵉⵙⵙⵎⵏⵉⴷ ⵜⵓⴳⴷⵜ ⵏ ⵜⵏⴰⵡⵉⵏ ⴷ ⵉⴳⵉⵜⵏ ⵏⵏⴰ ⵉⵜⵜⵓⴼⵙⴰⵔⵏ ⵖⴼ ⵜⵓⴳⴷⵜ ⵏ ⵉⵎⵔⵙⵉⵜⵏ, ⵣⵓⵏ ⴷ ⵜⴰⵙⵏⴰⵎⵓⵏⵜ ⵏ ⵜⵓⵙⵙⵏⴰ ⴷ ⵉⵔⴼⵙⴰⵏ, ⴰⴳⵔⴰⵔⴰⵣ ⴰⵏⴰⵎⵓⵏ, ⴷ ⵓⵙⴳⴷ, ⴷ ⵓⵙⵍⴳⵏ ⴷ ⵓⵙⵙⵍⵎⴷ, ⴷ ⵓⵙⴰⵏⴼ ( ⵙ ⵓⵏⴰⵎⴽ ⵏⵏⵙ ⴳ ⵜⵙⵏⴰⵎⵓⵏⵜ). ⴽⵛⵎⵏ ⵙⴳ ⴰⴽⵓⴷⴰⵏⵏ ⵉⵔⵎⴰⵏ ⵏ ⴷⵓⵔⴽⴰⵢⵎ ⵣⵓⵏ ⴷ "ⴰⵏⵓⴳⴳⴰ ⴰⵎⴳⵔⵓ" ⴰⵎⴰⵡⴰⵍ ⴰⵎⴷⵏⴰⵏ.  

## ⵜⵓⴷⵔⵜ ⵏⵏⵙ
ⵉⵍⵓⵍ ⴷ ⴷⵓⵔⴽⴰⵢⵎ ⴳ ⵜⵎⴷⵉⵏⵜ ⵏ ⵉⴱⵉⵏⴰⵍ ⴳ ⴼⵕⴰⵏⵚⴰ, ⴷ ⵉⵏⴽⵔ ⴷ ⴳ ⵢⴰⵜ ⵜⵡⵊⴰ ⵏ ⵉⵃⴰⵅⴰⵎⵉⵢⵉⵏ ⵏ ⵡⵓⴷⴰⵢⵏ, ⵉⴽⴽⴰ ⵜ ⵉⵏⵏ ⵉⴳⴰ ⵢⴰⵏ ⵓⵏⵍⵎⴰⴷ ⵉⵃⵕⵛⵏ, ⴷ ⵓⵔ ⵉⴽⴽⵉ ⵢⴰⵜ ⵙⵉⵖ ⵉⵎⵎⵓⵜⵜⵉ ⵙ ⵜⵉⵏⵎⵍ ⵜⴰⵏⴰⴼⵍⵍⴰⵜ ⵏ ⵉⵙⵍⵎⴰⴷⵏ ⵍⵍⵉ ⵉⴳⴰⵏ ⵙⴳ ⵜⵎⵓⴼⴰⵢⵉⵏ ⵏ ⵜⵎⵔⵙⴰⵍ ⵏ ⵓⵙⵙⵍⵎⴷ ⴰⵏⴰⴼⵍⵍⴰ ⴳ ⴼⵕⴰⵏⵚⴰ, ⴳ ⵓⵙⴳⴳⵯⴰⵙ ⵏ 1879 ⵍⵍⵉⴳ ⵉⴷⴷⵓⴽⴽⵍ ⴷ ⴽⵔⴰ ⵏ ⵉⵄⵔⵔⵉⵎⵏ ⵏ ⴼⵕⴰⵏⵚⴰ ⵣⵓⵏ ⴷ ⵊⴰⵏ ⵊⵓⵔⵉⵙ ⵏⵖ ⵀⵉⵏⵔⵉ ⴱⵉⵔⵖⵙⵓⵏ, ⵎⴰⵛⴰ ⵓⵔ ⵜ ⴱⴰⵀⵔⴰ ⵜⵙⵙⵓⵙⵎ ⵜⵉⵏⵎⵍ ⴰⵏⵏ, ⴷ ⵉⴷⴷⵓ ⵏⵉⵜ ⴰⴷ ⵉⵜⵜⴰⵔⴰ ⵖⴼ ⵜⴼⵍⵙⴰⵜ ⴷ ⴳ ⵜⴼⵍⵙⴰⴼⵜ ⵏⵏⵙ ⵉⵣⵔⵉ ⴳⵉⵙ "ⵜⴰⴼⵍⵙⴰⴼⵜ ⵙ ⵓⴼⵍⵍⴰ"( ⴳ ⵜⴰⵏⵏⴰⵢⵜ ⵏⵏⵙ). ⵉⴽⴽⴰ ⵜ ⵉⵏⵏ ⴷⵓⵔⴽⴰⵢⵏ ⵓⵔ ⵉⵃⵎⵉⵍ ⵜⵉⵎⵓⵖⵍⴰ ⵜⵉⴼⵍⵙⴰⴼⵉⵏ ⵜⵉⵎⵔⴷⵉⴷⵉⵏ ⴷ ⵜⵎⴰⵙⵙⴰⵏⵜ ⴰⴼⴰⴷ ⴰⴷ ⵜⵉⵍⵉ ⵖⴰⵙ ⵜⵎⴰⵙⵙⴰⵏⵜ, ⴷ ⵓⵢⴰ ⴰ ⵖⴼ ⵉⵔⴰ ⴰⴷ ⵉⵙⴽⵔ ⴳ ⵜⵙⵏⴰⵎⵓⵏⵜ ⵢⴰⵜ ⵜⵎⴰⵙⵙⴰⵏⵜ ⵏⵏⴰ ⵜⵜ ⵉⵜⵜⴰⵡⵉⵏ ⴳ ⵜⵎⵓⴽⵔⵉⵙⵉⵏ ⵏ ⵡⴰⵎⵓⵏ, ⴷ ⴰⴷ ⴼⵍⵍⴰⵙ ⴱⵉⴷⴷⵏ ⴰⴼⴰⴷ ⴰⴷ ⴼⵏ ⵉⵎⵙⵙⴰⵢⵏ ⵏ ⵉⵎⵓⴽⵔⵉⵙⵏ ⴰⵏⵏ ⵙ ⵓⵙⵖⵓⴷⵓ  ⵏ ⵜⵓⵇⵇⵏⵉⵡⵉⵏ ⴳⵔ ⵓⴼⴳⴰⵏ ⴷ ⵡⴰⵎⵓⵏ; ⴷ ⵢⵉⵡⵉ ⵜ ⴱⴰⵀⵔⴰ ⴳ ⵜⵎⵓⴽⵔⵉⵙⵉⵏ ⵜⵉⵙⴳⵎⴰⵏⵉⵏ.

## ⵜⴰⵎⵜⵜⴰⵏⵜ ⵏⵏⵙ
ⵉⵎⵎⵓⵜ ⵉⵎⵉ ⴷⵓⵔⴽⴰⵢⵏ ⴳ 15 ⵏⵓⵡⴰⵏⴱⵉⵔ 1917 ⴳ ⴱⴰⵔⵉⵣ, ⴷ ⵉⵜⵜⵓⵏⴹⴰⵍ ⴳ ⵓⵙⵎⴹⵍ ⵏ ⵎⵓⵏⴱⵔⴰⵏⵙ.

## ⵉⴳⵉⵜⵏ ⵏⵏⵙ

* ⵖⴼ ⵓⴱⵟⵟⵓ ⵏ ⵜⵡⵓⵔⵉ ⵜⴰⵏⴰⵎⵓⵏⵜ, 1893.
* ⵉⵍⴳⴰⵎⵏ ⵏ ⵜⴱⵔⵉⴷⵜ ⴳ ⵜⵙⵏⴰⵎⵓⵏⵜ, 1895.
* ⵜⴰⵎⵏⵖⵉⵎⴰⵏⵜ, 1897.
* ⵓⵏⵓⵖⵏ ⵉⴼⵔⴷⴰⵙⵏ ⵏ ⵜⵓⴷⵔⵜ ⵜⴰⵙⴳⴷⴰⵏⵜ, 1912
* ⴰⵙⴳⵎⵉ ⴷ ⵜⵙⵏⴰⵎⵓⵏⵜ (1922) 
* ⵜⴰⵙⵏⴰⵎⵓⵏⵜ  ⴷ ⵜⴼⵍⵙⴰⴼⵜ (1925) 
* ⵜⴰⵏⴼⵍⵉⵜ ⵜⴰⴱⵉⴷⴰⴳⵓⵊⵉⵜ(ⴰⵙⴳⵎⴰⵏ) ⴳ ⴼⵕⴰⵏⵙⴰ (1938) 
* ⵜⴰⵎⴰⵙⵙⴰⵏⵜ ⵜⴰⵏⴰⵎⵓⵏⵜ ⴷ ⵓⵙⴽⴽⵉⵔ ( 1970).

## ⵥⵕ ⵓⴳⴳⴰⵔ

* ⴽⴰⵔⵍ ⵎⴰⵔⴽⵙ
* ⴳⴰⵙⵜⵓⵏ ⴱⴰⵛⵍⴰⵕ
* ⵊⵓⵏ ⴷⵉⵡⵉ
* ⵎⴰⴽⵙ ⴼⵉⴱⵔ

## ⵉⵙⴰⵖⵓⵍⵏ
ⴰⵙⵓⵏⴰⵏ

**ⴰⵙⵓⵏⴰⵏ**( ⴰⵎⴰⴳⵓⵜ: ⵉⵙⵓⵏⴰⵏⵏ) ⴳ ⵜⵓⴳⵜⵜ ⵏ ⵉⵙⵍⴳⵏⵏ ⴳ ⵓⵎⴰⴹⴰⵍ ⵜⵜⵢⴰⵡⵙⵙⴰⵏ ⵎⴰⵙⴷ ⴳⴰⵏ ⵉⴱⴽⴽⵉⴹⵏ ⵜⵉⵎⵥⵥⴰⵏⵉⵏ, ⴳ ⴽⵉⴳⴰⵏ ⵏ ⵉⵙⵔⵓⵙⵏⵏ ⴰⵔ ⴼⵍⵍⴰⵙ ⴰⴽⴽⴰⵏ ⴽⴷⴰ ⵏ ⵜⵎⴰⵔⵔⵓⵜ ⵉⴼⵙⵓⵙⵏ ⵖⴼ ⵜⵉⵏ ⴰⵣⵏⵏⵉⵔ ⴷ ⵜⵓⵙⵉ ⵖⴼ ⵜⵉⵏ ⵉⵏⵏⵓⴼⵏ ⵏ ⵜⵎⵙⵙⵓⴳⵓⵔⵜ. ⴳ ⵜⵓⴳⵜⵜ ⵏ ⵡⴰⴷⴷⴰⴷⵏ ⵜⴰⵎⵔⵔⵓⵜ ⴷⴰ ⵜⴳⴳⴰ ⴽⵔⴰ ⵏ ⵜⴼⴳⵓⵔⵜ. ⵜⵣⵎⵔ ⴰⴷ ⵜⵓⵎⴰ **ⵉⵙⵓⵏⴰⵏⵏ** ⵉⴱⴽⴽⵉⴹⵏ ⴰⵎ: ⵜⵓⴽⴽⵕⴹⴰ ⵉⴷⴷⵓⵙⵏ, ⵉⵎⴷⴷⵉ ⴰⵎⵉⵡⴰⵏ, 
ⵜⵉⵎⵙⴽⵔⵜ ⵉⵅⵛⵛⵏ, ⴰⵙⵎⵔⵡⵉ ⵉⴼⵙⵓⵙⵏ ⵏ ⵡⴰⵢⴷⴰ ⵏ ⵡⵉⵢⵢⴰⴹ ⴷ ⵉⴱⴽⴽⵉⴹⵏ ⴼⵙⵓⵙⵏ ⵓⵔ ⴷⴰ ⵜⴳⴳⵔⵏ ⵉ ⵜⴼⴳⴳⴰ ⵏ ⵓⴼⴳⴰⵏ ⴷ ⵜⴷⵓⵙⵉ ⵏⵏⵙ.
## ⵉⵙⴰⵖⵓⵍⵏ

## ⵉⵙⴰⵖⵓⵍⵏ
***ⴰⵙⴳⵣⴰⵡⴰⵍ ⵏ [[ⴰⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ]](ⵙ.ⴳ.ⵙ.ⵎ) :** ⵎⵙⵎⵓⵏ ⴰⵡⴰⵍ ⴰⵎⴰⵜⴰⵢ ⴰⵙⵏⵎⴰⵍⴰⵢ ⵏ ⵜⵎⴰⵣⵉⵖⵜ (ⵎ.ⵎ.ⵙ.ⵎ)
***ⴰⵙⴳⵣⴰⵡⴰⵍ ⵏ [[ⴰⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ]](ⵙ.ⴳ.ⵙ.ⵎ) :** ⵎⵙⵎⵓⵏ ⴰⵡⴰⵍ ⴰⵎⴰⵜⴰⵢ ⴰⵙⵏⵎⴰⵍⴰⵢ ⵏ ⵜⵎⴰⵣⵉⵖⵜ (ⵎ.ⵎ.ⵙ.ⵎ)
***ⴰⵙⴳⵣⴰⵡⴰⵍ ⵏ [[ⴰⵙⵉⵏⴰⴳ ⴰⴳⵍⴷⴰⵏ ⵏ ⵜⵓⵙⵙⵏⴰ ⵜⴰⵎⴰⵣⵉⵖⵜ]](ⵙ.ⴳ.ⵙ.ⵎ) :** ⵎⵙⵎⵓⵏ ⴰⵡⴰⵍ ⴰⵎⴰⵜⴰⵢ ⴰⵙⵏⵎⴰⵍⴰⵢ ⵏ ⵜⵎⴰⵣⵉⵖⵜ (ⵎ.ⵎ.ⵙ.ⵎ)
ⵜⵜⵕⵥ ⵏ ⵕⵕⴰⵏⴷⴰ

ⵜⵜⵕⵥ ⵏ ⵕⵕⴰⵏⴷⴰ

## ⵎⵣⵔⵓⵢ ⵏⵏⵙ
ⵜⵔⵣⴰ ⵏ ⵔⴰⵏⴷⴰ ⵉⵙ ⵜⴰⵎⵓⴷⴷⵉⵍⵜ ⵏ ⵜⴰⵎⵎⴰⵙⵜ ⵉⵎⴰⵙⵉⴷⵏ ⵏ ⵎⵔⵔⴰⴳ. ⵜⴰⴷⴷⵓⴳⵜ ⴳ ⵜⴰⵙⵓⵙⵜ ⵜⴰⴼⴰⵙⵏⵜ ⵏ ⵓⴼⵔⵓ ⴷ ⵉⵙⵙⵉⵎⵉⵏ ⵏ ⵜⴰⵎⵓⴷⴷⵉⵍⵜ ⵏ ⵎⴰⵔⴰⴽⵓⵛ ⴷ ⵜⴰⵎⴰⵣⵉⵖⵜ. ⵜⵙⴰⵏⴰⴷ ⵜⴰⵏⵎⴰⵎⵓⵙⵜ ⵏ ⵜⵔⵣⴰ ⵏ ⵔⴰⵏⴷⴰ ⵙ ⵜⴰⵎⴰⵣⵉⵖⵜ ⵏ ⵉⵎⵔⴰⵣⵉⵔⵏ ⵏ ⵎⵔⴰⵣ, ⵓⵙⵉⵏ ⵜⴰⴳⵏⵉⵏ ⴷ ⵉⴼⵔⵙⵉⴳⵉⵏ ⵉⵎⵓⵔⵔⴰⵏ ⵏ ⵎⵔⴰⴳ ⴰⴷ ⵜⵔⵣⴰ ⵙⴳ ⵡⵉⴳⴰⵎ ⴷ ⵜⴰⵎⵓⴷⴷⵉⵍⵜ.

## ⵜⴰⵎⴰⵜⴰⵔⵜ ⵜⴰⴷⵍⵙⴰⵏⵜ
ⵜⵔⵣⴰ ⵏ ⵔⴰⵏⴷⴰ ⵉⵙⵙⵉⵎⵉⵏ ⴰⵙ ⵜⴰⵎⵙⵉⵏⵜ ⴷ ⵜⴰⵎⵎⴰⵙⵜ, ⴰⵔ ⵜⵙⴰⵏⵉⵍ ⵙ ⵓⵎⵣⵣⵓⵣ ⵏ ⵜⵙⴰⵏⵏⴰ ⵏ ⵜⵎⵉⵔⵉⵙⵜ ⴷ ⵉⵙⵉⴷⵉⵏ ⵉⵎⵔⵣⵉⵔⵏ ⵙ ⵓⵣⵣⵔⵓ ⴷ ⵜⵉⵙⵉⵎⵉⵏ ⵏ ⵜⵙⴰⵏⵏⴰ ⵜⵓⴷⵉⵔⵜ ⵙ ⵜⴰⴳⴷⴰⵔⵜ ⴷ ⵜⴰⵏⴰⵎⵉⵔⵜ.

## ⴰⵙⵙⵎⵔⵙ ⴰⵜⵔⴰⵔ
ⵉⵙ ⵜⵔⵣⴰ ⵏ ⵔⴰⵏⴷⴰ ⵜⴰⴳⵍⵉⵜ ⵙ ⵜⵉⵔⴰⵡⵉⵏ ⴷ ⵓⵙⴰⵙⵏ ⵏ ⵜⵔⴰⵢⵙⵜ ⴷ ⵓⵙⴰⵏⵜ, ⴰⵔ ⵜⵙⴰⵏⵉⵍ ⵜⵉⵔⴰⵡⵉⵏ ⵉⴷⵓⵔⴰⵏ ⵙ ⵓⵙⴰⵏⵜ ⵏ ⵜⴰⵎⵔⴰⵣⵉⵏⵜ ⴷ ⵜⵉⵎⵔⴰⴳⵉⵏ. ⵉⵙ ⵉⵎⵙⵏⵓⵔ ⵉⵍⴰ ⵜⵔⵣⴰ ⵏ ⵔⴰⵏⴷⴰ ⵜⵎⵓⵔⵜ ⴷ ⵜⵉⵎⵉⵔⵉⴱⵉⵏ ⵏ ⵜⴰⵎⵓⵔⵜ ⴰⵎⴰⵣⵉⵖⵜ ⴰⵣⵔⵓⵎⵉⵔⵏ.

## ⵉⵙⴰⵖⵓⵍⵏ
ⵜⵉⵛⴹⵉⴼⵜ

**ⵜⵉⵛⴹⵉⴼⵜ** ( ⵙ ⵜⵏⵜⴰⵍⴰ ⵏ ⵥⴰⵢⴰⵏ: ***ⵜⵉⵛⴹⵉⴼⵜ***) ⵜⴳⴰ ⵢⴰⵏ ⵡⴰⵏⴰⵡ ⵏ ⵜⵥⵕⴱⵉⵜ ⴳ ⵜⵎⴰⵣⵉⵔⵜ ⵏ ⵥⴰⵢⵢⴰⵏ. ⴰⵔ ⵜⴰⵙⵏⴰ ⵏ ⵜⵎⵎⵓⵔⵜ ⵏ ⵅⵏⵉⴼⵔⴰ ⵏ ⵓⵣⴳⴳⵔⵓ ⵏ ⵉⵣⵢⴰⵏ ⵏ ⵜⴰⵙⵙⴰ ⴰⵎⴰⵣⵉⵖⵉⵢⵜ. ⴰⵎⴰⵣⵉⵖⵉⵢⵏ ⵏ ⵅⵏⵉⴼⵔⴰ ⵙⵙⵓⵏ ⴰⵙⵎⴰⵔ ⵉ ⵜⴰⵣⵔⵉⴱⵜ ⴰⵔ ⵢⵉⵖⵉ ⴰⴽⵓⵍ ⵏ ⵜⵎⵙⵎⵓⵏⵜ, ⵜⵉⴳⵔⴰⵡⵉⵡⵉⵏ ⴷ ⵜⵉⵍⴰⴳⵉⵍⵉⵢⵉⵏ ⵉⴷⴷⴰⵢⵏ ⵉⵎⵉⵣⵉⵖⵉⵢⵏ ⵙ ⵜⵙⵎⵓⵔⵜ ⵏ ⵜⵎⴰⵙⵙⵓⵏⵜ ⴷ ⵜⵉⵍⴰⵙⵜ ⵏ ⵜⵙⵎⵓⵔⵜ.

## ⵜⵓⵜⵍⴰⵢⵜ ⵏ ⵜⴰⵣⵔⵉⴱⵜ
ⵜⴰⵣⵔⵉⴱⵜ ⵏ ⵉⵣⵢⴰⵏ ⵜⴰⴷ ⵜⵉⴳⵔⴰⵡⵉⵡⵉⵜ ⴰⵎⴰ ⵜⴰⵎⵓⵔⵜ ⵏ ⵜⵙⵎⵎⵓⵔⵜ ⵉ ⵜⴰⴳⵍⴰⵙⵜ. ⵜⵓⵜⵍⴰⵢⵜ ⴰⴷ ⵉⴷⴷⵉⵢⴰ ⵉ ⵡⴰⴳⴳⴰⵔ ⵏ ⵜⵓⵙⵙⴰ ⵏ ⵉⵣⵡⴰⵏⵉⵢⵏ, ⴷⴰⵔ ⵉⵍⵍⵉⵙⵏ ⵉ ⵜⵉⵔⵔⴰ ⵏⵏⴽ ⴷ ⵉⵔⴰⴷⵉⵢⵏ ⵙⵙⵓⵏ ⵉⴼⵔⵉⵙⵉⵢⵏ ⵙ ⵜⴰⵎⴰⵣⵉⵖⵜ.

## ⵜⵉⴳⴰⵡⵔⵉⵡⵉⵏ
ⵜⵉⴳⴰⵡⵔⵉⵡⵉⵏ ⵏ ⵜⴰⵣⵔⵉⴱⵜ ⵏ ⵅⵏⵉⴼⵔⴰ ⴰⴷ ⵢⴰⴷⴷⵉⵢⵏ ⵙⵙⵓⵙⵏ ⵙ ⵜⵓⵍⴰⴳⵉⵜ, ⵜⵉⵍⴰⵍⵉⵜ, ⵉⴷⴷⵉⵢⵏ ⵉⴳⵔⵉⵍⵉⵢⵉⵏ ⵉ ⵜⵉⵣⴳⵉⵍⵉⵢⵉⵏ ⵏ ⵡⵓⵙⵙⴰⵏ. ⵜⴰⵣⵔⵉⴱⵜ ⵏ ⵅⵏⵉⴼⵔⴰ ⵜⵙⵏⴰⵔ ⵏ ⵉⵣⵎⴰⵏ ⴷ ⵜⵉⴳⵔⴰⵡⵉⵡⵉⵏ ⵏ ⵢⵉⴹⵉⵍ ⴷ ⵢⵉⵍⵍⵉⵢⵉⵏ ⵙⵙⵉⵍⵍⵉⵢⵉⵏ ⵉⵎⵎⵓⵔⵏ ⴷⵉ ⵜⵉⵍⴰⴳⵎⵓⵏⵜ ⵏ ⵢⵉⵎⵎⵓⵔⵏ.

## ⵜⵉⵙⵏⵉⵣⵉⵏ ⵏ ⵜⴰⵣⵔⵉⴱⵜ
ⵜⴰⵣⵔⵉⴱⵜ ⵏ ⵅⵏⵉⴼⵔⴰ ⵜⵙⵓⵔⵓ ⵙ ⵓⴼⴽⴰⵍ ⵏ ⵜⵓⵎⵏⴰⵡⵉⵢⵉⵏ ⴷ ⵜⵉⵔⵓⵔⵎⵉⵢⵉⵏ. ⵉⵙⵓⵍ ⵏⵏⴽ ⴰⵔ ⵜⴰⵣⵔⵉⴱⵜ ⵜⵉⵔⴰⵍⵉⵜ ⵜⵙⵎⵎⵓⵔⵜ ⵙ ⵉⴳⴰⴳⵉⵡⵉⵏ ⵏ ⵜⵓⵙⵙⴰ, ⵎⴰⵛⴰ ⴰⵏⵏⴰ ⵙⵙⴰⵔⵔⴰⵢ ⴷ ⵜⴰⵎⴰⵣⵉⵖⵜ ⵉⵎⵉⵣⵉⵖⵉⵢⵉⵏ.

## ⵉⵙⴰⵖⵓⵍⵏ
ⵉⴳⵊⴷⴰ ⵏ ⵢⵉⵔⴰⵇⵍ

ⵉⴳⵊⴷⴰ ⵏ ⵢⵉⵔⴰⵇⵍ ⵏⵖ ⵡⵉⵏ ⵢⵉⵔⴰⵇⵍⵉⵙ ⵎⴽⵍⵍⵉ ⵜⵜⵡⴰⵙⵙⴰⵏⵏ ⴳ ⵉⵣⵎⴰⵣ ⵉⴽⵍⴰⵙⵉⴽⵉⵢⵏ ⵉⵇⴱⵓⵔⵏ, ⵉⴳⴰ ⵢⵉⵙⵎ ⵍⵍⵉ ⵙⵎⵎⴰⵏ ⵉⵕⵓⵎⴰⵏⵏ ⵉ ⵓⴳⵯⵍⵥⵉ  ⵍⵍⵉ ⵉⵣⴷⴰⵢⵏ ⵉⵍⵍ ⴰⵎⵍⵍⴰⵍ ⴰⵏⴰⵎⵎⴰⵙ ⴷ ⵓⴳⴰⵔⴰⵡ ⴰⵟⵍⴰⵏⵟⵉⵚ/ⴰⵟⵍⴰⵚⵉ, ⴷ ⵍⵍⵉ ⵉⵜⵜⵡⴰⵙⵙⵏⵏ ⴰⵙⵙ ⴰⴷ ⵙ ⵢⵉⵎⵉ ⵏ ⵓⴷⵔⴰⵔ ⵏ ⵟⴰⵕⵉⵇ. ⵉⵜⵜⵓⵥⴽⴰ ⵢⵉⵎⵉ ⴰⴷ ⴳ ⵙⵉⵏ ⵉⴷⵔⴰⵔⵏ ⴷⵓⵙⵏⵉⵏ ⵎⵎⵢⴰⵏⴰⵍⵏⵉⵏ ⴳⵔⴰⵜⵙⵏ: ⴰⵥⵕⵓ ⵏ ⵓⴷⵔⴰⵔ ⵏ ⵟⴰⵕⵉⵇ(ⴽⴰⵍⴱ ⵙ ⵜⵍⴰⵜⵉⵏⵜ) ⵖⴼ ⵓⴳⵎⵎⴰⴹ ⴰⵡⵕⵓⴱⴱⵉ, ⴷ ⵓⴷⵔⴰⵔ ⵏ ⵎⵓⵙⴰ (ⵎⵓⵏⵣ ⴰⴱⵉⵍⴰ/ⴰⴱⵢⵍⴰ) ⵖⴼ ⵓⴳⵎⵎⴰⴹ ⴰⵎⵖⵔⵉⴱⵉ. ⴽⴽⴰⵏ ⵜ ⵉⵏⵏ ⵉⴳⵊⴷⴰ ⴰⴷ ⴳⴰⵏ ⵢⴰⵏ ⵢⵉⵏⵉⴳⵍ ⵉ ⵉⵕⵓⵎⴰⵏⵏ, ⵉⴷⴷⵖ ⴽⴽⴰⵏⵜ ⵜ ⵏⵏ ⴰⵔ ⴱⵟⵟⵓⵏ ⴳⵔ ⵓⵎⴰⴹⴰⵍ ⴰⵏⵖⵔⴰⵎ (ⵍⵍⵉ ⵎⵉ ⵙⵎⵎⴰⵏ "ⵉⵍⵍ ⵏⵏⵖ") ⴷ ⵓⵎⴰⴹⴰⵍ ⴰⴷⵔⵓⴳⴰⵏ ⴷ ⵢⵉⵏⵎⵉⵣⵉ ⵏ ⵓⴳⴰⵔⴰⵡ ⴰⵟⵍⴰⵚⵉ ⵓⵔ ⵉⵜⵜⵡⴰⵙⵙⵏⵏ.

## ⵓⵎⵉⵢ ⴰⵡⵢⵓⵏⴰⵏ ⴷ ⵜⵡⵓⵔⵉⵡⵉⵏ ⵏ ⵢⵉⵔⴰⵇⵍ
thumb|'''ⵢⴰⵏ ⵓⵙⴼⵔⵉⵙ ⵏ ⵢⵉⵔⴰⵇⵍ ⴰⴽⴷ ⵉⴳⵊⴷⴰ ⴰⵏⵏ'''
ⵓⵙⵉⵏ ⴰⵙⵙⴰⵖ ⴰⴷ ⵉ ⵉⴳⵊⴷⴰ ⵙⴳ ⴷⴰⵔ ⵓⵎⵉⵢ ⴰⵡⵢⵓⵏⴰⵏ ⵍⵍⵉ ⵉⵜⵜⵢⵓⵙⵙⴰⵏⵏ, ⵙⴳ ⵜⵡⵓⵔⵉⵡⵉⵏ ⵜⵉⵙ ⵙⵉⵉⵏ ⴷ ⵎⵔⴰⵡ ⵏ ⵢⵉⵔⴰⵇⵍ. ⴷⴰ ⵉⵜⵜⵓⵏⵏⴰ ⵎⴰⵙ ⴷ ⴰⵏⴱⵔⴰⵣ ⵓⵎⵢⴰⵏ ⵉⵔⴰⵇⵍ ⵉⵥⴽⴰ ⵉⴳⵊⴷⴰ ⴰⴷ ⴳ ⵜⵉⵣⵉ ⵏ ⵓⵎⵓⴷⴷⵓ ⵏⵏⵙ ⴰⴼⴰⴷ ⴰⴷ ⵢⴰⵎⵥ ⵉⴼⵓⵏⴰⵙⵏ ⵏ ⵖⵉⵔⵢⵓⵏ, ⵍⵍⵉ ⵉⴳⴰⵏ ⵢⴰⵏ ⵓⵖⵥⵏ ⴱⵓ ⴽⵕⴰⴹⵜ ⵜⴼⴽⴽⵉⵡⵉⵏ ⵍⵍⵉ ⵜ ⵏⵏ ⵉⵎⵉⵍ ⵉⴽⴽⴰⵏ ⵉⵣⴷⵖ ⴳ ⵓⴼⵍⵍⴰⵢ ⵏ ⵓⵜⴰⵔⴰⵎ. ⴷ ⴰⵔ ⵜⵜⵉⵏⵉⵏⵜ ⴽⵔⴰ ⵏ ⵜⵓⵍⵍⵉⵙⵉⵏ ⵎⴰⵙ ⴷ ⵉⵔⴰⵇⵍ ⵏⵜⵜⴰ ⴰⴷ ⵉⴼⵅⵙⵏ/ⵉⵙⴼⵔⴰⵙⵙⵉⵏ ⴰⵥⵕⵓ ⴰⴼⴰⴷ ⴰⴷ ⵉⵕⵥⵎ ⵉⵎⵉ ⴰⴷ, ⵍⵍⵉ ⵎⵉ ⵜⵍⴰ ⵜⵓⵔⵔⵓⵜ ⵏⵏⵙ ⴰⵜⵜⴰⵢⵏ ⵏ 15 ⵏ ⴽⵎ, ⴰⵢⵍⵍⵉ ⵉⵙⴽⵔⵏ ⵢⴰⵏ ⵓⴷⵖⴰⵔ ⵏ ⵓⵎⵙⴰⴳⴰⵔ  ⵏ ⵙⵉⵏ ⵢⵉⵍⵍⵏ ⵉⵅⴰⵜⵔⵏ, ⴷ ⴰⴷⵖⴰⵔ ⴰⴷ ⵍⵍⵉ ⵉⵍⴽⵎ ⴰⴷ ⵉⴳⴰⵏ ⴰⴷⵖⴰⵔ ⵍⵍⵉ ⵏⵏ ⴽⵓⵍⵍⵓ ⵢⴰⴳⴳⵓⴳⵏ ⴷ ⵍⵍⵉ ⵉⴳⴰⵏ ⴰⴼⵍⵍⴰⵢ ⵏ ⵓⵜⴰⵔⴰⵎ, ⴷ ⵓⵎⵓⴷⴷⵓ ⴰⴷ ⴰⴷ ⴷⴰⵔⵙ ⴽⵓⵍⵍⵓ ⵉⵖⵣⵣⵉⴼⵏ ⴳ ⵜⵓⴷⵔⵜ ⵏⵏⵙ.

## ⵉⴳⵊⴷⴰ ⵏ ⵢⵉⵔⴰⵇⵍ ⴳ ⵓⵎⵣⵔⵓⵢ ⴷ ⵉⵏⴰⴳⵍⵉⵡⵏ
thumb|'''ⵢⴰⵜ ⵜⵡⵍⴰⴼⵜ ⵏ ⵉⴳⵊⴷⴰ ⵏ ⵢⵉⵔⴰⵇⵍ'''
ⵣⵔⵉⵏ ⵉⴳⵊⴷⴰ ⵏ ⵢⵉⵔⴰⵇⵍ ⵜⴰⵙⴽⵯⴼⵍⵜ ⵏ ⴰⴷ ⴳⵏ ⵖⴰⵙ ⵜⵉⴼⵔⴰⵣ ⵜⵉⵙⴽⵏⴰⴽⴰⵍⵉⵏ ⴰⴼⴰⴷ ⴰⴷ ⵓⵖⴰⵍⵏ ⴰⴷ ⴳⵏ ⴰⴳⵣⵣⵓⵎ ⵏ ⵜⵙⵏⵓⵎⵉⵢⵜ ⴷ ⵓⵎⵣⵔⵓⵢ, ⴷ ⵜⵜⵓⴱⴷⴰⵔⵏ ⴳ ⵉⴷⵍⵉⵙⵏ ⵉⵇⴱⵓⵔⵏ ⵣⵓⵏ ⴷ ⵜⵉⵎⵢⵓⵙ ⵏ ⵓⴼⵍⴰⵟⵓⵏ, ⵍⵍⵉ ⵉⵥⴽⴰⵏ ⵜⴰⴳⵍⴷⵉⵜ ⵏ ⵡⴰⵜⵍⴰⵏⵜⵉⵙ ⵍⵍⵉ ⵉⵊⵍⴰⵏ ⴳ ⴷⴼⴼⵉⵔ ⵉⴳⵊⴷⴰ ⴰⴷ, ⴰⵢⵍⵍⵉ ⵉⵙⴽⴰⵏⵏ ⴷ ⴰⵢⵍⵍⵉ ⵉⵎⵎⴰⵍⵏ ⴰⴳⴳⵓⴳ ⵏⵏⵙⵏ ⵖⴼ ⵓⵎⴰⴹⴰⵍ ⴰⴽⴽⵯ ⵉⵜⵜⵡⴰⵙⵙⵏⵏ. ⴷ ⴰⵡⴷ ⵓⵙⵉⵏ ⵉⴳⵊⴷⴰ ⴰⴷ ⵢⴰⵏ ⵓⵙⵎⵉⴳⵍ ⴰⵇⴱⵓⵔ "Non plus ultra" ("ⵓⵔ ⵉⵍⵍⵉ ⴰⵡⴷ ⵢⴰⵜ ⴹⴰⵕⴰⵜ ⵏ ⵓⵢⴰⵏⵏ ) ⴳ ⵓⵣⵎⵣ ⵏ ⵜⵏⴽⵔⴰ, ⵃⵎⴰ ⴰⴷ ⵙⵎⵉⴳⵍⵏ ⵉⴱⵃⵔⵉⵢⵏ/ ⴰⴼⴰⴷ ⴰⴷ ⵜⵏ ⵓⵔ ⵣⵔⵉⵏ. ⴷ ⵢⵉⵙⵎ ⴰⴷ ⵉⵏⴼⵍⴰ ⵖⴼ ⵜⵖⵣⵉ ⵏ ⵓⵎⵣⵔⵓⵢ, ⵉⴷ ⵉⵙⵙⵎⵜⵔ ⵜⵏ ⵉⵢⵓⵏⴰⵏⵏ ⵙ "ⵉⴳⵊⴷⴰ ⵏ ⵡⴰⵟⵍⴰⵚ" ⵍⵍⵉ ⵉⵍⴰⵏ ⵜⴰⵡⵓⵔⵉ ⵜⴰⵏⵎⵖⵔⴰⴷⵜ (cosmic), ⴷⴰⵜ ⴰⴷ ⵉⵜⵜⵡⴰⵙⵙⵏ ⵙ ⵓⴷⵔⴰⵔ ⵏ ⵟⴰⵕⵉⵇ ( ⵊⵉⴱⵕⴰⵍⵜⴰⵕ) ⴹⴰⵕⵜ ⵏ ⵓⵕⵥⵥⵓⵎ ⴰⵡⵉⵙⵍⴰⵎ ⴳ ⵓⵙⴳⴳⵯⴰⵙ ⵏ 711.

## ⴰⵙⵙⵎⵔⵙ ⴰⵜⵔⴰⵔ ⴳ ⵜⵥⵓⴳⴰⵢⵉⵏ (ⵜⵉⵎⴰⵜⴰⵔⵉⵏ ⵥⵍⵉⵏⵉⵏ)
ⴰⵔ ⵜⵜⵓⵎⴰⵏⵏ ⵉⴳⵊⴷⴰ ⵏ ⵢⵉⵔⴰⵇⵍ ⴰⵎ ⵢⴰⵏ ⵢⵉⵏⵉⴳⵍ ⵉⴷⵓⵙⵏ ⴳ ⵜⵥⵓⴳⴰⵢⵜ  ⵏ ⵜⵀⵓⴳⴳⵔⴰ/ⵜⵎⵎⵓⵣⵖⴰ ⵜⴰⵡⵚⴱⵍⵢⵓⵏⵜ, ⵍⵍⵉⴳ ⵜⵜⵢⵓⵙⵎⵔⴰⵙⵏ ⵜⵉⴽⴽⵍⵜ ⵜⴰⵎⵣⵡⴰⵔⵓⵜ ⴳ ⵓⵣⵎⵣ ⵏ ⵓⴳⵍⵍⵉⴷ ⴽⴰⵕⵍⵓⵙ ⴰⵎⵣⵡⴰⵔⵓ ⵏ ⵚⵚⴱⵍⵢⵓⵏ (ⴰⵎⵏⴽⴰⴷ ⴰⴼⵓⵥⴰⵕ ⴰⵡⵕⵓⵎⴰⵏ ⴽⴰⵕⵍⵓⵙ ⵡⵉⵙ ⵙⵎⵎⵓⵙ). ⴰⵔ ⵜⵜⴰⵙⵉⵏ ⵉⴳⵊⴷⴰ ⴳ ⵜⵥⵓⴳⴰⵢⵜ ⴰⴷ ⵜⴰⴳⵓⵔⵉ "Plus ultra" ("ⵓⴳⴳⴰⵔ ⴹⴰⵕⵜ ⵏ ⵓⵢⴰ/ⵓⴳⴳⴰⵔ ⴰⵢⴷ ⵉⵍⵍⴰⵏ ⴹⴰⵕⵜ ⵏ ⵓⵢⴰⵏⵏ"), ⵍⵍⵉ ⵉⴳⴰⵏ ⵢⴰⵏ ⵓⵡⵏⵏⵉ ⴰⵍⴰⵜⵉⵏ ⵉⵎⵎⴰⵍⵏ ⵎⴰⵙ ⵉⴳⵊⴷⴰ ⴰⴷ ⴽⴽⴰⵏⵜ ⵉⵏⵏ ⴳⴰⵏ ⵢⴰⵜ ⵜⴰⴳⴳⵓⵔⵜ ⴷ ⵓⵔ ⴷ ⵜⵉⴳⵉⵔⴰ, ⴷ ⵍⵍⵉ ⵜⵜⵢⵓⵙⵏⴼⵍⵏ ⵙⴳ ⵜⴳⵓⵔⵉ ⵜⴰⵇⴱⵓⵔⵜ "Nec plus Ultra" ("ⵓⵔ ⵉⵍⵍⵉ ⵎⴰⵢⴷ ⵉⴳⴳⵓⵜⵏ ⵓⴳⴳⴰⵔ ⵏ ⵓⵢⴰⵏⵏ") ⴹⴰⵕⴰⵜ ⵜⵡⴰⴼⵉⵜ ⵏ ⵙⵏⴰⵜ ⵜⵎⵏⵥⴰⵡⵉⵏ ⵜⵉⵎⵉⵔⵉⴽⴰⵏⵉⵢⵉⵏ, ⴰⵢⵍⵍⵉ ⵉⵍⵓⵃⵏ ⵙ ⵜⵡⵏⴳⵉⵎⵜ ⵏ ⵎⴰⵙ ⴷ ⵉⴳⵊⴷⴰ ⵏ ⵢⵉⵔⴰⵇⵍ ⴳⴰⵏ ⴰⴼⵍⵍⴰⵢ ⵏ ⵉⵡⵜⵜⴰ ⴰⴽⴽⵯ ⵏ ⵓⵎⴰⴹⴰⵍ ⵉⵜⵜⵡⴰⵣⴷⵖⵏ.

## ⵥⵕ ⵓⴳⴳⴰⵔ

* **[[ⵍⵎⵖⵔⵉⴱ]]**
* **[[ⵉⵔⴰⵇⵍ]]**
* **[[ⴰⵟⵍⴰⵏⵟⵉⵚ]]**
* ⵚⵚⴱⵍⵢⵓⵏ

## ⵉⵙⴰⵖⵓⵍⵏ
ⴱⵉⵜⴰⴳⵓⵔⴰⵙ

**ⴱⵉⵜⴰⴳⵓⵔⴰⵙ** ⵏⵖ **ⴱⵉⵜⴰⴳⵓⵔⵙ ⵙⴰⵎⵓⵙⵉ** (570 - 495 ⴷⴰⵜ ⵏ ⵜⵉⵍⴰⵍ) ⵉⴳⴰ ⵢⴰⵏ ⵓⴼⵍⵙⴰⴼ ⴷ ⵓⵎⴰⵙⵙⴰⵏ ⵏ ⵜⵓⵙⵏⴰⴽⵜ ⴰⵡⴳⵔⵉⴽ, ⴷ ⵏⵜⵜⴰⵏ ⴰⴷ ⵉⵙⵙⵏⵜⵉⵏ ⴰⵎⵓⵙⵙⵓ ⴰⴱⵉⵜⴰⴳⵓⵔ ⵎⴽⵍⵍⵉ ⵜⵜⵢⵓⵙⵙⴰⵏ ⵜⵏⴼⴰⵍⵉⵜ ⵏⵏⵙ (ⵜⵉⵎⵥⵕⵉ ⵏ ⴱⵓⵜⴰⴳⵓⵔⴰⵙ). ⵍⴽⵎⵏ ⴰⵖ ⴷ ⵉⵏⵖⵎⵉⵙⵏ ⴼⵍⵍⴰⵙ ⵙⴳ ⵉⴷⵍⵉⵙⵏ ⵉⵜⵜⵢⵓⵔⴰⵏ ⴷⴼⴼⵉⵔ ⵏ ⵜⵊⵕⵎⵉⵡⵉⵏ ⵖⴼ ⵜⵎⵜⵜⴰⵏⵜ ⵏⵏⵙ, ⴰⵢⴰⵏⵏ ⴰ ⵖⴼ ⴷ ⵉⵇⵇⴰⵏ ⴰⴷ ⵏⵉⵙⵙⴰⵏ ⵎⴰⵙ ⴷ ⵓⵔ ⵍⵍⵉⵏ ⵓⵎⵍⴰⵏ ⵉⵎⵉⴷⵉⵜⵏ ⵉⵣⴷⵉⵏ ⴷ ⵜⵎⴰⵎⴽⵜ ⵏ ⵓⵡⵏⴳⵎ ⵏⵏⵙ ⴷ ⵜⵡⵓⵔⵉ ⵏⵏⵙ. ⵉⵍⵓⵍ ⴳ ⵜⴳⵣⵉⵔⵜ ⵏ ⵙⴰⵎⵓⵙ ⵉⵍⵎⵎⴰ ⵉⵎⵎⵓⴷⴷⴰ ⵙ ⵜⵎⵉⵣⴰⵔ ⵢⴰⴹⵏⵉⵏ ⵣⵓⵏ ⴷ ⴰⴳⵔⵉⴽ ⴷ ⵎⵉⵚⵕⴰ ⴷ ⵉⵣⵎⵔ ⴰⵡⴷ ⵙ ⵀⵉⵏⴷⵓⵙⵜⴰⵏ ⵓⵍⴰ ⵏⵜⵜⴰⵜ.

ⵉⵍⵎⵎⵓⴷ ⵏⵏⴰ ⵉⵇⵇⵏⵏ ⵙ **ⴱⵉⵜⴰⴳⵓⵔⵙ** ⴽⵉⴳⴰⵏ ⵉⴳⴰ ⵜⵏ  "ⴰⵎⵓⵜⵜⵉ ⵏ ⵉⵎⴰⵏⵏ", ⵏⵏⴰ ⵉⴼⴼⴰⵖ ⵙ ⵜⵙⵓⵍⵜ ⵏ ⵉⵎⴰⵏⵏ ⴰⵀⴰ, ⴷ ⴹⴰⵕⵜ ⵏ ⵜⵎⵜⵜⴰⵏⵜ ⴰⵔ ⴷ ⵜⴻⵜⵜⵓⵔⵔⵉ ⵙ ⵜⴼⴽⴽⴰ ⵜⴰⵎⴰⵢⵏⵓⵜ. ⵉⵥⴹⴰⵕ ⴰⴷ ⵉⴳ ⵓⵍⴰ ⴰⵎⵙⵏⴼⵍⵓⵍ ⵏ ⵜⵖⴰⵍⵜ ⵏ ⵓⵥⴰⵡⴰⵏ ⴰⵖⵣⵓⵔⴰⵏ ⵏⵏⴰ ⵉⵏⵏⴰⵢ ⵎⴰⵙ ⴷ ⵜⵉⵣⵡⵉⵏⵏⵜⵉⵏ ⴰⵔ ⵜⵎⵓⵙⵙⵓⵏⵜ ⵙ ⵜⵀⵉⵍⵜⵉⵏ ⵏ ⵜⵓⵙⵏⴰⴽⵜ, ⴳⴳⵏ ⴷ ⴰⵖⴱⴰⵍⵓ ⵏ ⵜⴰⵙⴰⵏⴼⵓⵏⵉⵜ ⵉⴼⵉⵙⵙⵏ. ⴰⵔ ⵜⵜⵎⵊⵉⵃⵉⴷⵏ ⵉⵎⵔⵣⵣⵓⵜⵏ ⵖⴼ **ⴱⵉⵜⴰⴳⵓⵔⴰⵙ ⵎⴰⵙ ⴷ** ⵏⵜⵜⴰⵏ ⴰⴷ ⵉⵙⴱⵓⵖⵍⴰⵏ ⵉⵍⵎⵎⵓⴷⵏ ⵉⵎⵓⵟⵟⵓⵏⵏ ⴷ ⵓⵥⴰⵡⴰⵏ ⵍⵍⵉ ⵏⵏⴰⵏ ⵎⴰⵙ ⴷ ⵉⴳⴰ ⵡⵉⵏⵙ, ⵏⵖ ⵉⵙ ⵜⵜⵢⵓⵙⴱⵓⵖⵍⴰⵏ ⵙⴳ ⵉⵏⴹⴼⴰⵕⵏ ⵏⵏⵙ ⵍⵍⵉ ⵜ ⵉⴷ ⵉⵡⴰⵍⴰⵏ ⵙⵍⴰⵡⴰⵏ ⴰⴽⴽⵯ ⴼⵉⵍⵓⵍⵓⵙ ⴽⵔⵓⵜⵓⵏ. ⴹⴰⵕⵜ ⵏ ⵜⵏⵔⵓⵜ ⵏ ⴽⵔⵓⵜⵓⵏ ⵖⴼ ⵙⵉⴱⴰⵔⵉⵙ ⵜⴰⵎⴰ ⵏ ⵓⵙⴳⴳⵯⴰⵙ 510 ⴷⴰⵜ ⵏ ⵜⵉⵍⴰⵍⵜ, ⵎⵎⴰⵖⵏ ⵉⵏⴹⴼⴰⵕⵏ ⵏ ⴱⵉⵜⴰⴳⵓⵔⴰⵙ ⴷ ⵉⵎⵡⴰⵙⵙⵏ ⵏ ⵜⴰⴷⵉⵎⵓⵇⵕⴰⵟⵜ, ⵊⴷⵔⵏ ⵜⵉⵎⵚⵕⵉⵢⵉⵏ ⵏ ⵉⴳⵔⴰⵡⵏ ⵏ ⴱⵉⵜⴰⴳⵓⵔⴰⵙ, ⴷ ⵉⵍⵍⴰ ⵎⴰ ⵉⵜⵜⵉⵏⵉ ⵎⴰⵙ ⵉⵣⵎⵔ ⵉⵙ ⵜ ⵏⵖⴰⵏ ⴳ ⵓⴷⴰⴳⴰⵣ ⴰⵏⵏ, ⵏⵖ ⵉⵔⵡⵍ ⵙ *ⵎⵉⵜⴰⴱⵓⵏⵓⵜ* ⵍⵍⵉⴳ ⵉⵎⵎⵓⵜ ⴳ ⵜⵎⵎⵉ ⵏ ⵜⵓⴷⵔⵜ ⵏⵏⵙ.
## ⵉⵙⴰⵖⵓⵍⵏ
ⵜⴰⴳⵯⵎⴰⵔⵜ ⵏ ⵉⵙⵎⴹⴰⵍ (ⵓⵏⴳⴰⵍ)

ⴰⴷⵍⵉⵙ ⴰⴷ, ⴷ ⵓⵏⴳⴰⵍ ⴰⵎⵣⵡⴰⵔⵓ ⵏ ⵜⵎⴰⵔⴰⵜ ⵄⴰⵣⵉⵣⴰ ⵏⴰⴼⵉⵄ, ⵉⴼⴼⵖ ⴷ ⴰⵙⴳⴳⵯⴰⵙ ⵏ 2021/2971 ⵙⴳ ⵜⵥⵕⵉⴳⵉⵏ ⵏ ⵜⵣⵍⵖⴰ ⵏ ⵜⵉⵔⵔⴰ ⵏ ⵉⵎⴰⵔⴰⵜⵏ ⵙ ⵜⵎⴰⵣⵉⵖⵜ.

ⴳ ⵎⴰ ⴰⴷ ⵉⵜⵜⴳⴳⴰⵏ 103 ⵏ ⵜⵙⵏⴰ, ⵜⵕⵛⵎ ⴰⵖ ⵜⵎⴰⵔⴰⵜ ⵄⴰⵣⵉⵣⴰ ⵏⴰⴼⵉⵄ ⵙ ⵢⴰⵜ ⵜⵓⵜⵍⴰⵢⵜ ⵉⴼⵙⵙⵓⵙⵏ ⵉⵎⵎⵉⵎⵏ ⴷ ⵙ ⵢⴰⵜ ⵜⵖⴰⵔⴰⵙⵜ ⵜⴰⵙⴽⵍⴰⵏⵜ ⴱⴰⵀⵔⴰ ⵢⴰⵜⵜⵓⵢⵏ ⵜⴰⵡⵍⴰⴼⵜ ⴳ ⵔⴽⵙⵏ ⵓⵏⵓⵖⵏ ⴷ ⵡⵓⴽⵍⴰⵏ ⵏ ⵜⵓⴷⵔⵜ ⵏ ⵜⵍⴰⵢⵜⵎⴰⵙ. ⴰⵡⵔⵉⴽ ⴰⴷ (ⵜⵍⴰⵢⵜⵎⴰⵙ) ⵉⴳⴰ ⵙⴳ ⵡⴰⵏⴰⵡⵏ ⴰⵏⵏ ⵍⵍⵉ ⵎⵉ ⵜⴽⴽⵙ ⵜⵓⴷⵔⵜ ⵓⴳⴳⴰⵔ ⵏ ⵎⴰ ⴰⴷ ⴰⵙ ⵜⴼⴽⴰ, ⴳ ⵡⴰⵏⴰⵡ ⴰⵏⵏ ⵍⵍⵉ ⵙⵏⴼⵍⵏ ⵡⴰⴳⴳⴰⵙⵏ ⴷ ⵉⴱⵔⵔⴰⵢⵏ, ⵏⵖⵉⵏ ⴳⵉⵙ ⵜⵉⴼⴼⵓⴳⵏⴰ ⴷ ⵜⴰⵢⵔⵉ, ⴽⵔⵣⵏ ⵏⵏ ⴳⵉⵙ ⵉⴳⵔⴰⵏ ⵏ ⵡⵓⵥⵓⴹ ⴷ ⵜⵖⵓⵍⴰ ⵏ ⵓⴱⴽⴽⴰⴹ.

ⵜⵍⴰⵢⵜⵎⴰⵙ, ⵜⴳⴰ ⵉⵍⵍⵉⵙ ⵏ ⵡⵓⵙⵓⵏ ⴷ ⵜⴳⵎⵎⵉ ⴳ ⵏⵏ ⵓⵔ ⵜⴽⴽⵉⵙ ⵜⵎⵖⴰⵔⵜ ⴰⴷ ⵜⴳ « ⵖⴰⵙ ⵜⴰⵎⵖⴰⵔⵜ / ⵏⵉⵖ ⵜⴰⵎⵖⴰⵔⵜ ⴽⴰ ⴰⵏⵏ », ⴽⵔⴰ ⵏⵏ ⵓⵔ ⵉⴱⴱⵉⵏ ⴰⵎⵢⴰ, ⴽⵔⴰ ⵍⵍⵉ ⵏⵙⵏⴼⴰⵍ ⵣⵓⵏ ⴷ ⵓⴽⴰⵏ ⵉⵀⴷⵓⵎⵏ ⵏⵏⵖ, ⴽⵔⴰ ⴳ ⴰⵔ ⵏⵙⵜⴰⵢ ⴰⵢⵍⵍⵉ ⵏⵔⴰ ⴷ ⵓⵢⵍⵍⵉ ⵏⵓⴳⵉ (ⵜⵉⵎⵖⴰⵔⵉⵏ ⵏ ⵍⵃⴰⵊⵊ ⴱⵍⵄⵉⴷ ⵙ ⵓⵎⴷⵢⴰ). ⵜⵉⵎⵖⴰⵔⵉⵏ ⴳ ⵡⵓⵙⵓⵏ ⵏ « ⵜⵣⴰⵔⵓⵜ » ⵉⴳⵯⴷⵍ ⴼⵍⵍⴰⵙⵏⵜ ⵡⴰⵡⴰⵍ ⴷ ⵢⵉⵍⵍ ⴷ ⵜⴰⵖⴰⵔⵜ ⵏⵏⵙ, ⵜⴳⵯⴷⵍ ⴼⵍⵍⴰⵙⵏⵜ ⵜⵓⴷⵔⵜ ⴷ ⵜⴰⵢⵔⵉ ⴷ ⵜⴳⵔⴰⵡⵍⴰ, ⴳⵉⵏⵜ ⵉⵍⵎⵎⴰ ⵜⵉⵡⵉⵡⵉⵏ ⵏ ⵉⵔⴳⴰⵣⵏ ⵏⵏⵙⵏⵜ ⴷ ⴰⵢⵜⵎⴰⵜⵙⵏⵜ ⴷ ⵡⵉⵍⵍⵉ ⵜⵏⵜ ⵢⵓⵔⵓⵏ.

ⵜⴰⵚⴰⴹⵜ ⵏ ⵡⵓⵏⴳⴰⵍ ⴰⴷ, ⵉⴼⵍ ⵜⵜ ⵉⴷ ⵓⵣⵎⵣ ⵓⵔ ⵜⵉⵡⵍ, ⵙⵙⴰⵖⵏ ⴰⵙ ⵜⴰⵏⴱⵓⵔⵜ, ⵉⴼⵍ ⵜⵜ ⵉⴷ ⵢⵉⵎⵉⵔⵉ ⵏⵏⵙ ⴷⴰ ⵎⵉ ⵜⴼⴽⴰ ⴰⵢⵍⵍⵉ ⴰⴽⴽⵯ ⴷⴰⵔⵙ ⵉⵍⴰⵏ ⴰⵜⵉⴳ; ⵉⵍⵎ ⵏⵏⵙ ⴷ ⵡⵓⵍ ⵏⵏⵙ, ⵜⴳ ⴰⵄⵓⵕⵉⴹ ⵙ ⴷ ⵉⵇⵇⴰⵏ ⴰⴷ ⴰⵙ ⴰⴼⵉⵏ ⴰⴼⵙⵙⴰⵢ ⵓⵔ ⵜⴰ ⴷ ⵉⵡⵉⵏ ⵡⵉⵢⵢⴰⴹ ⵉⵏⵖⵎⵉⵙⵏ ⵏⵏⵙ, ⵉⴼⵍ ⵜⵜ ⵉⴷ ⵓⵔⴳⴰⵣ ⵏⵏⵙ ⵉⵣⵡⴰⵔⵏ (ⵍⵃⴰⵊⵊ ⴱⵍⵄⵉⴷ /ⴰⴳⵍⵡⴰⵥ), ⵜⴳ ⵉⵍⵎⵎⴰ ⵜⴰⴷⴳⴰⵍⵜ ⴰⵏⵏ ⵎⵉ ⴽⴽⴰⵏⵜ ⵅⴼ ⵢⵉⵍⵎ ⵏⵏⵙ ⴷ ⵉⵎⴰⵏ ⵏⵏⵙ ⴰⵢⵍⵍⵉⴳ ⵙⵓⵍ ⴳⵉⵙ ⵓⵔ ⵎⴰ ⴳ ⴰⵔ ⵜⵜⵔⵓⵙⵏⵜ, ⵉⴼⵍ ⵜⵜ ⵉⴷ ⵓⵔⴳⴰⵣ ⵏⵏⵙ ⵡⵉⵙ ⵙⵉⵏ (ⵃⵎⴰⵢⴷⴷⵓⵛ) ⴰⵙⵙ ⵏ ⵜⵎⵖⵔⴰ ⵏⵏⵙ, ⵜⴳ ⵉⵍⵎⵎⴰ ⵜⴰⴳⴰⵜ ⵏ ⵜⴰⴳⴰⵜⵉⵏ…

ⵜⵍⴰⵢⵜⵎⴰⵙ ⵜⴳⴰ ⵏⵉⵜ ⵊⵓⵙⵜⵉⵏ (ⵢⴰⵏ ⵡⵓⵏⴳⴰⵍ ⵏ Marquis de Sade) ⵢⴰⴹⵏ, ⵢⵓⵔⵓ ⵢⴰⵏ ⵡⴰⵎⵓⵏ ⵓⵔ ⵉⵥⵕⵕⴰⵏ ⴳ ⵜⵎⵖⴰⵔⵉⵏ ⵎⵉⵏ ⴰⵢⵍⵍⵉ ⴼⴼⵔⵏ ⴳⵔ ⵉⴹⴰⵕⵏ ⵏⵏⵙⵏⵜ, ⵎⵉⵏ ⵉⵎⵉⵙ ⵉⵜⵜⴰⵔⵓⵏ, ⵎⵉⵏ ⴰⵢⴷⴷⵉⴷ ⴰⵏⵏ ⵙ ⵙⵙⵡⴰⵏ ⵉⵔⴳⴰⵣⵏ ⵜⵉⵖⵓⵍⴰ ⵏⵏⵙⵏ ⵉⵖ ⵜⵏ ⵢⵓⴷⴰ ⵙⵙⴰⴽⵯⵉⵏ ⵜ ⴰⵔ ⴷⴰⵖ ⵙⵉⴳⴳⵉⵍⵏ ⵙ ⵡⴰⵢⵢⴰⴹ. ⵉⵙ ⴽⴰ ⵜⵍⴰⵢⵜⵎⴰⵙ, ⵍⵍⵉⵖ ⵜⵜ ⵙⵓⵍ ⵓⵔ ⵢⵓⴷⴰ ⴳ ⵢⵉⴼⵙⵙⵉ, ⵜⴽⴽⵙ ⴷ ⴰⵣⵔⴼ ⵏⵏⵙ ⵙ ⵓⴼⵓⵙ ⵏⵏⵙ, ⵙ ⵎⴰⵏⵉⴽ? ⵖⵔⴰⵜ ⵓⵏⴳⴰⵍ ⵉⴳ ⵜⵔⴰⵎ ⴰⴷ ⵜⴰⴽⵯⵣⵎ ⵓⴳⴳⴰⵔ ⵎⴰ ⵖⴼ ⵜⵉⵡⵔⵔⵉ ⵜⴳ ⵜⴰⴳⵯⵎⴰⵔⵜ ⵏ ⵉⵙⵎⴹⴰⵍ.

ⵢⴰⵏ ⵓⴳⵣⵣⵓⵎ ⴳ ⵡⵓⵏⴳⴰⵍ ⴰⴷ « ⵓⵔ ⵥⴹⴰⵕⵖ ⴰⴷ ⴰⵡⵏ ⵉⵏⵉⵖ ⵎⴰⵙ ⴷ ⴰⵢⵍⵍⵉ ⴰⴽⴽⵯ ⴼⵍⵍⴰ ⵉⵣⵔⵉⵏ ⵉⵙⵖⵔ ⴰⴳⵯⵏⵙ ⵉⵏⵓ, ⵎⴰⵛ ⵉⵎⵍⴰ ⵉⵢⵉ ⵎⴰⵏⵎⴽ ⴳⵉⵙ ⴼⴼⵔⵏⵖ ⵉⵙⵏⵏⴰⵏⵏ, ⴰⵊⵊⵖ ⵏⵏ ⴳⵉⵙ ⵡⵉⵍⵍⵉ ⵏⵏ ⴱⴰⵀⵔⴰ ⴷⵔⴰⵏⵉⵏ ⴳ ⵜⴰⵙⴰ ⵉⵏⵓ ⴰⴼⴰⴷ ⴰⴷ ⵉⵢⵉ ⵓⵔ ⵙⴰⵔ ⵜⵖⵏⴷⴼ ⵜⵎⴽⵜⵉⵜ ⵉⵏⵓ, ⴰⴷ ⴱⴷⴷⴰ ⵙⵉⵙⵏ ⵜⵙⵢⴰⴼⴰ, ⴰⵛⴽⵓ ⵉⵣⵎⵓⵍⵏ, ⵏⵜⵜⵏⵉ ⴰⴷ ⴳⵉⴳⵉ ⵉⵙⴽⵔⵏ ⵎⴽⴰⴷ ⴳⵉⵖ ⴰⵙⵙ ⴰⴷ ». ⵜⴰⵙⵏⴰ: 70.

## ⵥⵕ ⵓⴳⴳⴰⵔ

* **[[ⵉⵏⴰⴽⵓⴼⵏ (ⵓⵏⴳⴰⵍ)|ⵉⵏⴰⴽⵓⴼⵏ]]**
* **[[ⵉⵇⵇⵙ ⵢⵉⵖⵉⵔⴷⵎ|ⵉⵇⵇⵙ ⵢⵉⵖⵔⴷⵎ]]**
* **[[ⵄⴰⵣⵉⵣⴰ ⵏⴰⴼⵉⵄ]]**

## ⵉⵙⴰⵖⵓⵍⵏ
ⵉⵅⴼ ⵏ ⵡⴰⵡⵡⵓⴽ (ⵓⵏⴳⴰⵍ)

**ⵉⵅⴼ ⵏ ⵡⴰⵡⵡⵓⴽ** ⴷ ⵓⵏⴳⴰⵍ ⴰⵎⴰⵣⵉⵖ, ⵢⵓⵔⴰ ⵜ ⵓⵎⴰⵔⴰ ⴰⵎⴰⵣⵉⵖ ⵎⵓⵃⵎⵎⴰⴷ ⵓⵙⵓⵙ ⴳ ⵓⵙⴳⴳⵯⴰⵙ ⵏ 2022, ⴳ ⵜⵓⵎⴰⵢⵜ ⵏⵏⵙ ⵢⴰⵜ ⵜⵓⵍⵍⵉⵙⵜ ⵉⴳⴰⵏ ⵡⴰⵥ! ⵜⵓⵍⵍⵉⵙⵜ ⵉⵜⵜⴳⵯⵏⴰⵏ ⵙ ⵢⵉⵍⵙ ⵉⴼⵔⵙⵏ, ⵉⴱⵖⵔⵏ ⴷ ⵡⵓⵍ ⵉⴱⵙⵓⵙⴰⵏ; ⵉⵙⵎⴷ ⴰⵙ ⵓⵙⵡⵉⵏⴳⵎ ⵢⴰⵜⵜⵓⵢⵏ ⵜⵉⵥⵉⵍⵜ ⵅⴼ ⵜⴰⵢⵢⴰⴹ. ⵜⵓⵚⴽⵉⵡⵜ ⵜⴰⵎⴰⵍⵍⴰⵙⵜ ⵏ ⵡⵓⵏⴳⴰⵍ ⴰⴷ ⵜⵍⵍⴰ ⴳⵔ ⵜⴰⵜⵔⴰⵔⴰ ⴷ ⴹⴰⵕⵜ ⵜⴰⵜⵔⴰⵔⴰ, ⵍⵍⵉⴳ ⵜⵓⵙⵉ ⴳ ⵜⵓⵎⴰⵢⵜ ⵏⵏⵙ ⴰⵔⵔⴰⵜⵏ ⵢⴰⴹⵏⵉⵏ ⵙ ⵡⴰⵏⴰⵡⵏ ⵏⵏⵙ ⵉⵎⵏⵏⴰⵡⵏ (ⵜⵉⵔⵔⴰ ⵏ ⵜⵏⴰⵔⵙⵉⵙⵜ).

ⵉⵥⴽⴰ ⵓⵎⴰⵔⴰ ⵏ ⵡⵓⵏⴳⴰⵍ ⴰⴷ ⴰⵔⵔⴰ ⵏⵏⵙ ⵙ ⴽⴽⵓⵥ ⵉⵙⴽⵯⴼⴰⵍ ⴳ ⵔⴰⴷ ⵏⵏ ⵢⴰⴼ ⵢⵉⵎⵖⵔⵉ ⵉⵣⴷⴷⵓⵢⵏ ⵜⵜⵢⴰⵙⴰⵙⵏⵉⵏ ⴳⵔ ⵜⵡⵊⴰ ⵏ ⵡⴰⵡⵡⵓⴽ, ⵏⵜⵜⴰⵏ ⵏⵉⵜ ⵍⵍⵉ ⵉⴳⴰⵏ ⴰⴼⴳⴰⵏ ⵓⵏⵥⵉⵥ, ⵉⵣⴷⴳ ⵡⵓⵍ ⵏⵏⵙ ⴷ ⵓⵔ ⵉⵃⵎⵍ ⵜⵉⴽⵏⵏⴰⴷ... ⴳ ⵓⵎⵏⴰⴷ, ⵉⵍⵍⴰ ⴳⵯⵎⴰⵙ ⵉⵖⵉⵔⴷⵎ ⵍⵍⵉ ⵜ ⵓⵔ ⵉⵔⵡⴰⵙⵏ ⴳ ⵉⵎⵥⵎⵍⴰⵍ ⴷ ⵉⵙⴽⴽⵉⵔⵏ ⵏⵏⵙ, ⵎⴽⵍⵍⵉ ⵉⵍⵍⴰ ⴱⴰⴱⴰⵜⵙⵏ ⵍⵍⵉ ⵉⴳⴰⵏ ⵢⴰⵏ ⵓⵔⴳⴰⵣ ⴷ ⵉⵜⵜⴱⴱⵉⵏ ⴰⵖⵔⵓⵎ ⵉ ⵜⵡⵊⴰ ⵏⵏⵙ ⴳ ⵡⴰⵔⵔⴰⵙ ⴷ ⵓⵙⵉⴳⴳⵍ ⴳ ⵡⴰⵔⵔⴰⵙ ⵍⵍⵉ ⵙ ⵏⵏ ⴳⵔⵏ ⵎⵉⴷⴷⵏ. ⵜⵓⴳⴷⵜ ⵏ ⵉⵎⵓⴽⵔⵉⵙⵏ ⵔⴰⴷ ⵙⴰⵔⵏ ⵉ "ⵡⴰⵡⵡⵓⴽ" ⵙ ⵓⵙⵔⴰⴳ ⵏ ⵡⴰⵔⵔⴰⵙ ⵍⵍⵉ ⴳ ⵛⵜⵜⴰⵏ ⵜⵉⵔⴰⵎ ⵏⵏⵙⵏ - ⵙⵍⴰⵡⴰⵏ ⴰⴽⴽⵯ ⵍⵍⵉⴳ ⴱⴷⴷⴰ ⴳⵉⵙⵏ ⵉⵍⵍⴰ ⵓⵚⵕⴰⴱ- ⵔⴰⴷ ⵉⴳⵓⵜⵏ ⵉⵎⵓⴽⵔⵉⵙⵏ, ⵣⵓⵏ ⴷ ⴰⵣⴷⴷⵓⵢ ⵜⴰⵖⴰⵔⴰ ⵏ ⵓⵣⴷⴷⵓⵢ ⵏ ⴱⴰⴱⴰⵙ ⴷ ⵎⴰⵙ ⴷ ⵜⵉⴷⵜ ⵏ ⵜⵍⴰⵍⵉⵜ ⵏⵏⵙ ⴷ ⵜⴷⵢⴰⵏⵜ ⵍⵍⵉ ⴰⵙ ⵉⵙⴰⵔⵏ ⴳ ⵜⵉⵏⵎⵍ ⵍⵍⵉⴳ ⵉⵙⵙⴼⴹ ⵙ ⵓⵛⵏⵢⴰⵍ ⴰⵏⴰⵎⵓⵔ ⵍⵍⵉⴳ ⵜ ⵉⴽⴽⴰ ⵓⵚⵕⴰⴱ...

ⴰⵏⵓⵃⵢⵓ ⴳ ⵜⵖⴰⵔⴰ ⵜⴰⵏⴼⴳⴰⵏⵜ ⴰⵔ ⵜⴻⵜⵜⴰⵊⵊⴰ ⵙⵉⵏ ⵡⴰⵢⵜⵎⴰⵜⵏ ⴰⴷ ⴼⵍⵍⴰⵙⵏ ⵜⵉⵏⵉⵜ ⵉⵙ ⴷ ⵓⵔ ⴽⴽⵉⵏ ⵢⴰⵏ ⵓⵙⵉⵔⵡ, ⵉⴳ ⵏⵥⵕⴰ ⴰⵙⴽⴽⵉⵔ ⵏ ⵉⵖⵉⵔⴷⵎ ⵍⵍⵉ ⵉⵔⴰⵏ ⴰⴷ ⴰⵙ ⴰⵇⵇⵔⴰⵏ ⵎⵉⴷⴷⵏ ⵙ “ⵍⵃⴰⵊⵊ ⵎⴱⴰⵔⴽ” ⵙ ⵛⵛⵉⵍ, ⵉⴳ ⴱⵓ ⵜⵙⵓⵏⵉⵡⵉⵏ ⵏⵉⵖ ⴱⵓ ⵡⵓⴷⵎⴰⵡⵏ ⵉⵎⵏⵏⴰⵡⵏ ⵜⵜⵏⴼⴰⵍⵏⵉⵏ. ⵜⴰⵏⴼⵍⵉⵜ ⵏ ⵜⵓⵍⵍⵉⵙⵜ ⵏ ⵡⵓⵏⴳⴰⵍ ⵔⴰⴷ ⵜⵙⵎⵉⵇⵇⵉⵔ ⵎⵓⵙⴰ ⴰⴼⵕⵢⴰⴹ ⴰⵎⵙⴳⵏⴰⴼ ⴰⵏⵢⵉⵎⴰⵏ ⴷ ⵡⴰⵡⵡⵓⴽ, ⵉⵍⵎⵎⴰ ⵢⵉⵍⵉ ⵢⴰⵏ ⵓⵎⵢⴰⵙⵙⴰ ⵉⴷⵔⴰⵏ ⴳⵔⴰⵜⵙⵏ... ⵔⴰⴷ ⵉⵍⵎⵎⴰ ⵢⵉⵡⵔⵔⵉ ⵓⵎⴰⴹⵓⵏ ⴰⵏⵢⵉⵎⴰⵏ ⵏⵖ ⴷ ⴰⵎⴰⴹⵓⵏ ⵏ ⵓⵏⵍⵍⵉ "ⴰⵡⵡⵓⴽ" ⴰⴷ ⵉⵣⵣⵔⴰⵢ ⵉ ⵡⴰⴷⴷⴰⴷ ⴰⵏⵢⵉⵎⴰⵏ ⵏ ⵓⵎⵙⴳⵏⴰⴼ ⴰⵏⵢⵉⵎⴰⵏ, ⵢⴰⴼ ⵏⵏ ⵓⵎⵙⴳⵏⴰⴼ ⵉⵙ ⵉⵜⵜⴰⴹⵏ ⵙ ⵜⵢⵔⵙⵉⵏ ⵓⴳⴳⴰⵔ ⵏ ⵓⵎⴰⴹⵓⵏ ⵉⵜⵜⵓⴽⵔⴰⴼⵏ ⵙ ⵉⴱⵏⵉⵇⵏ ⵏ ⵓⵙⴳⵏⴰⴼ, ⵙ ⵉⵍⴳⴰⵎⵏ ⵏⵏⵙ ⵉⵙⴳⵏⴰⴼⵏ, ⵙ ⵡⵉⵍⵍⵉ ⵉⵙⵔⵙ ⵓⵏⵓⴼⵍ ⵏ ⵓⴼⴳⴰⵏ ⴰⴼⴰⴷ ⴰⴷ ⵉⵙⵡⵓⵜⵜⵓ ⴰⵏⵓⴼⵍ ⵍⵍⵉ ⵉⵥⵕⵕⴰ ⵙ ⵜⵉⵟⵟ ⵏ ⵢⵉⵚⵉⴹ.

ⵓⵏⴳⴰⵍ ⴰⴷ ⵉⴳⴳⵔ ⵏⵏ ⵉ ⵜⵓⴳⴷⵜ ⵏ ⵉⵙⴽⴽⵉⵏⵏ ⵏ ⵜⴰⵍⵍⴰ ⵜⴰⵏⴼⴳⴰⵏⵜ, ⵜⵉⵍⵍⵉ ⵣⴷⵉⵏⵉⵏ ⴷ ⵓⵙⵡⵉⵏⴳⵎ ⴷ ⵜⵉⵢⵢⴰⴹ ⵣⴷⵉⵏⵜ ⴷ ⵓⵙⴽⴽⵉⵔ, ⵢⴰⵏ ⵙⴳ ⵉⵙⴽⴽⵉⵏⵏ ⴰⴷ, ⵜⴳⴰ ⵜ ⵜⵙⵙⵓⵎⴳⴰ, ⴰⵢⴰⴷ ⴰⵔ ⵜ ⵎⵎⴰⵍⵏ ⵉⴼⵔⵉⵙⵏ ⵏ ⵓⵥⵕⵓ ⵍⵍⵉ ⴳⴰⵏⵉⵏ ⵉⵡⵔⵉⴽⵏ ⴳ ⵡⵓⵏⴳⴰⵍ ⴳ ⵢⴰⵏ ⵙⴳ ⵉⵎⴰⴹⴰⵍⵏ ⵏⵏⵙ, ⵙⵍⴰⵡⴰⵏ ⴰⴽⴽⵯ ⵍⵍⵉ ⵎⵎⵕⵥⴰⵏ ⴳⵔⴰⵜⵙⵏ, ⴳⵉⵏ ⴰⴽⵕⴽⵓⵕ ⵍⵍⵉ ⵙⵓⵍ ⵓⵔ ⵉⵣⵎⵔⵏ ⴰⴷ ⴼⵍⵙⵏ ⵉⵙ ⵉⵎⵎⵓⵜ ⵡⴰⴽⵓⵛ ⵏⵏⵙⵏ (ⴰⵏⴰⵥⵓⵕ ⵍⵍⵉ ⵜⵏ ⵉⵙⴽⵔⵏ). ⵎⴽⵍⵍⵉ ⵢⵓⵎⴰ ⵡⵓⵏⴳⴰⵍ ⵉⵙⴽⴽⵉⵏⵏ ⵢⴰⴹⵏⵉⵏ ⵣⵓⵏ ⴷ ⵡⵉⵏ ⵜⵎⴰⵙⵙⴰⵏⵉⵏ ⵍⵍⵉⴳ ⵉⵙⵙⵎⵔⵙ ⵓⵎⴰⵔⴰ ⵜⵓⵎⴰⵏⵜ ⵏ ⵉⵛⵏⴱⴰ ⵉⴱⵔⴽⴰⵏⵏ ⵙ ⵢⴰⵜ ⵜⵖⴰⵔⵙⵜ ⵉⴼⵓⵍⴽⵉⵏ ⴷ ⵉⴽⴽⵔⵣⵏ ⴰⴱⵀⴰⴹ ⴳ ⵉⵎⴰⵏ ⵏ ⵢⵉⵎⵖⵔⵉ, ⴷ ⵙ ⵜⵎⴰⵎⴽⵜ ⵍⵍⵉ ⵙ ⵉⵙⵙⵏⵥⵉ ⵜⴰⴱⵔⵉⴷⵜ ⵜⴰⵎⴰⵍⵍⴰⵙⵜ ⵍⵍⵉ ⵙ ⵉⵜⵜⵓⵙⵎⵔⴰⵙ ⴳ ⵓⴹⵕⵉⵚ.

ⵜⴰⴳⴰⵔⴰ ⵏ ⵡⵓⵏⴳⴰⵍ ⵔⴰⴷ ⵜⵙⵙⴱⵀⴹ ⵉⵎⵖⵔⵉ ⵙ ⵜⵓⵎⴰⵢⵜ ⵏⵏⵙ ⵉⴳⴰⵏ ⵜⴰⵎⵏⵏⴰⵡⵜ ⴷ ⵜⴰⵍⵍⵉ ⵉⵜⵜⴰⵡⵉⵏ ⵙ ⵓⴳⴳⴰⵔ ⵏ ⵢⴰⵏ ⵓⵙⴷⵔⵎ ⵍⵍⵉ ⵔⴰⴷ ⴽ ⵏⵉⵜ ⴷⴰⵖ ⵉⵙⵙⴽⵛⵎ ⵙ ⵡⵓⵔⵜⵉ ⵢⴰⴹⵏ ⴳ ⵔⴰⴷ ⵜⵙⵉⴳⴳⵉⵍⵜ ⴰⵙⴷⵡⵍ ⵏ ⵉⵡⵔⵉⴽⵏ ⴷ ⵓⵙⵎⴰⵔ ⵏ ⵜⵓⵍⵍⵉⵙⵜ ⵏⵏⵙⵏ. ⵙ ⵓⵏⴰⵎⴽ ⵢⴰⴹⵏ, ⴰⵎⴰⵔⴰ ⵏ ⵡⵓⵏⴳⴰⵍ ⴰⴷ ⵉⴳⴰ ⵉ ⵡⵓⵏⴳⴰⵍ ⵏⵏⵙ ⵓⴳⴳⴰⵔ ⵏ ⵢⴰⵜ ⵜⴳⴰⵔⴰ; ⴰⵢⵍⵍⵉ ⵔⴰⴷ ⵢⴰⴷⵊ ⵉⵎⵖⵔⵉ ⴰⴷ ⵉⵙⵜⵉ ⵜⴰⴳⴰⵔⴰ ⵏⵏⴰ ⵉⵎⵙⴰⵙⴰⵏ ⴷ ⵓⵙⵢⴰⴼⴰ ⵏⵏⵙ ⴷ ⴰⴷ ⵜ ⵓⵔ ⵉⴱⴹⵍ ⵓⵣⴷⴷⵓⵢ ⴰⵏⵏ ⴷⴰ ⵉⵙⴽⵔ ⴷ ⵉⵡⵔⵉⴽⵏ ⴷ ⵉⵎⵓⴽⵔⵉⵙⵏ ⵏⵏⵙⵏ, ⵙⵍⴰⵡⴰⵏ ⴰⴽⴽⵯ ⵉⴳ ⴰⵙⵏ ⵉⴼⴽⴰ ⵉⵍⵍⵉ ⵉⴱⵙⵓⵙⴰⵏ ⴳ ⵡⵓⵍ ⵏⵏⵙ.

## ⵥⵕ ⵓⴳⴳⴰⵔ

* ⵎⵓⵃⵎⵎⴰⴷ ⵓⵙⵓⵙ
* ⵉⵏⴰⴽⵓⴼⵏ
* ⵉⵇⵇⵙ ⵢⵉⵖⵔⴷⵎ
* ⵜⴰⵙⴽⵍⴰ ⵜⴰⵎⴰⵣⵉⵖⵜ
* ⵜⵉⵔⵔⴰ,ⵜⴰⵣⵍⵖⴰ ⵏ ⵉⵎⴰⵔⴰⵜⵏ ⵙ ⵜⵎⴰⵣⵉⵖⵜ

## ⵉⵙⴰⵖⵓⵍⵏ
ⵓⵙⵙⴰⵏ ⵏ ⵓⵏⵖⵔ (ⵓⵏⴳⴰⵍ)

**ⵓⵙⵙⴰⵏ ⵏ ⵓⵏⵖⵔ** (ⴰⵣⵡⵍ ⴰⵥⵓⵕⴰⵏ: **ⵓⵙⵙⴰⵏ ⵏ ⵓⵏⵖⵯⵔ**, ⵙ ⵓⵙⴽⴽⵉⵍ ⴰⵍⴰⵜⵉⵏ ⵏ ⵜⵎⴰⵣⵉⵖⵜ: **Ussan n unɣʷr**) ⵉⴳⴰ ⵢⴰⵏ ⵓⵏⴳⴰⵍ ⴰⵎⴰⵣⵉⵖ ⵢⵓⵔⴰ ⵜ ⵍⵃⵓⵙⴰⵢⵏ ⵎⵓⵔⴰⴱⵉⵃ ⵢⴰⵏ ⵙⴳ ⵉⵅⴰⵜⴰⵔⵏ  ⵏ ⵜⵙⴽⵍⴰ ⵜⴰⵎⴰⵣⵉⵖⵜ, ⴷ ⵉⴼⴼⵖ ⴷ ⵓⵏⴳⴰⵍ ⴰⴷ ⴳ ⵓⵙⴳⴳⵯⴰⵙ ⵏ 2022/2972 ⵙⴳ ⵜⵥⵕⵉⴳⵉⵏ ⵏ ⵜⵣⵍⵖⴰ ⵏ ⵜⵉⵔⵔⴰ ⵏ ⵉⵎⴰⵔⴰⵜⵏ ⵙ ⵜⵎⴰⵣⵉⵖⵜ.

## ⵜⵓⵎⴰⵢⵜ ⵏ ⵡⵓⵏⴳⴰⵍ
ⵓⵏⴳⴰⵍ ⴷⴰ ⵉⵙⴰⵡⴰⵍ ⵖⴼ ⵙⵉⵏ ⵉⵡⵔⵉⴽⵏ, ⵉⵙⵎ ⵏⵏⵙⵏ "ⵃⵎⴰⴷ ⵓⵜⵔⵉⵣⵣⵉⵜ" ⵏⵖ ⴷ "ⴱⵓⵜⵅⵉⵣⵣⵓⵜ" ⴷ "ⴷⴷⴰ ⴱⵍⵍⴰ". ⵉⵖⴰⵎⴰ ⵏⵏ ⴳ ⵢⴰⵏ ⵓⵏⵖⵯⵔ/ⵓⵏⵖⵔ (cave) ⵏ ⵓⴼⴰⵔⵏⵓ ⴷⴼⴼⵉⵔ ⵎⴰ ⴰⴷ ⴷ ⴼⵍⵍⴰⵙ ⵜⴹⵕ ⵜⴳⵯⵍⴰⵙⵜ (ⵜⴰⴷⵓⵍⵉ) ⵏⵏⵙ ⵙ ⵓⵙⵔⴰⴳ ⵏ ⵓⵏⴷⵓⴷⵉ ⵏ ⵡⴰⴽⴰⵍ. ⴰⴽⵓⴷⴰⵏⵏ ⴰ ⵔⴰⴷ ⵉⵙⵙⵏⵜⵉ ⴳ ⵜⵔⴼⴰⴼⴰⵏⵜ ⵎⵥⵥⵉⵢⵏ, ⵉⵍⵎⵎⴰ ⵜⴹⴼⵕ ⵜⵜ ⵉⴷ ⵜⵔⴼⴰⴼⴰⵏⵜ ⵎⵇⵇⵓⵔⵏ (ⴷⴼⴼⵉⵔ ⵏ ⵜⵎⵜⵜⴰⵏⵜ ⵏ ⵓⵡⵔⵉⴽ ⵡⵉⵙ ⵙⵉⵏ ⵍⵍⵉ ⵉⴽⴽⴰⵏ ⵚⴹⵉⵚ ⴷ ⵎⵔⴰⵡ ⵏ ⵡⴰⵙⵙ ⴳ ⵓⵏⵖⵯⵔ). ⵜⴰⵍⵍⵉ ⴰⴽⴽⵯ ⵉⵣⵡⴰⵔⵏ; ⴰⴷ ⵉⵙⵎⴰⵜⵜⵉ ⴰⴷⴷⴰⴷ ⵏⵏⵙ ⵙⴳ ⵜⵉⵍⵍⴰⵙ ⵙ ⵜⵉⴼⴰⵡⵜ. ⵍⵍⵉⴳ ⵉⵙⵙⵔⵖⴰ ⵜⵉⴼⴰⵡⵜ ⵏ ⵜⵉⵏⵉⵔⵜ ⴰⴷ ⵙⵙⵏⵜⴰⵏⵜ ⵜⵎⵙⴰⵔⵉⵏ ⵏ ⵡⵓⵏⴳⴰⵍ ⴰⴷ, ⴰⴽⵓⴷ ⵍⵍⵉ ⴳ ⵍⵍⴰⵏ ⵉⴳⴰ 04:10 ⵏ ⵜⵓⵙⴷⴰⴷⵉⵏ  ⵎⴽⴷⴰ ⵜⵎⵎⴰⵍ ⵜⵣⵓⵔⴰⵡⵜ ⵏ ⵓⴼⵓⵙ ⵏ "ⴷⴷⴰ ⵄⴱⵍⵍⴰ", ⵉⴳ ⵉⴹⴳⴰⵎ ⵏⵏⵙ 29 ⴱⵕⴰⵢⵕ 1960 ⵎⴽⵍⵍⵉ ⵏⵙⵙⵏ ⵙⴳ ⵢⵉⵍⵙ ⵏ ⵓⵎⴰⵍⵍⴰⵙ.

ⵉⵙⵙⵎⵔⵙ ⵓⵎⴰⵔⴰ ⵓⵎⵉⵢ ⵏ "ⴳⵓⵔⴷⵣⵉⵍⵍⴰ" ⴰⴼⴰⴷ ⴰⴷ ⵉⵙⵙⵏⵥⵉ ⵓⵎⵏⴰⵏ ⵏ ⵓⵏⴷⵓⴷⵉ ⵏ ⵡⴰⴽⴰⵍ ⴳ ⵓⴳⴰⴷⵉⵔ ⵍⵍⵉ ⴷ ⵢⵉⵡⵉ ⴰⴷ ⵙⵉⵙⵏ ⵉⵏⵏⴰⵍ ⴰⵍⵍⴰⵙ ⵏⵏⵙ, ⵙ ⵓⴼⵉⵍⵎ ⵏ ⴳⵓⴷⵣⵉⵍⵍⴰ ⵍⵍⵉ ⵉⵜⵜⵓⵙⴽⴰⵔⵏ ⴰⵙⴳⴳⵯⴰⵙ ⵏ 1956 ⵍⵍⵉ ⵉⵥⵕⴰ ⵃⵎⴰⴷ ⴷ ⵜⵉⵕⵉⵥⴰ ⴳ ⵙⵙⵓⵍⵉⵎⴰ ⵙⴰⵍⴰⵎ, ⵍⵍⵉ ⴰⵙⵏ ⵉⵙⵔⴳⵏ ⵙ ⵜⵖⵓⵢⵢⵉⵜ ⴳ ⵜⴽⵚⵚⴰⴹ ⵙ ⵜⴰⵣⴰⵜ ⵏ ⵉⵎⵙⵍⵉ ⵍⵍⵉ ⵉⵙⵏⴷⵓⴷⵉⵢⵏ ⵉⵖⵔⴱⴰⵏ ⵏ ⵙⵙⵓⵍⵉⵎⴰ ⵙⴰⵍⴰⵎ. ⵜⴰⵡⴷⴰ ⵍⵍⵉ ⵉⵍⵍⴰⵏ ⴳ ⵃⵎⴰⴷ ⵜⵓⵊⵊⴰ ⵜ ⴰⴷ ⵉⵖⴰⵍ ⵢⴰⴽ ⵓⵔ ⵏⵏ ⴼⵍⵏ ⴽⵔⴰ ⴳ ⵍⵎⵄⵕⵓⴼ ⵏ ⵢⵉⵍⵍ ⵏ ⵙⵉⴷⵉ ⴱⵓⵍⵇⵏⴰⴷⵉⵍ, ⵍⵍⵉ ⵉⵜⵜⵉⵍⵉⵏ ⴽⵓ 15 ⵛⵄⴱⴰⵏ, ⵢⴰⴽ ⵓⵔ ⴷ ⵜⴰⴳⴰⵜ ⴰⴷ ⵉⴽⴽⴰⵜⵏ ⵎⵉⴷⴷⵏ ⵍⵍⵉⴳ ⵜ ⵙⵏⴼⵍⵏ ⵙ ⵓⵍⵎⵓⴳⴳⴰⵔ ⵏ ⵢⵉⵍⵍ ⵍⵍⵉ ⴷ ⵙⴳⴳⵯⵔⴰⵏ ⵉⵕⵓⵎⵉⵢⵏ, ⵉⵜⵜⵉⵍⵉⵏ ⴽⵓ 25 ⵖⵓⵛⵜ. ⵎⴽⴷⴰ ⵉⵙⴰⵔⵏ ⵉ ⴰⵢⵜ ⵛⵛⵉⵏⵡⴰ ⵉⵖ ⴰⵙ ⵓⵔ ⵏⴳⴼⵏ ⵢⴰⵜ ⵙⴳ ⵜⵔⴱⴰⵜⵉⵏ ⵏ ⵓⵙⵓⵏ, ⴰⵔ ⴷ ⵙⵉⵙⵏ ⵉⵜⵜⴼⴼⴰⵖ ⴳⵓⴷⵣⵉⵍⵍⴰ. ⴰⵏⵖⵯⵔ ⴰⴷ ⵍⵍⵉ ⴼⵍⵍⴰⵙⵏ ⵉⵔⴷⵍⵏ, ⵉⵚⴽⴰ ⵜ ⵢⴰⵏ ⵓⵙⵔⴷⴰⵙ ⴰⵕⵓⵎⵉ, ⵉⵣⵣⵏⵣ ⵜ ⵉ ⴱⴰⴱⴰⵙ ⵏ ⵃⵎⴰⴷ ⵍⵍⵉⵖ ⵉⴼⴼⵓⵖ ⵜⴰⵎⴰⵣⵉⵔⵜ. ⵜⵙⵔⴳ ⵉ ⵜⵓⵙⴽⴰ ⵏⵏⵙ; ⵢⴰⵜ ⵜⵎⵙⴰⵔⵜ ⵏ ⵓⵎⵣⵔⵓⵢ, ⵍⵍⵉⵖ ⴷ ⵉⵙⴱⴷⴷ ⵓⵍⵉⵎⴰⵏ ⴰⵖⵔⵔⴰⴱⵓ "panther" ⴳ ⵓⴼⵜⴰⵙ ⵏ ⵓⴳⴰⴷⵉⵔ, ⵉⵙⵙⵎⴷⵉ ⵉⵏⴼⴹⵏ ⵏⵏⵙ ⵙ ⴼⵓⵏⵜⵉ ⴷ ⵓⴳⴰⴷⵉⵔ ⵏ ⵓⴼⵍⵍⴰ, ⵜⴻⵜⵜⵓⵙⵙⴰⵏ ⵜⴷⵢⴰⵏⵜ ⴰⴷ ⴳ ⵓⵎⵣⵔⵓⵢ ⵙ "ⴰⵎⵓⴽⵔⵉⵙ ⵏ ⵓⴳⴰⴷⵉⵔ" ⴰⵙⴳⴳⵯⴰⵙ 1911, ⵏⵜⵜⴰⵜ ⵏⵉⵜ ⴰⴷ ⵉⵙⵔⴳⵏ ⵉ ⵢⵉⵎⵏⵖⵉ ⴰⵎⴰⴹⵍⴰⵏ ⴰⵎⵣⵡⴰⵔⵓ 1914.

ⵓⵏⴳⴰⵍ ⴰⴷ ⵢⵓⵙⵉ ⴳⵔ ⵜⴼⵍⵡⵉⵏ ⵏⵏⵙ ⵜⵓⴳⵜ ⵏ ⵉⴷⵖⴰⵔⵏ ⵏ ⵓⴳⴰⴷⵉⵔ ⴳ ⵓⵙⴳⴳⵯⴰⵙ ⵏ 1960, ⵖ ⵉⴳⴰ: ⵉⵎⵙⴳⴳⵉⵏⵏ, ⵉⴷⴰ ⵓⵜⴰⵏⴰⵏ, ⵙⵙⵓⵍⵉⵎⴰ ⵙⴰⵍⴰⵎ, ⵉⵃⵛⴰⵛ, ⵜⴰⵍⴱⵕⵊⵜ, ⵍⴱⴰⵟⵡⴰⵕ, ⵓⵙⵓⵏ ⵏ ⴰⵢⵜ ⵓⴳⵔⵔⴰⵎ, ⵜⴰⵎⵔⴰⵖⵜ, ⴰⵡⵔⵉⵔ, ⴰⵢⵜ ⴰⵎⵔ, ⴰⵏⵥⴰ, ⴼⵓⵏⵜⵉ, ⴰⴳⴰⴷⵉⵔ ⵓⴼⵍⵍⴰ...

ⴳ ⵓⴳⵏⵙ ⵏ ⵓⵏⵖⵔ, ⵜⵉⵏⵉⵔⵜ ⵍⵍⵉ ⵉⵙⵙⵔⵖⴰ ⵃⵎⴰⴷ ⴰⴼⴰⴷ ⴰⴷ ⵢⴰⴼ ⵎⴰⵏⵉ ⴷ ⵜⴽⴽⴰ ⵜⵏⴷⵔⴰ ⵏ ⴷⴷⴰ ⴱⵍⵍⴰ ⵍⵍⵉ ⵖⴼ ⵉⴹⵕ ⵓⴼⵏⵉⵇ, ⵉⵕⵥ ⵜ ⴳ ⵓⴹⴰⵕ ⴰⵥⵍⵎⴰⴹ, ⴳⴰⵏⵜ ⵜⵉⵍⵍⵉ ⵙⵏⴼⴰⵍⵏ ⵉⵎⵖⴰⵔⵏ ⵏ ⵙⵉⴷⵉ ⴱⵓⵍⵇⵏⴰⴷⵉⵍ ⴷ ⵙⵉⴷⵉ ⵏⴱⵉⵔ ⴷ ⵙⵉⴷⵉ ⴱⵓⵕⵕⵊⴰ ⵙ ⵜⵏⴳⵯⴰⵍ ⵏ ⵓⵖⵔⵓⵎ, ⵎⴰⵛⴰ ⵎⵇⵇⴰⵔ ⵎⴽⴰⵏⵏ, ⵜⵉⵏⵉⵔⵜ ⴰⴷ ⵜⵥⴹⴰⵕ ⴰⴷ ⴰⵙⵏ ⵜⴳ ⴰⴳⵯⵔⵉ, ⵜⵉⵣⵉ ⵍⵍⵉ ⵉⵙⵡⴰⵏⴳⵎ ⵃⵎⴰⴷ ⴳ ⴽⵕⴰⴹⵜ ⵜⵖⴰⵡⵙⵉⵡⵉⵏ ⵉⵇⵇⴰⵏ ⴷ ⴰⴷ ⵙⵉⵙⵏⵜ ⵉⵙⵙⴽⵙⴰ: ⵓⴽⵙⵉⵊⵉⵏ, ⴰⵎⴰⵏ, ⴰⵎⵜⵛⵓ... ⵜⴰⵍⵍⵉ ⴱⴰⵀⵔⴰ ⵉⵍⴰⵏ ⴰⵜⵉⴳ ⵉⴳⴰ ⵜⵜ ⵓⴽⵙⵉⵊⵉⵏ.

ⵙ ⵜⵓⵜⵍⴰⵢⵜ ⵉⴼⵙⵙⵓⵙⵏ, ⵉⵎⵎⵉⵎⵏ, ⴰⵔ ⵏⵏ ⵏⵜⵜⴰⴼⴰ ⵉⵅⴼⴰⵡⵏ ⵏⵏⵖ ⴷⴰⵜ ⵢⴰⵏ ⵓⴹⵕⵉⵚ ⵉⵎⵎⴰⵍⵏ ⵜⴰⵖⴰⵔⴰ ⵏ ⵓⴼⴳⴰⵏ ⵉⵎⵎⴰⵜⵜⵉⵏ ⵙⴳ ⵍⵍⵉⵖ ⵉⵜⵜⵖⵉ ⵙ ⵜⵓⴷⵔⵜ, ⴰⵏⴰⵔⵓⵣ, ⴰⴳⴰⵏⵉ, ⵜⴰⵏⵣⴱⴰⵢⵜ, ⴰⵎⵢⴰⵡⴰⵙ, ⵜⵉⴽⵚⵚⴰⴹ, ⵜⴰⵡⴷⴰ, ⴰⵙⵎⵎⵏⴷⵓ ⵏ ⵉⵎⵚⵟⵉⵕⵏ ⵙ ⵓⵏⵍⵍⵉ ⴷ ⵓⵏⵣⴳⵓⵎ ⵉ ⵓⵙⴽⴽⴰ, ⵙ ⵡⴰⴷⴷⴰⴷ ⵢⴰⴹⵏ ⴰⵏⵉⵎⴰⵏ ⴹⴰⵕⴰⵜ ⵎⴰ ⴰⴷ ⵉⵎⵎⵓⵜ "ⴷⴷⴰ ⴱⵍⵍⴰ" ⴳ ⵜⴳⴰ ⵜⴳⵓⴹⵉ, ⵜⴰⵎⵜⵜⴰⵏⵜ, ⵜⴰⵣⴰⵎⵎⴰ, ⵜⵓⴷⵔⵜ ⵏ ⵜⵎⴹⵍⵜ, ⵜⴰⵡⴽⴽⴰ, ⴰⴽⵔⵔⴰⵎ, ⵜⴰⵣⵖⵍⵉⵍⵜ, ⵜⴰⵎⴰⴹⵓⵏⵜ, ⴰⵏⴳⴰⵥ, ⵜⵉⵎⵣⵔⵉⵜ, ⵜⴰⵍⴽⴽⴰⴽⵜ ⴷ ⵓⵙⵉⵜⵎ ⵏ ⵜⵎⵜⵜⴰⵏⵜ. ⴰⵢⴰⴷ ⴰⴽⴽⵯ ⵙ ⵢⴰⵏ ⵓⵙⵓⵍⴼ ⵉⵜⵜⵢⴰⵔⴰⵏ ⵙ ⵜⵖⴰⵔⴰⵙⵜ ⵏ ⵓⵙⵉⵏⴰⵔⵢⵓ, ⵣⵓⵏ ⴷ ⵉⴳ ⴰⵔ ⵜⵥⵕⵕⴰⵜ ⴽⵔⴰ ⵏ ⵓⴼⵉⵍⵎ.

## ⵥⵕ ⵓⴳⴳⴰⵔ

* ⵍⵃⵓⵙⴰⵢⵏ ⵎⵓⵔⴰⴱⵉⵃ
* ⵜⴰⵙⴽⵍⴰ ⵜⴰⵎⴰⵣⵉⵖⵜ
* ⵓⵏⴳⴰⵍ ⴰⵎⴰⵣⵉⵖ
* ⵜⵉⵔⵔⴰ,ⵜⴰⵣⵍⵖⴰ ⵏ ⵉⵎⴰⵔⴰⵜⵏ ⵙ ⵜⵎⴰⵣⵉⵖⵜ

## ⵉⵙⴰⵖⵓⵍⵏ
ⵅⵅⵓ ⵏ ⵊⵉⴼⵓⴷⴰⵏ

**ⵅⵅⵓ ⵏ ⵊⵉⴼⵓⴷⴰⵏ**  (ⵙ ⵜⴼⵕⴰⵏⵚⵉⵚⵜ  **:** La Bête du Gévaudan /  ⵙ ⵜⵓⴽⵉⵜⴰⵏⵜ **:** La Bèstia de Gavaudan) ⵉⴳⴰ ⵢⴰⵏ ⵢⵉⵙⵎ ⴰⵎⵣⵔⵓⵢⴰⵏ ⵏⵏⴰ ⵉⵣⴷⵉⵏ ⴷ ⵢⴰⵏ ⵡⵓⵛⵛⵏ ⵏⵖ ⵢⴰⵏ ⵡⴰⵢⴷⵉ ⵏⵖ ⴷ ⴰⵖⵥⵏ ⵏⵏⴰ ⵉⵛⵜⵜⴰⵏ ⵎⴷⴷⵏ, ⴷ ⵅⵅⵓ ⴰⴷ ⵉⵙⵙⵎⵔⵡⵉⵏ ⴷ ⴰⴷ ⵉⵙⵙⵉⵡⴷⵏ ⵜⴰⵙⵃⴹⴰⵡⵜ ⵏ ⵊⵉⴼⵓⴷⴰⵏ ⵍⵍⵉ ⵜⵜ ⵏⵏ ⵉⵎⵉⵍ ⵉⴽⴽⴰⵏ ⴳ ⴼⵕⴰⵏⵙⴰ, ⴳ ⵉⴷⵔⴰⵔⵏ ⵏ ⵎⴰⵔⴳⵔⵉⴷ  ⴳⵔ ⵉⵙⴳⴳⴰⵙⵏ ⵏ 1764 ⴷ 1767.

## ⴰⵎⵣⵔⵓⵢ ⵏ ⵜⵎⵙⴰⵔⵜ ⴰⴷ
thumb|ⵢⴰⵜ ⵜⵡⵍⴰⴼⵜ ⵉⵔⵡⴰⵙⵏ ⴰⵖⵥⵏ ⴰⵏⵏ
ⴳⵔ 1764 ⴷ 1767 ⵜⵣⵣⵔⵉ ⴼⵕⴰⵏⵙⴰ ⵢⴰⵏ ⵙⴳ ⵉⵣⵎⴰⵣ ⵏⵏⵙ ⵏⵏⴰ ⴰⴽⴽⵯ ⵉⵙⵙⵉⵡⵉⴷⵏ ⴷ ⵡⵉⴷ ⴰⴽⴽⵯ ⴹⵍⵚⵏⵉⵏ, ⵓⵔ ⴷ ⴳ ⵉⴱⴰⵔⴰⵣⵏ ⵏ ⵉⵎⵏⵉⵖ ⵏⵖ ⴷ ⵉⴱⵔⴳⵎⵎⴰ ⵏ ⵉⴳⵍⵍⵉⴷⵏ, ⵎⴰⵛⴰ ⴳ ⵜⵎⵉⵣⴰⵔ ⵏ ⴱⵕⵕⴰ ⵏ ⵉⵖⵔⵎⴰⵏ ⵏ ⵊⵉⴼⵓⴷⴰⵏ, ⵏⵏⴰ ⴳ ⵏⵏⵓⵎⵏ ⵎⴷⴷⵏ ⴰⴼⵔⴰ. ⴷⵉⵏⵏ, ⴰ ⴳ ⵉⵏⴼⴰⵍⴰⵍ ⵢⴰⵏ ⴱⴰⵖⵔⴰⵔ ⵉⴷⴷⵔⵏ ⵏⴳⵔ ⵡⴰⴷⴷⴰⴳⵏ, ⴰⵔ ⵉⵜⵜⴷⴷⵓ ⵙ ⴽⴽⵓⵥ, ⴰⵔ ⵉⵏⴷⴷⵔ ⵣⵓⵏ ⴷ ⵓⵛⵛⵏ... ⴰⵔ ⵉⵏⵇⵇⴰ ⵣⵓⵏ ⴷ ⵡⴰⴷⴰ ⵎⵉ ⵜⵎⵎⵓⵜ ⵜⵎⵍⵍⴰ ⴳ ⵡⵓⵍ ⵏⵏⵙ.

ⴳ ⵓⵏⴱⴷⵓ ⵏ 1764, ⵜⴽⴽⴰ ⵜⵜ ⵏⵏ ⵢⴰⵜ ⵜⴰⵣⵣⴰⵏⵜ ⴰⵔ ⵓⴽⴰⵏ ⵜⴽⵙⵙⴰ ⴰⵎⵎⴰⵙ ⵏ ⴽⵔⴰ ⵏ ⵉⵎⵔⴷⴰⵍ, ⵙⵉⵖ ⴷ ⵙⵔⵙ ⵉⴼⴼⵖ ⵙⴳ ⵜⴰⴳⴰⵏⵜ ⵢⴰⵏ ⵅⵅⵓ ⵉⴹⵍⵚⵏ ⵉⴳⴰⵏ ⴰⴱⵔⴰⵔⴰⵢ, ⵉⴷⵍ ⵙ ⴽⵔⴰ ⵏ ⵉⵍⵉⵙ ⵉⵣⵓⵔⵏ ⴽⵉⴳⴰⵏ, ⵉⵍⴰ ⴰⴳⵏⴼⵓⵔ ⵉⴽⵜⵓⵔⵏ ⵙ ⵉⵣⵏⵣⴰⵖ ⵎⵇⵇⵓⵔⵏⵉⵏ ⴷ ⵢⴰⵏ ⵓⴱⴰⵏⵏⴰ ⵉⵔⵡⴰⵙⵏ ⴰⵍⴽⴽⵓⴹ. ⵢⴰⴽⵉ ⴷ ⴼⵍⵍⴰⵙ ⵙ ⵜⵊⵓⵀⴰⵍⵉⵜ, ⵜⵏⵊⵎ ⴰⵙ ⵖⴰⵙ ⵙ ⵜⵎⴰⵔⴰ. ⵓⵔ ⵉⴽⴽⵉ ⵍⵃⴰⵍ ⵡⴰⵍⵓ ⴰⵍⵍⵉⴳ ⵏⵏ ⵓⴼⴰⵏ ⵜⴰⴼⴳⴳⴰ ⵏⵏⴰ ⵉⵣⵡⴰⵔⵏ: ⵢⴰⵜ ⵜⵔⴱⴰⵜ ⵉⵜⵜⵓⵙⵙⴼⵔⵖⵏ ⵙⴳ ⵉⴷⵉⵙⴰⵏ ⵏⵏⵙ ⴰⴽⴽⵯ, ⵉⴽⴽⵙ ⵓⴳⴰⵢⵢⵓ ⵏⵏⵙ ⵙⴳ ⵜⵖⵙⵙⴰ ⵏⵏⵙ!

ⴳ ⵎⴰⴷ ⵉⵜⵜⴳⴳⴰⵏ ⴽⵕⴰⴹ ⵉⵙⴳⴳⴰⵙⵏ, ⵉⵍⴽⵎ ⵡⵓⵟⵟⵓⵏ ⵏ ⵉⵏⴰⵖⴰⵏ ⵜⵉⵎⵉⴹⵉ— ⵉⴳ ⵓⵎⴰⵜⴰ ⵏⵏⵙⵏ ⵙⴳ ⵜⵡⵜⵎⵉⵏ ⴷ ⵜⴰⵣⵣⴰⵏⵉⵏ. ⴽⴽⴰⵏ ⵜⵜ ⵏⵏ ⴰⵔ ⵜⵏ ⵉⵏⵏ ⵜⵜⴰⴼⴰⵏ ⴳ ⵉⵎⵔⴷⴰⵍ ⵏⵖ ⴷ ⵜⴰⵎⴰ ⵏ ⵜⴰⴳⴰⵏⵉⵏ, ⵜⵉⵣⵣⴰ ⵏⵏⵙⵏ ⴼⵍⵉⵏⵜ, ⵎⵅⴰⵣⵣⴰⵏⵜ, ⵣⵓⵏ ⵜⵏⵜ ⵙⵎⵅⴰⵣⵣⴰⵏ ⵉⴱⴱⴰⵙⴽⴰⵔⵏ ⵏ ⴽⵔⴰ ⵏ ⵍⵀⵉⵛⵜ, ⵎⴰⵛⵛ ⵙ ⵜⵛⵡⵉ ⵏ ⴽⵔⴰ ⵏ ⵓⵎⵏⵖⵓ ⵉⵏⵜⵍⵏ.

ⵏⵏⴰⵏ ⵉⵏⴰⴳⴰⵏ: "ⵏⵥⵕⴰ ⵜ! ⵉⵔⵡⴰⵙ ⵓⵛⵛⵏ ⵎⴰⵛⵛ ⵓⵔ ⵜ ⵉⴳⵉ... ⵢⵓⴳⵔ ⵜ ⵏⵜⵜⴰⵏ, ⵉⴼⵙⵙⵓⵙ ⴼⵍⵍⴰⵙ, ⴳⵉⵏ ⵉⵅⵣⵣⵉⵔⵏ ⵏⵏⵙ ⵉⴳⴰⵛⵓⵔⵏ! ⵓⵔ ⵙⴰⵔ ⵜⵏ ⵉⵜⵜⵓ ⵡⴰⵏⵏⴰ ⵜⵏ ⵉⵎⵏⵉⴷⵏ."
thumb|ⵅⵅⵓ ⵏ ⵊⵉⴼⵓⴷⴰⵏ
ⵜⴳⵓⵍⴰ ⵏⵏ ⵜⵖⵍⴰⵖⴰⵍⵜ ⵏ ⵉⵙⵖⵔⴰⵙ ⵉⴱⵔⴳⵎⵎⵉ ⵏ ⵓⴳⵍⵍⵉⴷ ⵍⵡⵉⵙ ⵡⵉⵙ 15, ⵏⵏⴰ ⴷ ⵉⴼⴼⵖⵏ ⴰⵔ ⵉⵍⵎⵎⴰ ⵉⵜⵜⵉⵏⵉ ⵀⴰⵜ ⴼⵕⴰⵏⵙⴰ ⵜⵍⵍⴰ ⴳ ⵡⴰⴷⴷⴰⴷ ⵏ ⵉⵎⵏⵖⵉ... ⵓⵔ ⴷ ⴷ ⴽⵔⴰ ⵜⵎⵓⵔⵜ ⵢⴰⴹⵏ, ⵎⴰⵛⴰ ⴷ ⵢⴰⵏ ⵅⵅⵓ ⵏⵏⴰ ⴷ ⵉⴽⴽⴰⵏ ⴰⵔⵡⴰⵙⵙ!

ⵢⵓⵣⵏ ⴷ ⵓⴳⵍⵍⵉⴷ ⵙ ⵎⴰⴷ ⴰⴽⴽⵯ ⴷⴰⵔⵙ ⵢⵓⴼⵏ ⴳ ⵉⵏⴳⵎⴰⵔⵏ, ⵙ ⵉⴱⵓⵔⵉⵢⵏ ⵏⵏⵙⵏ ⵖⵎⴰⵏⵉⵏ ⵙ ⵓⵥⵕⴼ, ⴰⵎⵎⴰⵙ ⵏ ⵉⵀⵍⵍⵉⵍⵏ ⵏ ⵓⴳⴷⵓⴷ ⵏⵏⴰ ⵉⵖⴰⵍⵏ ⵎⴰⵙ ⵜⴷⴷⴰ ⵜⴰⵡⴷⴰ ⴰⴷ ⵜⵙⵎⴰⵔ, ⵙ ⵜⵉⴷⵜ ⵏⵉⵜ, ⵉⴷⴷⴰ ⵢⴰⵏ ⵙⴳ ⵉⵏⴳⵎⴰⵔⵏ ⴰⵔ ⵉⵜⵜⵉⵏⵉ ⵎⴰⵙ ⵉⵏⵖⴰ ⵍⵓⵃⵛ... ⵎⴰⵛⵛ ⴹⴰⵕⵜ ⴽⵔⴰ ⵏ ⵉⵎⴰⵍⴰⵙⵙ ⴽⴰ, ⵓⵔⵔⵉⵏⵜ ⴷ ⴷⴰⵖ ⵜⴼⴳⴳⴰ ⴰⵔ ⴷ ⵜⴻⵜⵜⵓⵎⴰⵏⴻⵏⵜ.

ⴳ ⵢⵓⵏⵢⵓ ⵏ 1767, ⵉⴼⴼⵖ ⵏⵏ ⵢⴰⵏ ⵓⴼⵍⵍⴰⵃ ⵉⵙⵎ ⴰⵙ ⵊⴰⵏ ⴽⴰⵙⵜⵉⵍ ⵖⵔ ⵜⴳⵎⵔⵜ, ⵖⴼ ⵓⵢⵍⵍⵉ ⵙ ⵏⵏⴰⵏ, ⵉⴽⴽⴰ ⵜⵜ ⵏⵏ ⵉⴽⵔⵔⴷ ⵙ ⴽⵔⴰ ⵏ ⵜⵅⴼⵉⴼⵉⵏ ⵏ ⵓⵥⵕⴼ ⴰⴼⵓⵥⴰⵕ, ⵉⴷⴷⵓ ⴰⵍⵍⵉⴳ ⵉⵏⴳⵉⴱⵉⵍ ⴷ ⵍⵓⵃⵛ ⴰⵎⵎⴰⵙ ⵏ ⵜⴰⴳⴰⵏⵜ, ⵉⵙⵙⵓⴼⵖ ⴳⵉⵙ ⵙ ⵓⴱⵓⵔⵉ ⵏⵏⵙ ⵉⵏⵖ ⵜ. ⵙⴳ ⵡⴰⴽⵓⴷ ⴰⵏⵏ ⴰⴷ ⵜ ⵍⴰⵃ, ⴱⴷⴷⵏⵜ ⵜⵢⵜⴰ ⵏⵏⵙ ⵙ ⵢⴰⵜ ⵜⴽⵍⵉⵜ.

## ⵎⴰⴷ ⵣⴰ ⵉⴳⴰ ⴱⵓⵅⵅⵓ ⴰⴷ
thumb|ⵢⴰⵜ ⵜⵡⵍⴰⴼⵜ ⵉⵔⵡⴰⵙⵏ ⵅⵅⵓ ⵏ ⵊⵉⴼⵓⴷⴰⵏ
ⵓⵔ ⵜⴰ ⵉⵙⵙⵉⵏ ⵢⴰⵏ ⵜⵉⴷⵜ ⵎⴰⴷ ⵜⵜ ⵉⴳⴰⵏ, ⵙⵓⵍ ⵙ ⵡⴰⵙⵙ ⴰⴷ. ⵉⵙ ⴷ ⴽⵔⴰ ⵏ ⵡⵓⵛⵛⵏ ⵉⴳⴰⵏ ⴰⴼⵖⵓⵍ? ⵏⵖ ⴷ ⵉⵙ ⵉⴳⴰ ⴽⵔⴰ ⵏ ⵍⵅⵍⵇ ⵢⴰⴹⵏ ⴷ ⵉⴽⴽⴰⵏ ⴽⵔⴰ ⵏ ⵓⵎⴰⴹⴰⵍ ⵢⴰⴹⵏ? ⵏⵖ ⴷ ⵖⴰⵙ ⴽⵔⴰ ⵏ ⵡⴰⴷ ⵉⵙⴽⵔⵏ ⴰⴳⵏⴼⵓⵔ ⵏ ⵍⵓⵃⵛ, ⵉⵍⵙ ⵉⵍⵎⴰⵡⵏ ⴷ ⵓⵀⵉⴹⵓⵕ ⵏⵏⵙ ⵉⵏⵜⵍ ⵏⵏ ⴳⵉⵙⵏ? ⵉⵍⵍⴰ ⵎⴰⴷ ⵉⵜⵜⵉⵏⵉⵏ ⵎⴰⵙ ⴷ ⴽⵔⴰ ⵏ ⵓⴳⵔⵣⴰⵎ ⴰⵢⴰⵏⵏ ⵉⵔⵡⵍⵏ ⵙⴳ ⵓⵇⵇⴼⵉⵣ ⵏ ⴽⵔⴰ ⵏ ⵓⵏⵎⵖⵓⵔ, ⵏⵖ ⴷ ⴽⵔⴰ ⵏ ⵡⴰⵢⴷⵉ ⵢⴰⵏⵓⵏⵏ ⵖⴼ ⵎⵏⵖⵡⵉⵜ, ⵏⵖ ⴷ ⴰⴽⴽⵯ ⵜⴰⵢⴰⴼⵓⵜ ⵏ ⴽⵔⴰ ⵏ ⴳⴰⵔ ⵉⵔⵉⵎ ⵓⵔ ⵉⴼⴼⵉⵖⵏ, ⵓⵜⵏ ⴰⴷ ⴳⵉⵙ ⴷ ⵙⵙⵔⴽⵙⵏ ⵏⴳⵔ ⵉⵎⵓⴷⴰⵔ ⵓⵔ ⴳⵯⵔⴷⵏⵉⵏ. ⵎⴰⵛⵛ ⵎⴽⵏⵏⴰ ⴽⴰ ⵜⴳⴰ ⵜⵎⵔⴰⵔⵓⵜ, ⴰⴷ ⵉⴳⴰⵏ ⵍⵓⵃⵛ ⵏ ⵜⵉⴷⵜ ⴷ ⵜⴰⵡⴷⴰ ⵙ ⵉⵅⴼ ⵏⵏⵙ... ⵏⵏⴰ ⵢⵓⵙⵙⵏ ⵓⵍⴰⵡⵏ ⵏ ⵎⴷⴷⵏ, ⵉⵙⴽⵔ ⴳ ⵉⴹⵓⵕⴰⵏ ⵏ ⴼⵕⴰⵏⵙⴰ ⴰⵙⴰⵢⵙ ⵏ ⵜⵎⵜⵜⴰⵏⵜ.

## ⵥⵕ ⵓⴳⴳⴰⵔ

* ⴼⵕⴰⵏⵚⴰ
* ⵜⴰⵙⵃⴹⴰⵡⵜ ⵏ ⵊⵉⴼⵓⴷⴰⵏ

## ⵉⵙⴰⵖⵓⵍⵏ
ⵉⵏⴰⴽⵓⴼⵏ (ⵓⵏⴳⴰⵍ)

**ⵉⵏⴰⴽⵓⴼⵏ** ⴷ ⵢⴰⵏ ⵙⴳ ⵡⵓⵏⴳⴰⵍⵏ  ⵏⵏⴰ ⴱⴰⵀⵔⴰ ⵉⵜⵜⵢⵓⵙⵙⴰⵏⵏ ⴳ ⵜⵙⴽⵍⴰ ⵜⴰⵎⴰⵣⵉⵖⵜ,  ⴷ ⵡⵓⵏⴳⴰⵍ ⴰⴷ ⵉⵙⴼⴼⴰⵖ ⵜ ⵉⴷ ⵓⵎⴰⵔⴰ ⴰⵎⵇⵔⴰⵏ ⵎⵓⵃⵎⵎⴰⴷ ⵓⵙⵓⵙ ⵉⵡⵉⵙ ⵏ ⵜⵇⴱⵉⵍⵜ ⵏ ⵉⵃⴰⵃⴰⵏ. ⴷ ⵡⵓⵏⴳⴰⵍ ⴰⴷ ⵉⴼⴼⴰⵖ ⴷ ⴳ ⵓⵙⴳⴳⵯⴰⵙ ⵏ 2017. 

ⴳ ⵡⵓⵏⴳⴰⵍ ⴰⴷ ⵉⴱⴱⵉ ⴳⵉⵙ ⵓⵎⴰⵔⴰ ⴷ ⵜⵖⴰⵔⴰⵙⵜ ⵜⴰⴽⵍⵚⴰⴽⵜ ⵍⵍⵉ ⵙ ⵢⴰⴷⵍⵍⵉ ⵉⵜⵜⵡⴰⵙⵙⵏ ⵡⵓⵏⴳⴰⵍ ⵎⵏⵛⴽ ⴰⵢⴰⴷ. ⵜⵉⴳⴰⵔⵉⵡⵉⵏ ⴰⴷ, ⵙⵏⴼⵍⵏ ⵉⵎⵏⴳⴰⵍⵏ ⵜⴰⵖⴰⵔⴰⵙⵜ ⴷ ⵜⵓⵥⴽⴰ ⵏ ⵜⵎⵙⴰⵔⵉⵏ, ⵕⵥⵏ ⵉⵣⵎⴰⵣ, ⵙⵏⴼⵍⵓⵍⵏ ⵉⵎⴰⵍⵍⴰⵙⵏ...

ⵉⵏⴰⴽⵓⴼⵏ, ⵉⴳⴰ ⵢⴰⵜ ⵜⵓⴳⴳⴰ ⵏ ⵢⴰⵏ ⵡⴰⵡⵡⴰⴼ, ⵉⴼⴽⴰ ⵜⵜ ⵜⵉⵣⵉ ⵍⵍⵉ ⵏⵏ ⵉⵥⵕⴰ ⴽⵔⴰ ⵏ ⵉⴹⴰⴳⴳⵯⵏ ⴷ ⵉⵥⵉⵍⵍⵉⴹⵏ ⵍⵍⵉ ⴳ ⵓⵔ ⵜⵍⵍⵉ ⵜⵓⵔⴷⴰ ⵉⵙ ⵔⴰⴷ ⵙⵙⵓⴽⴼⵏ ⴰⵡⵡⴰⴼ ⴰⵏⵏ, ⴳⵏ ⵜⵉⴳⵉⵔⴰ ⵉ ⵜⵓⴷⵔⵜ ⵏⵏⵙ, ⵓⴽⴰⵏ, ⵓⵔ ⵜⴰ ⴷ ⵍⴽⵉⵎⵏ, ⵢⵓⴳⵉ ⴰⵎⵔ ⴰⴷ ⵉⴼⴽ ⵜⵓⴳⴳⴰ ⵏⵏⵙ ⴷ ⵓⵢⵍⵍⵉ ⴰⴽⴽⵯ ⵉⵙⵙⵏ ⴷ ⵜⵓⴼⵔⴰⵢⵉⵏ ⵏⵏⵙ, ⵓⴽⴰⵏ ⴰⵍⵍⴰⵙ ⵏ ⵡⵓⵏⴳⴰⵍ ⴰⴷ ⴳ ⵜⵉⵍⴰⵡⵜ ⵓⵔ ⵏⵏ ⵜⵣⵔⵉ 20 ⵏ ⵜⵓⵙⴷⵉⴷⵉⵏ ⴰⵔ ⵢⴰⵜ ⵜⵙⵔⴰⴳⵜ, ⴰⵏⵛⴽ ⵍⵍⵉ ⵖⴼ ⵔⴰⴷ ⴷ ⵍⴽⵎⵏ ⵉⵥⵉⵍⵍⵉⴹⵏ ⴰⵡⵡⴰⴼ ⴰⵏⵏ (ⴰⵢⴰⴷ ⵢⵉⵡⵉ ⵜ ⵉⴷ ⵎⴰⵙⵙ ⵍⵃⵙⵏ ⵣⴰⵀⵓⵔ).

ⵉⵙⵜⵉ ⵓⵎⵏⴳⴰⵍ ⴰⵎⴰⵍⵍⴰⵙ ⵍⵍⵉ ⵓⵔ ⵉⴳⵉⵏ ⴰⴼⴳⴰⵏ, ⴰⵡⵡⴰⴼ, ⴰⵡⵡⴰⴼ ⴰⴷ, ⵎⵇⵇⴰⵔ ⵉⴳⵔⵙ ⴳ ⵓⴷⵖⴰⵔ ⵏⵏⵙ, ⵉⵣⵎⵔ ⴰⴷ ⵉⵙⵙⵏ ⴰⵎⵣⵔⵓⵢ ⴷ ⵜⵉⵍⴰⵡⵜ ⴷ ⵢⵉⵎⴰⵍ ⵏ ⴰⵢⵜ ⵓⵃⵛⵎⵓⴹ (ⵓⵙⵓⵏ ⵍⵍⵉ ⴳ ⵙⴰⵔⵏⵜ ⵜⵎⵙⴰⵔⵉⵏ), ⴰⵔ ⴷ ⵉⵜⵜⴰⵡⵉ ⵉⵏⵖⵎⵉⵙⵏ ⵙ ⵓⵢⵍⵍⵉ ⵏⵉⵜ ⵉⵥⵕⵕⴰ ⵏⵉⵖ ⴷ ⴰⵢⵍⵍⵉ ⴰⵙ ⵜⵜⴰⵍⵙⵏ ⵉⴳⴹⴰⴹ ⴷⴰ ⴷ ⵉⴷⴷⵓⴽⴽⵍ ⵎⵇⵇⴰⵔ ⵉⵜⵜⵡⴰⵙⴽⴰⵔ ⴰⴷ ⵜⵏ ⵉⵙⵙⵉⵡⵉⴷ. ⴰⵔ ⵉⵙⵢⴰⴼⴰ ⵓⵍⴰ ⵏⵜⵜⴰ, ⴰⵔ ⵉⵜⵜⴰⴼⵔⴰⵢ ⵣⵓⵏ ⴷ ⴰⴼⴳⴰⵏ.

ⴳ ⵜⴰⵏⵏⴰⵢⵜ ⵉⵏⵓ, ⴰⵔ ⵜⵜⴰⵏⵏⴰⵢⵖ ⵎⴰ ⵙ ⵉⴳⴰ ⵡⵓⵏⴳⴰⵍ ⴰⴷ ⵢⴰⵏ ⵓⵣⴳⵣⵍ ⵏ ⵜⵓⴷⵔⵜ ⵏ ⵜⵎⴰⵣⵉⵔⵜ ⵏⵏⵖ ⵏⵉⵖ ⴷ ⴰⴽⴽⵯ ⵜⴰⵎⴰⵣⵖⴰ, ⵜⴷⴷⵔ ⵢⴰⴷⵍⵍⵉ ⴳ ⵓⴼⵔⴰ ⴷ ⵓⵙⵢⵢⴰ ⴷ ⵜⴰⵢⵔⵉ, ⵉⵎⵉⴽⴽ ⴽⵛⵎⵏ ⵜⵜ ⵉⴷ ⵉⴱⵕⵕⴰⵏⵉⵢⵏ ⵙ ⵜⵅⵏⴷⴰⵍⵍⴰⵙⵜ ⴷ ⵜⵎⵓⵜⵜⴰⵍ, ⵏⴱⴹⵏ ⴳ ⵜⵎⴰⵣⵉⵔⵜ ⴰⵏⵏ, ⴰⵢⵡⴰⵏ ⴰⵔ ⵙⵏⴼⴰⵍⵏ ⴰⵢⵍⵍⵉ ⴷ ⵓⴼⴰⵏ ⵙ ⵓⵢⵍⵍⵉ ⴷ ⵉⵡⵉⵏ, ⵙⵏⴼⵍⵏ ⵟⵟⴰⵍⴱ ⵙ ⵡⴰⵢⵢⴰⴹ ⵍⵍⵉ ⴰⵙⵏ ⵉⴳⵯⴷⵍⵏ ⵜⴰⵡⵓⵔⵉ ⵙ ⵓⵣⵔⴼ ⴷ ⵜⵎⵢⵓⵔⵉⵏ ⵏⵏⵙⵏ (ⴰⵃⵡⴰⵛ) ⴷ ⵜⵎⵢⵉⴷⵉⵔⵜ ⴷ ⵡⵓⴷⴰⵢⵏ ⴰⵢⵍⵍⵉⵖ ⴼⵔⴷⵏⵜ ⵜⴽⵚⵚⴰⴹ ⴷ ⵜⵍⴽⴽⴰⵡⵜ ⴳ ⴰⵢⵜ ⵜⵎⴰⵣⵉⵔⵜ, ⴰⴷⵔⵏ ⵉ ⵢⵉⵅⴼ ... ⵍⵍⵉⵖ ⵜⵎⵎⵓⵜ ⵜⵔⵔⵓⴳⵣⴰ ⴳ ⴰⵢⵜ ⵓⵃⵛⵎⵓⴹ, ⵉⴼⵍ ⵜⵏ ⵡⵉⵏⵥⴰⵕ, ⵉⴷⴷⵓ ⵙ ⵢⴰⵏ ⵢⵉⴼⵔⵉ ⵉⴷⴷⵔ ⴳⵉⵙ ⴷ ⵉⴱⴱⴰ ⴽⵎⵎⵓⵙ (ⵜⴰⵎⵖⴰⵔⵜ ⵉⵔⵡⴰⵙⵏ ⵜⴰⵖⵥⵏⵜ), ⵜⴼⵔⴷ ⵉⵍⵎⵎⴰ ⵜⵡⴽⴽⴰ ⴳ ⵡⵓⵙⵓⵏ, ⴰⵢⵍⵍⵉⵖ ⵜⵍⴽⵎ ⵜⵉⵙⵏⵜ ⵏⵏⵙⵏ. ⴳ ⵜⴳⵉⵔⴰ, ⵓⵛⴽⴰⵏ ⴷ ⴽⵔⴰ ⵏ ⵉⴳⴰⵢⵡⴰⵔⵏ (ⵉⵙⵏⵙⵍⵎⵏ) ⵔⴰⴷ ⴷ ⵙⵎⴷⵏ ⵉⵍⵎⵎⴰ ⵉ ⵡⵓⵙⵓⵏ ⵎⴰ ⴰⴷ ⵉⵅⵚⵚⴰⵏ, ⵉⵔⵉⵏ ⴰⴷ ⵜⵜⵏⴱⴰⴹⵏ ⵓⵍⴰ ⵏⵜⵜⵏⵉ. ⵜⴰⵎⵜⵜⴰⵏⵜ ⵏ ⴽⵎⵎⵓⵙ ⴷ ⵡⵉⵏⵥⴰⵕ ⵜⵍⴰ ⴰⴷⴷⵓⵔ, ⵜⵉⵏ ⵟⵟⴰⵍⴱ ⴷ ⵓⵎⵖⴰⵔ ⵜⴳⴰ ⴰⵙⵔⴳⵎ.

ⵉⴳⴳⵔ ⵏⵏ ⵓⵎⵏⴳⴰⵍ, ⵎⴰⵙⵙ ⵎⵓⵃⵎⵎⴰⴷ ⵓⵙⵓⵙ ⵉ ⵎⵏⵏⴰⵡ ⵉⵙⵏⵜⴰⵍ ⴳ ⵡⵓⵏⴳⴰⵍ ⴰⴷ, ⵉⵙⴰⵡⵍ ⵅⴼ ⵜⴰⵢⵔⵉ ⴷ ⵜⵏⴱⴰⴹⵜ ⴷ ⵓⵙⴳⴷ ⴷ ⵓⴱⵔⵙⵉⵡⴷ, ⴷ ⵜⵎⵓⴹⴰⵏ ⵜⵉⵎⴷⵏⴰⵏⵉⵏ ⴳ ⵜⵎⴰⵣⵉⵔⵜ ⵏ ⴰⵢⵜ ⵓⵃⵛⵎⵓⴹ. ⵓⵏⴳⴰⵍ ⴰⴷ, ⵉⴱⵖⵔ ⵙ ⵜⵓⵜⵍⴰⵢⵜ ⵜⴰⵎⴰⵣⵉⵖⵜ ⵉⵎⵎⵉⵎⵏ ⵉⴷⵔⴰⵏ, ⵉⵔⵡⴰⵙ ⵉⵙ ⴼⵍⵍⴰⵙ ⵢⵓⵜ ⵓⵎⵏⴳⴰⵍ ⵜⴰⵎⵎⴰⵔⴰ ⵉⴳⴳⵓⵜⵏ ⵍⵍⵉⵖ ⴰⵔ ⵜ ⵉⵥⵟⵟⴰ, ⴰⵛⴽⵓ ⵉⵙⵙⵓⴳⵜ ⴳⵉⵙ ⵉⵡⴰⵍⵉⵡⵏ ⴳⵔⵙⵉⵏ ⴷ ⵉⵡⴰⵍⵉⵡⵏ ⴷⴷⵔⵏⵉⵏ (ⵢⵉⵡⵉ ⴷ ⵢⴰⴷ ⵎⴰⵙⵙ ⵎⵓⵃⵎⵎⴰⴷ ⴰⵔⵊⴷⴰⵍ ⵅⴼ ⵓⵢⴰⴷ), ⵓⵍⴰ ⴰⵎⴰⵡⴰⵍ ⴰⵎⴰⵣⵉⵖ, ⵉⴼⵙⴰ ⵙⵉⵙ, ⵔⴰⴷ ⵏⵏ ⴳⵉⵙ ⵜⴰⴼⵜ ⵜⴰⵎⴰⵣⵉⵖⵜ ⵏ ⵎⵏⵏⴰⵡⵜ ⵜⵎⵏⴰⴹⵉⵏ ⵏ ⵜⵎⴰⵣⵉⵔⵜ ⵏⵏⵖ, ⴳⵉⵙ ⴰⵎⴰⵡⴰⵍ ⴰⵣⴰⵢⴽⵓ ⵍⵍⵉ ⵉⵜⵜⵢⴰⴼⴰⵏ ⴳ ⵡⴰⵔⵔⴰⵜⵏ (ⵓ ⵜⵓⵏⴰⵔⵜ) ⴷ ⵉⵡⴰⵍⵉⵡⵏ ⵉⵎⴰⵢⵏⵓⵜⵏ ⵜⵜⵡⴰⵙⵙⴰⵏⵏⵉⵏ ⵜⵉⴳⴰⵔⵡⵉⵏ ⴰⴷ. ⵉⴱⵖⵔ ⵡⵓⵏⴳⴰⵍ ⴳ ⵓⵥⵟⵟⴰ ⵏⵏⵙ ⵓⵍⴰ ⵙ ⵡⴰⵏⴰⵡⵏ ⵉⵙⴽⵍⴰⵏⵏ ⵉⵎⵏⵏⴰⵡⵏ, ⴳⵉⵙ ⵓⵎⵉⵢⵏ (ⴰⴳⴹⵉⴹ ⴱⵓ ⵡⵓⵎⵉⵢⵏ) ⴳⵉⵙ ⵜⴰⵏⴹⴹⴰⵎⵜ ⵏ ⵓⵙⴰⵢⵙ ⴷ ⵜⵎⴷⵢⴰⵣⵜ ⵜⴰⵜⵔⴰⵔⵜ.

ⵉⵇⵇⴰⵏ ⴷ ⴰⴷ ⵏⴱⴷⵔ ⵓⵍⴰ ⵎⴰ ⵙ ⵢⴰⴷⵍⵍⵉ ⵉⵜⵜⵡⴰⵙⵙⴰⵏ ⵎⴰⵙⵙ ⵓⵙⵓⵙ ⵙ ⵜⵣⴷⴰⵢⵜ ⵏⵏⵙ ⵉⴷⵔⴰⵏ ⴷ ⵜⵎⵉⵟⵓⵍⵓⵊⵉⵢⵜ, ⵓⴽⴰⵏ ⴰⵔ ⵏⵏ ⴷⴰⵖ ⵏⵜⵜⴰⴼⴰ ⴰⵢⴰⴷ ⴳ ⵡⵓⵏⴳⴰⵍ "ⵉⵏⴰⴽⵓⴼⵏ", ⵙⵍⴰⵡⴰⵏ ⴰⴽⴽⵯ ⵓⵎⵉⵢ ⵏ ⵓⵏⵥⴰⵕ ⴷ ⵜⵙⵍⵉⵜ ⵏⵏⵙ ⴷ ⵢⵉⵖⴼ ⵏ ⵓⵙⴳⴳⵯⴰⵙ ⴰⵎⴰⵣⵉⵖ, ⵓⵛⵛⵏ ⴷ ⵢⵉⵏⵙⵉ...

ⴳ ⵜⴳⵉⵔⴰ, ⵉⵇⵇⴰⵏ ⴷ ⴰⴷ ⵉⵜⵜⵓⵖⵔⴰ ⵡⵓⵏⴳⴰⵍ ⴰⴷ ⵎⵏⵏⴰⵡⵜ ⵜⵡⴰⵍ, ⵉⵖ ⵏⵔⴰ ⴰⴷ ⵏⴷⴷⵓ ⵙ ⵜⵙⴽⵍⴰ ⵜⴰⵎⴰⵣⵉⵖⵜ ⵙ ⵎⵏⵉⴷ, ⵙⵍⴰⵡⴰⵏ ⴰⴽⴽⵯ ⴳ ⵎⴰⴷ ⵉⵥⵍⵉⵏ ⵙ ⵜⵓⵜⵍⴰⵢⵜ ⴷ ⵜⴷⵓⴳⴰⵎⵜ.

## ⵥⵕ ⵓⴳⴳⴰⵔ

* ⵎⵓⵃⵎⵎⴰⴷ ⵓⵙⵓⵙ
* ⵍⵃⵙⵏ ⵣⵀⵓⵔ
* ⵉⵇⵇⵙ ⵢⵉⵖⵔⴷⵎ

## ⵉⵙⴰⵖⵓⵍⵏ
ⵉⵣⵎ ⵏ ⵅⵉⵔⵓⵏⵉⵢⵢⴰ

**ⵉⵣⵎ ⵏ ⵅⵉⵔⵓⵏⵉⵢⵢⴰ** ⵉⴳⴰ ⵢⴰⵏ ⵓⵙⴼⵔⵉⵙ ⴰⵎⵙⵙⴽⵜⴰⵢ ⵉⴱⴷⴷⵏ ⵙ 6 ⵏ ⵢⵉⵎⵉⵜⵔⵓⵜⵏ ⴳ ⵜⵖⵣⵉ ⴰⵎⵎⴰⵙ ⵏ ⵓⵢⵓⵏⴰⵏ, ⵉⵜⵜⵓⵙⴱⴷⴷ ⴳ 338 ⴷⴰⵜ ⵏ ⵜⵍⴰⵍⵉⵜ ⵎⴰ ⵙ ⵜⵜⵔⵔⴰⵏ ⴰⵊⵎⵉⵍ ⴷ ⴰⴷ ⴷ ⵙⵙⴽⵜⴰⵢⵏ ⵙ ⵢⵉⵎⵉⵖ ⵏ ⵅⵉⵔⵓⵏⵉⵢⵢⴰ. ⵜⴰⵎⴰⵖⵜ ⴰⴷ ⵉⵕⵛⵎⵏ ⵢⴰⵜ ⵜⵔⵏⵏⴰⵡⵜ ⵜⴰⵎⵖⵜⴰⵙⵜ ⵉ ⴼⵉⵍⵉⴱ ⵡⵉⵙ ⵙⵉⵏ ⴰⴳⵍⵍⵉⴷ ⵏ ⵎⴰⵇⴷⵓⵏⵉⵢⵢⴰ, ⵖⴼ ⵜⵎⴷⵉⵏⵉⵏ-ⵜⵉⵡⴰⵏⴽⵉⵏ ⵜⵉⵢⵓⵏⴰⵏⵉⵢⵉⵏ, ⴰⵎⵎ ⵟⵉⴱⵜ ⴷ ⵡⴰⵜⵉⵏⴰ.

ⵉⴽⴽⴰ ⵜⵜ ⵉⵏⵏ ⵓⵙⴼⵔⵉⵙ ⵏ ⵢⵉⵣⵎ ⵉⵜⵜⵓⵥⴽⴰ ⴰⴼⴰⴷ ⴰⴷ ⵉⵙⵙⵉⵎⵖⵓⵔ ⵙ ⵡⵉⵍⵍⵉ ⵎⵉ ⴼⴼⵉⵏ ⵢⵉⴷⴰⵎⵎⵏ ⴰⵎⵎⴰⵙ ⵏ ⵢⵉⵎⵉⵖ, ⵙⵍⴰⵡⴰⵏ ⴰⴽⴽⵯ ⵜⴰⴳⵔⵓⵎⵎⴰ ⵜⴰⵎⴽⵏⴰⵙⵜ ⵉⴳⴰⵏ ⵜⵓⴼⵔⵉⵏⵜ, ⵉⵜⵜⵓⵙⵙⴰⵏⵏ ⵉⵎⵉⵍ ⵙ ⵜⵔⴰⴱⴱⵓⵜ ⵜⴰⴼⵓⵥⴰⵕⵜ ⵏ ⵟⵉⴱⵜ. ⵜⴽⴽⴰ ⵜⵜ ⵉⵏⵏ ⵜⴳⴰ ⵢⴰⵜ ⵜⴳⵔⵓⵎⵎⴰ ⵜⴰⵎⵅⵎⴰⵅⵜ ⵉⵙⵎⵓⵏⵏ 300 ⵏ ⵢⵉⵎⵣⵣⵉⴳⵉⵣⵏ — ⵖⴼ ⵓⵢⵏⵏⴰ ⴷ ⵉⵡⵉⵏ ⵢⵉⵎⵣⵎⵎⵉⵎⵏ ⵏ ⵢⵉⵣⵔⵉ — ⵉⵙ ⴱⴹⴰⵏ ⵖⴼ 150 ⵜⵢⵓⴳⴰ ⵏ ⵢⵉⵙⵎⵓⵏⵏ (ⵉⵎⵣⵓⵏⴰⵔⵉⵙⵏ), ⵉⵜⵜⵢⴰⵎⴰⵏ ⵎⴰⵙ ⵢⴰⴷⵍⵍⵉ ⴳⴰⵏ ⵜⴰⴳⵔⵓⵎⵎⴰ ⵜⴰⵎⴽⴰⵏⵙⵜ ⵏⵏⴰ ⴰⴽⴽⵯ ⵢⵓⵖⴷⵏ ⵉⵍⵉⵏ ⵜⴰⵎⵏⵉⵍⵜ (ⵜⴻⵜⵜⵓⴼⵍⴰⵙ) ⴳ ⵓⵢⵓⵏⴰⵏ ⵣⵉⴽⴽ.

ⴳ ⵜⵣⵡⵉⵔⵉ ⵏ ⵜⵙⵓⵜⴰ ⵜⵉⵙ 19, ⵉⵎⴰⵙⵙⴰⵏⵏ ⵏ ⵜⵕⴽⵢⵓⵍⵓⵊⵉⵜ ⵉⵇⵇⴰⵣⵏ ⴷⴷⴰⵡ ⵏ ⵢⵉⵣⵎ ⵏ ⵅⵉⵔⵓⵏⵉⵢⵢⴰ, ⵙⴽⵔⵏ ⵢⴰⵏ ⵓⵣⵓⵣⵣⴼ ⵉⵙⵙⵓⵀⴰⵎⵏ: ⵢⴰⵏ ⵓⵙⵎⴹⵍ ⴰⵎⴳⵔⴰⵡ ⵢⵓⵎⵉⵏ ⵉⵙⴰⴳⵓⵔⵏ ⵏ 254 ⵢⴰⵏ. ⵜⵉⵖⵙⵙⵉⵡⵉⵏ ⴰⵏⵏ, ⵉⵜⵜⵢⴰⵎⴰⵏ ⴱⴰⵀⵔⴰ ⵎⴰ ⵙ ⴳⴰⵏⵜ ⵜⵉⵏ ⵜⴳⵔⵓⵎⵎⴰ ⵜⴰⴼⵓⵥⴰⵕⵜ ⵏ ⵟⵉⴱⵜ, ⵏⵏⴰ ⵎⵉ ⵉⵜⵜⵓⴳⴰ ⵓⴳⵔⵉ ⵙ ⵜⵎⵎⴰⴷ ⵏⵏⵙⵏ ⴰⵎⵎⴰⵙ ⵏ ⵢⵉⵎⵉⵖ. ⵏⵏⴰⵏ ⵎⴰⵙ ⵏⵏⴰⵖⵏ ⵢⵉⵎⴽⵏⴰⵙⵏ ⵙ ⵜⵔⵔⵓⴳⵣⴰ ⴷ ⵜⴱⵖⵙⵜ ⴰⵔ ⵜⵉⴳⵉⵔⴰ, ⴰⵔ ⵉⵍⵎⵎⴰ ⵉⵕⵛⵛⵎ ⵓⵣⵓⵣⵣⴼ ⴰⴷ ⵏ ⵓⵙⵎⴹⵍ ⵏⵏⵙⵏ ⴰⵎⴰⴳⵔⴰⵡ ⴷⴷⴰⵡ ⵏ ⵓⵙⴼⵔⵉⵙ ⴰⵏⵏ ⴰⵎⵙⵙⴽⵜⴰⵢ ⴳⴰⵔ ⵓⵎⵎⵍ ⵏ ⵜⵓⴼⵔⵉⵏⵜ ⴰⴷ ⵏ ⵢⵉⵎⴽⵏⴰⵙⵏ. ⴳⴰⵏ ⵢⵉⵙⴰⴳⵓⵔⵏ ⵏⵏⵙⵏ ⵢⴰⵜ ⵜⵎⴰⵜⴰⵔⵜ ⵉⴷⵓⵙⵏ ⵖⴼ ⵓⵎⵏⵣⴰⵖ ⴰⵙⵏⵉⴷⴰⵎ ⵢⵓⵙⵙⵏ ⴽⵉⴳⴰⵏ ⵏⵏⴰ ⵉⵎⵙⵍⵏ ⴰⵎⵣⵔⵓⵢ ⵏ ⵓⵢⵓⵏⴰⵏ ⴰⵣⴰⵢⴽⵓ.

ⴰⵙⵙ ⴰⴷ, ⴷⴰ ⵉⵜⵜⴱⴷⴰⴷ ⵢⵉⵣⵎ ⵏ ⵅⵉⵔⵓⵏⵉⵢⵢⴰ ⵓⵔ ⴷ ⵖⴰⵙ ⴰⵎⵎ ⵢⴰⵏ ⵓⵣⴰⵎⵓⵍ ⵉ ⵜⵔⵏⵏⴰⵡⵜ ⵎⴰⵛⴰ ⴰⵡⴷ ⴰⵎⵎ ⵢⴰⵏ ⵓⵙⵎⵖⵔ ⵉⵍⵍⴰⵙⵏ ⵉ ⵡⵉⵍⵍⵉ ⴰⴼⵓⴹⵏⵉⵏ ⴳ ⵢⴰⵏ ⵙⴳ ⵢⵉⵎⵉⵖⵏ ⵏ ⵓⵎⴰⴹⴰⵍ ⴰⵇⴱⵓⵔ ⴰⴽⴽⵯ ⵉⴳⴰⵏ ⴰⵎⵣⵔⵉⵔⵉⵢ. ⵓⴽⴰⵏ ⴰⵔ ⴰⵖ ⴷ ⵢⴰⴽⴽⴰ ⵓⵢⴰⴷ ⴰⵡⴷ ⴽⵔⴰ ⵏ ⵢⵉⵙⴰⴳⴳⵯⵏ ⴱⴰⵀⵔⴰ ⵉⵙⵜⴰⵡⵀⵎⵎⴰⵏ ⵖⵔ ⵢⵉⴳⵔ ⵏ ⵢⵉⵎⵏⵖⴰⵏ ⵉⴳⴰⵏ ⵓⵥⵥⵉⵕ ⴳ ⵓⵣⵎⵣ ⴰⴽⵍⴰⵙⵉⴽ, ⴷ ⴰⵡⴷ ⴰⵙⵓⴼⵓ ⴷ ⵜⵔⵔⵓⴳⵣⴰ ⵏ ⵢⵉⵎⴽⴰⵙⵏ ⵉⵎⵎⴰⵖⵏ ⴷⴷⴰⵡ ⵓⴽⵏⵢⴰⵍ ⵏ ⵟⵉⴱⵜ ⵏⵏⴰ ⴷⴰ ⵉⵜⵜⴰⵡⵉⵏ ⵜⴰⵖⴹⴼⵜ. ⵉⵙⵓⵍ ⵓⵎⵙⵙⴽⵜⴰⵢ ⵏ ⵢⵉⵣⵎ ⴰⵔ ⵉⵜⵜⴳⴳⴰ ⵢⴰⵏ ⵡⴰⵏⵙⴰ ⴰⵎⵣⵔⴰⵢ ⵉⵍⴰⵏ ⴰⵜⵉⴳ, ⵉⵍⴷⵉ ⴷ ⵉⵏⵔⵣⴰⴼ ⴷ ⵢⵉⵎⴰⵙⵙⴰⵏⵏ ⵉⵔⵓⵔⴰⵏ ⵜⴰⵢⵏⵉⵜ ⵙ ⵓⵖⵣⴷⵉⵙ ⴰⵏⴰⵥⵓⵕⴰⵏ ⵏ ⵓⵙⴼⵔⵉⵙ ⵏ ⵢⵉⵣⵎ ⴷ ⴰⵡⴷ ⵜⴰⴹⴰⵍⵓⵚⵜ ⵏ ⵜⴳⵔⵓⵎⵎⴰ ⵜⴰⴼⵓⵥⴰⵕⵜ.

## ⵥⵕ ⵓⴳⴳⴰⵔ

* ⴰⴳⵔⵉⴽ

## ⵉⵙⴰⵖⵓⵍⵏ
ⴰⵊⴷⵉⵔ ⵏ ⵉⵥⴰⵢⵢⴰⵏ

thumb|ⵜⵎⴰⵣⵉⵖⵜ ⵜⵏ ⴰⵊⴷⵉⵔ
ⵜⵎⴰⵣⵉⵖⵜ ⵜⵏ ⴰⵊⴷⵉⵔ

ⴰⵊⴷⵉⵔ (ⴰⵊⴷⵉⵔ ⵏ ⵣⴰⵢⴰⵏ) ⵉⵙ ⴰⵎⴰⵣⵉⵖ ⴷⵉ ⵓⵙⵙⵏⵙ ⵏ ⵓⴳⵔⴰⵡ ⵏ ⵍⵇⵔⵉⵎ ⵅⵏⵉⴼⵔⴰ ⴰⴳⵔⴰⵡ، ⵏⵉ ⴰⵎⴰⵣⵉⵖ ⵏ ⵜⵓⵙⵙⵏⵜ ⵜⵉⵖⵔⴰⵡⴰⵏⵜ ⵏ ⵍⴰⵟⵍⴰⵙ ⵎⵉⵟⵟⵓⴷ. ⵉⵖⵔ ⵓⵎⴰⵣⵉⵖ ⴰⴷⴰⵔ ⵜⴰⵙⵉⵎⵉⵙⵜ ⴰⵎⴰⴳⵉⵎⴰⵏⵜ ⵢⴰⵀⵓⵎⴰⵏ ⵏ ⵓⵣⴳⵣⴰⵏ، ⵓⵔⵏⴰⵢ ⴰⵎⴰⵣⵉⵖ ⴰⵣⵓⵍⵍⵉⴳ ⵓⵎⵓⵔⵜⴰⵏ ⴷ ⵓⵎⴰⵣⵎⵉⵔⵉⵏ ⵏ ⵣⵢⴰⵏ، ⵢⵉⴷⵖ ⵡⵓⵏⵏⵙ ⴰⵎⴰⵣⵉⵖ ⵜⵉⴼⵔⴳⴰ ⵜⴰⵎⴰⵣⵉⵖⵜ ⵜⵏ ⵓⵣⵣⵡⴰⵢⵏ ⵏ ⵍⵎⴰⵔⵉⴱ.

ⵉⴼⵔⵙ ⴰⵊⴷⵉⵔ ⴰⵀⴰⵏⴳⴰⵔ ⵏ ⵜⴰⵎⴰⵣⵉⵖⵜ ⵏ ⵓⵎⴰⵣⵓⵔ ⵏ ⵎⵓⵃⴰ ⵓⵃⵎⵓ ⵣⵉⵢⴰⵏⵉ، ⵢⴰⵀ ⵓⵎⴰⵣⵉⵖ ⴰⵔⵔⵓⵙ ⵙ ⵜⵉⵎⵓⴷⵜ ⵏ ⵍⵛⴰⵎ ⴰⴼⵔⴰⵏⵙⵉ ⴷ ⵓⴳⵇⵇⵎ ⵏ ⵍⵙⵉⵙⵜⵔ ⴰⴳⵔⴰⵡ ⴷ ⴰⴷⵖⴰⵔ. ⵡⴰⵢⵉⵙ ⵙⵉⵏⵜ ⵉⵎⴰⵣⵏ ⵙ ⵜⴰⵎⵓⵔⵜ ⵏⵏⵙ ⴳ ⵡⴰⵍⵍⵉ ⵙⵙⴰⵏ ⵏ ⵜⴰⵎⵣⵔⵓⵎⵜ ⴷ ⵜⴰⵎⵛⵛⴰⵔⵏⵜ. ⴰⵎⴰⵣⵉⵖ ⵏ ⵉⵣⵣⵔ ⵓⵎⵙⵙⵓ ⵓⵙⵙⵉⵏⴳⴰⵏ ⵢⵉⵙ ⵓⵎⴻⵔⵙⴰⴳ ⵉⵍⵉⵎⵎⴰⵏ ⴷ ⵜⵓⵙⵙⵏⵜ ⵜⴰⵎⵔⵉⵔⵜ.

ⵜⵣⴱⵉⵔⵓⵔ ⴰⵊⴷⵉⵔ ⴷ ⵜⵉⵎⴰⵣⵉⵖⵜ 30 ⴽⵉⵍⵓⵎⵉⵜⵔ ⵏ ⵜⵇⴰⵎⵙⵜ ⴰⵎⴷⵓⴹ، ⵙⵙⵓⵖⵏⵉⵏⴳⵏ ⵏ ⵓⵙⵙⵏⵙ ⴷ ⵉⵎⵢⴰⵍⵏ ⵏ ⵜⴰⵙⵏⴰⵍⵜ ⵜⴰⵎⴰⵣⵉⵖⵜ.

ⵜⵉⵡⵉⵍⵜ ⴳ ⴰⵊⴷⵉⵔ ⵜⴰⵙⵎⵓⵔⵜ ⵜⵉⴼⵉⵢⵍⵉⵏ ⵜⵓⵙⵏⴰⵎⵏ ⴳ ⵜⴰⵎⴰⵣⵉⵖⵜ “ⵔⵓⵃ ⴰⵊⴷⵉⵔ” (Festival International Roh Ajdir)، ⴷⵉ ⵓⵔ ⵡⴰⵙⴳⴰ “ⵉⵣⵓⵔⴰⵏ” (Izourane)، ⵓⵀ ⵜⴰⵎⵜⵓⵜ ⵜⴰⵖⵓⵔⴰⵏⵜ ⵜⴰⵎⴰⵣⵉⵖⵜ ⵏ ⵜⵉⴼⵔⵉⵏⵜ، ⵜⵓⵙⵉⵙⵏⵜ ⵜⴰⵎⵣⵉⵖⵉⵏⵜ، ⵜⴰⵡⴰⵍⵍⵉⵜ، ⵜⵓⵔⵜ، ⵜⵉⵎⴰⵣⵏⵜ ⴷ ⵜⵓⵙⵎⴷⵉⵔⵜ ⵜⵓⵙⵙⵎⵙⵜ.
ⴰⴳⵯⵔⵙⵍ

**ⴰⴳⵯⵔⵙⵍ** (ⵙ ⵜⵏⴳⵍⵉⵣⵜ: Champignon) (ⴰⵖⵔⵓⵎ ⵏ ⵡⵓⵍⵍⵉ), ⴷⴰⵙⵏ ⵜⵜⵉⵏⵉ ⴰⵡⴷ **ⵉⴷ ⵎⵉⵙⵉⵜ** (***Mycota***), ⴳⴰⵏ ⵢⴰⵜ ⵜⴳⵍⴷⵉⵜ ⵏ ⵉⵎⵓⴷⴰⵔ ⵓⴽⴰⵔⵢⵓⵜ (eucaryotes‌) ⵡⵉⵏⵏⴰ ⵉⴷⵉⴽⵙⵏ ⵉⵖⵙⵙ ⴳ ⵜⴰⵖⵔⴰⵙⵜ ⵏⵙⵙⵏ. ⵜⴰⴳⵍⴷⵉⵜ ⴰⴷ ⴷⵉⴳⵙ ⴽⵉⴳⴰⵏ ⵏ ⵡⴰⵏⴰⵡⵏ, ⴷⵉⴳⵙ ⵉⵎⵓⴷⴰⵔ ⵉⵎⵥⵢⴰⵏⵏ; ⵎⵉⴽⵔⵓⵙⴽⵓ ⵉⵏ, ⵓⵔ ⴷⴰⵜⵡⴰⵏⵏⴰⵢⵏ ⵙ ⵡⴰⵍⵍⵏ, ⵉⴷ ⵎⵉⴽⵔⵓ-ⵉⴳⵯⵔⵙⵍⵏ ⵙ ⵜⴰⵖⵔⴰⵙⵜ ⵜⴰⵎⵢⵉⵡⵏⵜ (ⵜⴰⵎⵜⵜⵓⵏⵜ) ⵏⵖ ⴷ ⵎⴰⴳⴷ ⵜⴰⵖⵔⴰⵙⵜ (ⴰⴱⵓⵕⴹ), ⴰⵔ "ⵉⴳⵯⵔⵙⵍⵏ ⵏ ⵓⴼⵍⵍⴰ" ⴷⵉⴳⵙⵏ ⴰⴹⴰⵕ ⴷ ⵢⵉⵖⴼ.

## ⵉⵙⴰⵖⵓⵍⵏ
*
ⵎⵚⵟⴰⴼⴰ ⵚⵚⵖⵉⵔ

**ⵎⵚⵟⴰⴼⴰ ⵚⵚⵖⵉⵕ** (ⵉⵍⵓⵍ ⴳ 1980) ⵉⴳⴰ ⵢⴰⵏ ⵓⵙⵎⴷⴰⵢ ⴷ ⵓⵎⵙⴹⵚⴰⵢ ⴷ ⵓⵎⵖⵏⵏⵊ ⴰⵎⵖⵔⵉⴱⵉ ⴰⵎⴰⵣⵉⵖ, ⵉⴳ ⵢⴰⵏ ⵙⴳ ⵡⵓⴷⵎⴰⵡⵏ ⵉⵅⴰⵜⴰⵔⵏ ⴳ ⵓⴱⴰⵔⴰⵣ ⵏ ⵜⵥⵓⵕⵉ ⵜⴰⵎⴰⵣⵉⵖⵜ. ⵉⵜⵜⵢⴰⵡⵙⵙⴰⵏ ⵙ ⵓⵎⵢⴰⵏⴰⵡ ⵏ ⵜⵎⴼⴽⵉⵜⵉⵏ ⵏⵏⵙ ⵍⵍⵉ ⵉⵙⵎⵓⵏⵏ ⴳⵔ ⵓⵙⵎⴷⵢⴰ ⴰⵎⵙⴹⵚⴰⵢ, ⴰⵎⵣⴳⵓⵏ, ⴰⵎⴰⵔⴳ, ⴷ ⵓⵙⵙⵎⵏⵉⴷ ⵏ ⵜⴼⵓⴳⵍⵉⵡⵉⵏ ⴷ ⵉⴼⵕⵕⵉⵊⵏ ⵉⵎⵙⴹⵚⴰⵢⵏ ⵍⵍⵉ ⴱⴰⵀⵔⴰ ⵎⵓⵔⵙⵏⵉⵏ.

## ⵜⵓⴷⵔⵜ ⵏⵏⵙ ⵜⴰⵎⵏⵣⵓⵜ ⴷ ⵓⵙⵙⵍⵎⴷ ⵏⵏⵙ
ⵉⵍⵓⵍ ⵎⵚⵟⴰⴼⴰ ⵚⵚⵖⵉⵔ ⴳ ⵓⵙⴳⴳⵯⴰⵙ ⵏ 1980 ⴳ ⵓⵙⵓⵏ ⵏ ⴰⵢⵜ ⵎⵙⵄⵓⴷ ⴳ ⵜⵎⵏⴰⴹⵜ ⵏ ⵓⴳⵍⵎⵉⵎ, ⵜⴰⵏⴰⵍⵜ (ⵜⴰⵙⴳⴰ ⵏ ⵜⵣⵏⵉⵜ). ⵉⵙⵙⵏⵜⵉ ⴰⴱⵔⵉⴷ ⵏⵏⵙ ⵏ ⵓⵙⵙⵍⵎⴷ ⴳ ⵜⵉⵏⵎⵍ ⵏ ⵜⴰⴽⵓⵛⵜ, ⴷ ⴳ ⵓⵙⴳⴳⵯⴰⵙ ⵏ 1994 ⵉⵎⵎⵓⴷⴷⴰ ⵙ ⵜⵎⴷⵉⵏⵜ ⵏ ⵕⵕⴱⴰⵟ ⴰⴼⴰⴷ ⴰⴷ ⵉⴹⴼⵕ ⵜⵉⵖⵔⵉ ⵏⵏⵙ. ⵙ ⵓⵎⵙⴰⴷⴰⵖ ⴷ ⵓⵢⴰⵏⵏ, ⵉⵙⵡⵓⵔⵉ ⴰⵎ ⵓⵎⴳⵏⵓ ⴷ ⵓⵙⵖⵉⵡⵙ ⵏ ⵜⵎⵍⵙⴰ, ⵎⴰⵛⴰ ⵜⴰⵢⵔⵉ ⵏⵏⵙ ⵉ ⵜⵥⵓⵕⵉ ⵜⵓⴷⵊⴰ ⵜ ⴰⴷ ⵢⴰⴼ ⵉⵖⴼ ⵏⵏⵙ ⴳ ⵢⵉⴳⵔ ⴰⴷ ⵏ ⵓⵙⵎⴷⵢⴰ ⴷ ⵓⵎⵣⴳⵓⵏ ⴷ ⴰⴷ ⴳⵉⵙⵏ ⵢⴰⴼ ⵜⴰⵎⴼⴽⵉⵜ ⵏⵏⵙ.

## ⵜⴰⵡⴰⴷⴰ ⵏⵏⵙ ⵜⴰⵏⴰⵥⵓⵕⵜ
ⵜⵉⵣⵡⵉⵔⵉ ⴳ ⵓⵎⵣⴳⵓⵏ ⵉⵙⵙⵏⵜⵉ ⵚⵚⵖⵉⵕ ⴰⴱⵔⵉⴷ ⵏⵏⵙ ⴰⵥⵓⵕⴰⵏ ⴳ ⵓⵎⵣⴳⵓⵏ ⵙ ⵓⴽⵛⵛⵓⵎ ⵏⵏⵙ ⵖⵔ ⵜⵔⴰⴱⴱⵓⵜ ⵏ "ⵉⵥⵓⵕⴰⵏ" ⴷⴷⴰⵡ ⵏ ⵓⵔⴰⵢⴱ ⵏ ⵓⵎⵙⵙⵓⴼⵖ ⵃⵎⴰⴷ ⴰⵎⴰⵏⴰⵔ. ⴳ ⵓⵙⴳⴳⵯⴰⵙ ⵏ 1998, ⵉⵎⵎⵓⵜⵜⵉ ⵙ ⵜⵔⴰⴱⴱⵓⵜ ⵏ "ⵜⴰⵎⵓⵏⵜ" ⴷ ⵓⵎⵙⵙⵓⴼⵖ ⵄⴱⴷⵍⵍⴰⵀ ⴰⵡⵣⴰⴷ. ⵉⴽⴽⴰ ⵜ ⵉⵏⵏ ⵓⵙⵏⵜⵉ ⵏⵏⵙ ⴰⴷⵜⵜⴰⵏ ⴳ ⵓⵙⴳⴳⵯⴰⵙ ⵏ 1999 ⵙ ⵜⴷⵔⴰⵡⵜ ⵏⵏⵙ ⴳ ⵜⵎⵣⴳⵓⵏⵜ "ⴰⵖⵥⵏ ⴰⵏⴰⴼⴰⵍ", ⵍⵍⵉ ⵉⵜⵜⵓⵙⵡⵍⴼⵏ ⵉ ⵜⴱⴰⴷⵓⵜ ⵜⴰⵎⵣⵡⴰⵔⵓⵜ. ⵉⴷⵔⴰ ⴰⵡⴷ ⴳ ⵜⵎⵣⴳⵓⵏⵉⵏ ⵢⴰⴹⵏⵉⵏ ⵜⵉⵅⴰⵜⴰⵔⵉⵏ ⵣⵓⵏ ⴷ "ⵎⴰⵏⵉ ⵜⵔⵉⵜ ⴰ ⴱⴰⵇⵛⵉⵛ", ⴷ "ⴰⵏⴱⴳⵉ ⵏ ⵕⴱⴱⵉ".

## ⵜⵉⴼⵔⴽⵜ ⵏ ⵓⵥⴰⵡⴰⵏ ⴷ ⵓⵙⵎⴷⵢⴰ
ⴳ ⵓⵙⴳⴳⵯⴰⵙ ⵏ 2001, ⵉⵎⵎⵓⵜⵜⵉ ⵙ ⵜⵎⴷⵉⵏⵜ ⵏ ⵎⴽⵏⴰⵙ ⵉⵙⵙⵔⵙⵍ ⵖⵉⵏⵏ ⵢⴰⵜ ⵜⵔⴰⴱⴱⵓⵜ ⵜⴰⵎⵥⴰⵡⴰⵏⵜ ⵙ ⵢⵉⵙⵎ ⵏ "ⵜⴰⴳⵔⵓⴱⴱⵉⵜ ⵏ ⵎⵚⵟⴰⴼⴰ ⵚⵚⵖⵉⵕ", ⴷ ⵍⵍⵉⴳ ⵙⴽⵔⵏⵜ ⵜⴼⵓⴳⵍⵉⵡⵉⵏ ⵏⵏⵙ ⵢⴰⵏ ⵓⵎⵓⵔⵙ ⵉⵎⵇⵇⵓⵔⵏ ⵜⵉⵣⵉ ⴰⵏⵏ.

ⵉⵥⵕⴰ ⵓⵙⴳⴳⵯⴰⵙ ⵏ 2002 ⴰⴽⵛⵛⵓⵎ ⵏⵏⵙ ⵙ ⵓⵎⴰⴹⴰⵍ ⵏ ⵙⵙⵉⵏⵉⵎⴰ ⵙ ⵜⴷⵔⴰⵡⵜ ⵏⵏⵙ ⴳ ⵢⴰⵏ ⵓⴼⵉⵍⵎ ⴰⵎⵖⵔⵉⴱⵉ "ⵉⵏⴳⵍⵓⵙⵏ ⵓⵔ ⴰⵔ ⵜⵜⴰⵢⵍⴰⵍⵏ ⴳ ⵢⵉⴳⴳⵉ ⵏ ⵜⴳⵎⵎⵉ ⵜⵓⵎⵍⵉⵍⵜ" ⵏ ⵓⵎⵙⵙⵓⴼⵖ ⵎⵓⵃⵎⵎⴰⴷ ⵍⵄⵙⵍⵉ, ⴷ ⵓⴼⵉⵍⵎ "ⵍⵀⵎⵎ ⵏ ⴷⴷⵓⵏⵉⵜ/ⴰⵏⵣⴳⵓⵎ ⵏ ⴷⴷⵓⵏⵉⵜ" ⵏ ⵓⵎⵙⵙⵓⴼⵖ ⵄⴱⴷⵍⵍⴰⵀ ⴰⵡⵣⴰⴷ.

## ⵜⴰⵡⴰⴷⴰ ⵏⵏⵙ ⵜⴰⵏⴰⵥⵓⵕⵜ ⴳ ⵜⵎⴷⵉⵏⵜ ⵏ ⵓⴳⴰⴷⵉⵔ
ⴳ ⵓⵙⴳⴳⵯⴰⵙ ⵏ 2005, ⵉⵣⴷⵖ ⴳ ⵜⵎⴷⵉⵏⵜ ⵏ ⵓⴳⴰⴷⵉⵔ, ⵜⵉⴼⵔⴽⵜ ⴰⴷ ⴰⴷ ⴳ ⵉⵥⵕⴰ ⴰⵙⵏⵜⵉ ⵏⵏⵙ ⵖⵔ ⵜⵎⵙⵓⵙⵏⵜ. ⵉⵎⵢⴰⵡⴰⵙ ⴱⴰⵀⵔⴰ ⴷ ⵓⵎⵙⵙⵓⴼⵖ ⵄⴱⴷ ⵍⵄⵣⵉⵣ ⵓⵙⵙⴰⵢⵃ ⴳ ⴽⵉⴳⴰⵏ ⵏ ⵉⴼⵉⵍⵎⵏ ⵍⵍⵉ ⵉⵜⵜⵢⵓⵙⵙⴰⵏⵏ ⴳ ⵙⵙⵉⵏⵉⵎⴰ ⵜⴰⵎⴰⵣⵉⵖⵜ, ⴷ ⴰⵡⴷ ⵉⵙⵡⵓⵔⵉ ⴷ ⵜⵓⴳⴷⵜ ⵏ ⵉⵎⵙⵙⵓⴼⵖⵏ ⵉⵅⴰⵜⴰⵔⵏ ⵣⵓⵏ ⴷ ⵃⵎⴰⴷ ⴱⴰⴷⴷⵓⵊ ⴷ ⵕⴰⵛⵉⴷ ⴱⵓⵍⵎⴰⵣⵖⵉ.

ⴹⴰⵕⵜ ⵏ ⵓⵢⴰ, ⵉⵙⴷⵉⴽⵏ ⵖⴼ ⵜⵎⴼⴽⵉⵜ ⵏⵏⵙ ⵜⴰⵎⵙⴹⵚⴰⵢⵜ ⴷ ⵉⵙⵙⵎⵏⵉⴷ ⵜⵓⴳⴷⵜ ⵏ ⵜⵡⵓⵔⵉⵡⵉⵏ ⵜⵉⵎⵙⴹⵚⴰⵢⵉⵏ ⵍⵍⵉ ⴱⴰⵀⵔⴰ ⵉⵙⵙⵓⵙⵎⵏ ⴰⴳⴷⵓⴷ, ⴰⵢⵍⵍⵉ ⵜ ⵢⵓⵊⵊⴰⵏ ⴰⴷ ⵉⴷⵔⵓ ⴳ ⴽⵉⴳⴰⵏ ⵏ ⵜⵡⵓⵔⵉⵡⵉⵏⵏ ⴷ ⵉⵏⵎⵓⴳⴳⴰⵔⵏ ⵉⵏⴰⵎⵓⵔⵏ.

## ⵜⵉⵍⴰⵍ ⵜⵉⵏⴰⵎⵓⵏⵉⵏ ⴷ ⵉⵙⴳⵎⴰⵏⵏ
ⵓⵔ ⵜⴱⴷⴷ ⵜⵡⵓⵔⵉ ⵏ ⵚⵚⵖⵉⵔ ⵖⴰⵙ ⴳ ⵜⵥⵓⵕⵉ, ⵎⴰⵛⴰ ⵜⵣⵔⵉ ⵏⵏ ⴰⴽⴽⵯ ⴰⵔ ⵜⴰⵡⵓⵔⵉ ⵜⴰⵎⵙⵎⵓⵏⵜ ⴷ ⵓⵙⵎⵓⵙⵙⵓ ⴰⵙⴳⵎⴰⵏ. ⵉⵙⵙⵔⵙⵍ ⴰⴽⴷ ⵓⵏⴰⵥⵓⵕ ⵃⴰⵙⴰⵏ ⴰⵏⴹⴹⴰⵎ "ⵜⴰⵎⵙⵎⵓⵏⵜ ⵏ ⵜⵉⴼⴰⵡⵜ ⵏ ⵙⵓⵙ ⵉ ⵓⵎⵣⴳⵓⵏ ⴷ ⵓⵙⵎⵓⵙⵙⵓ ⴰⵙⴳⵎⴰⵏ", ⴷ ⵙⴳⵉⵙ ⵉⵙⵏⵎⴰⵍⴰ ⴽⵉⴳⴰⵏ ⵏ ⵉⵏⵎⵓⵇⵇⴰⵔⵏ ⵉⵎⵙⴹⵚⴰⵢⵏ ⴷ ⵉⴼⵕⵕⵉⵊⵏ ⵉ ⵡⴰⵣⵣⴰⵏⵏ ⴷ ⵉⵄⵔⵔⵉⵎⵏ ⴳ ⵜⵎⵔⵙⴰⵍ ⵜⵉⵏⵎⵍⴰⵏⵉⵏ.

## ⵜⵉⵡⵓⵔⵉⵡⵉⵏ ⵏⵏⵙ

### ⵉⴼⵉⵍⵎⵏ

# ⵉⵏⴳⵍⵓⵙⵏ ⵓⵔ ⴰⵔ ⵜⵜⴰⵢⵍⴰⵏ ⴳ ⵢⵉⴳⴳⵉ ⵏ ⵜⴳⵎⵎⵉ ⵜⵓⵎⵍⵉⵍⵜ (2002).
# ⵍⵀⵎⵎ ⵏ ⴷⴷⵓⵏⵉⵜ/ⴰⵏⵣⴳⵓⵎ ⵏ ⴷⴷⵓⵏⵉⵜ (2002).
# ⵜⴰⵍⵍⵓⵃⵜ ⵏ ⵍⵡⴰⵍⵉⴷⵉⵏ/ⵜⵉⴼⵉⵍⵜ ⵏ ⵉⵎⴰⵔⴰⵡⵏ. 
# ⵉⵍⵍⵉⵙ ⵏ ⵍⵡⴰⵣⵉⵔ/ⵉⵍⵍⵉⵙ ⵏ ⵓⵎⴰⵡⴰⵙ. 
# ⵍⵄⴼⵉⵜ ⵏ ⵓⵎⴷⴷⵓⵣ/ⵜⴰⴽⴰⵜ ⵏ ⵓⵎⴷⴷⵓⵣ. 
# ⵜⵉⵔⵔⵓⴳⵣⴰ ⵉ ⵜⵎⵖⴰⵔⵜ (ⴰⴼⵉⵍⵎ).
# ⴱⵓⵙⵙⵍⴰⵎ (ⴰⴼⵉⵍⵎ).
# ⵃⵎⴰⴷ ⵍⵇⵕⵕⴰⵏ. 
# ⵥⵕⴰⵢⴼⴰ.
# ⵜⵜⴰⵡⵙⵙⵏⴰ/ⵜⵓⵙⵙⵏⴰ. 
# ⵍⵄⴱⴰⵕ ⵢⵓⴼⴰⵏ
# ⵓⵎⴰⵊⵓⵊ ⵉⴱⵉⵇⵇⵙ
# ⵜⵓⵔⵉⵔⵜ ⵏ ⵍⵀⵏⴰ
# ⵉⵅⴼ ⵏ ⵢⵉⴼⵉⵍⵉ

### ⴽⵔⴰ ⴳ ⵜⵡⵓⵔⵉⵡⵉⵏ ⵏⵏⵙ ⵜⵉⵜⵍⴼⴰⵣⵉⵏ

# ⵉⵎⵙⴷⴷⵉ ⵏ ⵜⴳⵎⵎⵉ ⵎⵇⵇⵓⵔⵏ
# ⴱⴰⴱⴰ ⵄⵍⵉ

### ⵜⵉⵎⵣⴳⵓⵏⵉⵏ ⴷ ⵜⴼⵓⴳⵍⵉⵡⵉⵏ ⵜⵉⴽⵓⵎⵉⴷⵉⵏ

# ⴰⵖⵥⵏ ⴰⵏⴰⴼⴰⵍ
# ⵄⵓⵟⵉⵍ ⵍⵎⵓⵔⵓ 
# ⵎⴰⵏⵉ ⵜⵔⵉⵜ ⴰ ⴱⴰⵇⵇⵛⵉⵛ
# ⴰⵏⴱⴳⵉ ⵏ ⵕⴱⴱⵉ
# ⵡⴰⵛⵛ ⴰⵃⴱⴱⵓⴹ
# ⵓⵔ ⵜⵔⵉ ⴰⴼⵍⵍⴰ
# ⵎⴰⵏⵡⴰ ⵔⴰⴷ ⵉⵖⵔⵙ ⵉ ⵡⴰⵢⵢⴰⴹ

## ⵉⵙⵍⴽⵎⵏ ⵏ ⴱⵕⵕⴰ

## ⵥⵕ ⵓⴳⴳⴰⵔ

* ⵥⵕⴰⵢⴼⴰ (ⴰⴼⵉⵍⵎ)
* ⴱⴰⴱⴰ ⵄⵍⵉ
* ⵙⵙⵉⵏⵉⵎⴰ ⵜⴰⵎⴰⵣⵉⵖⵜ

## ⵉⵙⴰⵖⵓⵍⵏ
ⵓⴷⵓⵣ ⵏ ⵜⴹⴰⵕⵓⵜ

**ⵓⴷⵓⵣ ⵏ ⵜⴹⴰⵕⵓⵜ** ⴳ ⵓⵔⵎⵎⵓⵙ ⵉⵙⴷⵓⴷⵏ ⵉⴳⴰ ⵜ ⵜⴰⵙⵇⵇⵓⵍⵜ ⵜⴰⵃⵏⵉⵜ ⵖⴼ ⵓⴳⵣⵣⵓⵎ ⵏⵏⵙ ⵜⵓⵔⵔⵓⵜ ⵉⴳⴰ ⵓⵙⵖⴰⵍ ⵏ ⵜⵊⵓⵎⵎⴰ, ⴰⵜⵜⵓⵢ ⵏⵏⵙ ⵓⵏⵛⵜ ⵏ ⵓⵣⵓⵔⴰⵔ ⵏ ⵓⴷⴰⵍ ⴰⵏⵣⵡⴰⵢ.

**ⵓⴷⵓⵣ**, ⴳ ⵜⵙⵏⴳⴰⵎⴰ, ⵉⵜⵜⵓⵙⵏⵎⵍ ⵎⴰⵙ ⵉⴳⴰ ⴰⵏⵛⵜ ⵏ ⵓⴷⵡⴰⵙ ⵉⵜⵜⵓⵙⵏⴰⵙⵏ ⵙ ⵓⴱⴷⴷⴰⵢ ⵖⴼ ⵢⴰⵏ ⵓⴳⵯⵏⵉ ⵉ ⴽⵓ ⵜⴰⵢⵓⵏⵜ ⵏ ⵜⵊⵓⵎⵎⴰ ⵍⵍⵉ ⵖⴼ ⵉⵜⵜⵓⴱⴹⴰ ⵓⴷⵡⴰⵙ ⴰⵏⵏ. ⵉⴳⴰ ⵢⴰⵜ ⵜⵙⵎⴽⵜⴰ ⵜⴰⵙⴽⴰⵍⴰⵏⵜ ⵜⴰⵙⵉⵍⴰⵏⵜ, ⴰⵢⵍⵍⵉ ⵉⵙⵏⴰⵎⴽⵏ ⵎⴰⵙ ⴷⴰⵔⵙ ⴰⵏⵛⵜ ⵎⴰⵛⵛ ⵓⵔ ⴷⴰⵔⵙ ⵜⴰⵏⵉⵍⴰ. ⵜⴰⵢⵓⵏⵜ (SI) ⵏ ⵡⵓⴷⵓⵣ ⵜⴳⴰ ⴱⴰⵙⴽⴰⵍ (Pa), ⵍⵍⵉ ⵉⴳⴰⴷⴷⴰⵏ ⴷ ⵢⴰⵏ ⵏⵢⵓⵟⵏ (N) ⵉ ⴽⵓ ⵎⵉⵜⵔⵓ ⴰⵎⴽⴽⵓⵥ (m²). ⵉⵅⴰⵜⵔ ⴱⴰⵀⵔⴰ ⵓⵔⵎⴰⵙ ⵏ ⵡⵓⴷⵓⵣ ⴳ ⵎⵏⵏⴰⵡ ⵉⴳⵔⴰⵏ ⵓⵙⵙⵏⴰⵏⵏ; ⵙ ⵓⵎⴷⵢⴰ, ⴷⴰ ⵉⵙⵙⴼⵔⵓ ⵎⴰⵅⵅ ⴷⴰ ⵙⴽⴰⵔⵏ ⵉⵙⴽⴽⵉⵏⵏ ⵉⵎⵙⴰⴷⵏ ⵓⴷⵓⵣ ⵓⴳⴳⴰⵔ ⵏ ⵡⵓⴼⵔⵉⵎⵏ ⵙ ⵢⴰⵏ ⵓⴷⵡⴰⵙ, ⵎⴰⵏⵎⴽ ⴷⴰ ⵙⵡⵓⵔⵉⵢⵏ ⵉⵏⴳⵔⴰⵡⵏ ⵉⵀⵉⴷⵔⵓⵍⵉⴽⵏ, ⵏⵖ ⵎⴰⵅⵅ ⴷⴰ ⵉⵜⵜⵣⵔⵉⵔ ⵡⵓⴷⵓⵣ ⵏ ⵜⴹⴰⵕⵓⵜ ⵖⴼ ⵉⵙⵔⵜⴰⵏ ⵏ ⵓⵏⵣⵡⵉ ⴷ ⵜⵙⵏⴼⴽⴽⴰ ⵏ ⵓⴼⴳⴰⵏ ⴳ ⵜⴻⵜⵜⵓⵢⵉⵏ ⴷ ⵜⵖⴱⵉⵡⵉⵏ ⵉⵎⵣⴰⵔⴰⵢⵏ.

## ⴰⵏⴰⵡ ⵏ ⵓⴷⵓⵣ ⵏ ⵜⴹⴰⵕⵓⵜ

* ⵓⴷⵓⵣ ⵉⵔⵖⴰⵏ
* ⵓⴷⵓⵣ ⵉⵚⵎⵎⵉⴹⵏ 

thumb|350x350px|'''ⴰⴷⴷⴰⴷ ⵏ ⵓⴷⵓⵣ.'''

## ⴰⵙⵏⴼⵍ ⵏ ⵓⴷⵓⵣ ⵏ ⵜⴹⴰⵕⵓⵜ ⵙ ⵓⵜⵜⵓⵢ

## ⵉⵙⴰⵖⵓⵍⵏ
ⵡⵉⵔⵣⴰⵏ

**ⵡⵉⵔⵣⴰⵏ** ⵏⵖ **ⵜⴰⵖⴷⴰ** ⵉⴳⴰ ⵢⴰⵏ ⵡⴰⵏⴰⵡ ⵏ ⵉⵎⵓⴷⴰⵔ ⵏⵏⴰ ⵉⵜⵜⵢⵓⵙⵙⴰⵏⵏ ⵙ ⵜⴳⴳⴰⵍⵜ ⵏⵏⵙ ⵍⵍⵉⴳ ⴰⵔ ⵉⵛⵜⵜⴰ ⵉⵍⴳⵎⴰⴹⵏ, ⴷ ⴰⵔ ⵉⵜⵜⵎⴰⵖ ⴷ ⵉⴳⵔⵣⴰⵎⵏ ⴷ ⵉⵖⵉⵍⴰⵙⵏ ⴷ ⵉⵍⵡⴰⵏ ⴷ ⵜⵓⴳⴷⵜ ⵏ ⵉⵎⵓⴷⴰⵔ ⵢⴰⴹⵏ, ⴷ ⵓⵔ ⴰⵔ ⵉⵜⵜⵉⴽⵚⵓⴹ ⴰⵡⴷ ⴽⵔⴰ ⵏ ⵓⵎⵓⴷⵔ ⵓⵍⴰ ⴽⵔⴰ ⵏ ⵜⵖⴰⵡⵙⴰ ⵢⴰⴹⵏⵉⵏ, ⴷ ⴰⵔ ⵉⴽⵛⵛⵎ ⵙ ⵉⴳⵯⵍⵉⴼⵏ ⵏ ⵜⵉⵣⵣⵡⴰ ⴷ ⴰⵔ ⵉⵜⵜⴰⴽⵯⵔ ⵜⴰⵎⵎⵏⵜ ⴷ ⵡⴰⵅⵅⴰ ⴰⵙ ⵜⵜⵇⵇⵙⵏⵜ ⵜⵉⵣⵣⵡⴰ ⵓⵔ ⴰⵔ ⵜⵜ ⴳⵉⵙⵏⵜ ⵉⵜⵜⴰⵡⵉ, ⴷ ⵏⵜⵜⴰⵏ ⴰⵢⴷ ⵉⴳⴰⵏ ⴰⵎⵓⴷⵔ ⴰⵏⴽⴼⵓⵔ ⴰⴽⴽⵯ ⴳ ⵓⵎⴰⴹⴰⵍ ⵎⵇⵇⴰⵔ ⵉⵎⵥⵥⵉ.

ⵜⴰⴼⴽⴽⴰ ⵏⵏⵙ ⴰⵔ ⵜⵜⵉⵍⵉ ⵜⴰⴳⵉⴷⴷⴰ ⵏ ⵜⵉⵏ ⵓⴱⴰⵖⵓⵖ ⴷ ⵢⵉⵍⵎ ⵏⵏⵙ ⵉⵇⵇⵓⵔ ⴱⴰⵀⵔⴰ.

## ⵥⵕ ⵓⴳⴳⴰⵔ

* ⵉⵣⵎ
* ⵉⵍⵡ
* ⴰⵍⴳⵎⴰⴹ
* ⵉⵎⵓⴷⴰⵔ

## ⵉⵙⴰⵖⵓⵍⵏ
ⵜⴰⵣⵍⵖⴰ ⵜⴰⵏⴰⵎⵓⵔⵜ ⵏ ⵜⵛⴰⵎⵎⴰ ⵏ ⵜⵙⴽⵏⵉⵜ

**ⵏ ⴱ ⴰ** ⴰⵙⴳⵣⵍ ⵏ **ⵜⴰⵣⵍⵖⴰ ⵜⴰⵏⴰⵎⵓⵔⵜ ⵉ ⵜⵛⴰⵎⵎⴰ ⵏ ⵜⵙⴽⵏⵉⵜ** ⵏⵖ **ⵜⴰⴱⵔⵣⴰ ⵜⴰⵎⵉⵔⵉⴽⴰⵏⵉⵜ ⵏ ⵜⵛⴰⵎⵎⴰ ⵏ ⵜⵙⴽⵏⵉⵜ ⵉⵎⵥⵍⴰⵢⵏ**, ⵜⴳⴰ ⵜⴰⵎⵓⵏⵜ ⵏⵏⴰ ⵉⵜⵜⵓⵢⵥⵍⴰⵢⴳⵯ ⴰⴽⴽⵯ ⴳ ⵜⵓⵔⴰⵔⵜ ⵏ *ⵜⵛⴰⵎⵎⴰ ⵏ ⵜⵙⴽⵏⵉⵜ*, ⴷ ⵢⴰⵏ ⵙⴳ ⵉⵎⵣⵉⵣⵡⵔⵏ ⵉⵎⵇⵔⴰⵏⵏ ⵏ ⵜⵓⵏⵏⵓⵏⵜ ⴳ ⵓⵎⵔⵉⴽⴰ ⵏ ⵓⴳⴰⴼⴰ, ⵢⵓⵎⴰⵏ ⴰⵎⵣⵉⵣⵡⵔ ⴰ ⴽⵕⴰⵎⵔⴰⵡ ⵏ ⵓⵙⴳⵔⴰⵡ,  29 ⴳⴰⵏ ⵙⴳ ⴰⵎⵔⵉⴽⴰ ⴷ ⵢⴰⵏ ⵙⴳ ⴽⴰⵏⴰⴷⴰ ⵉⴳⴰ ⵜ "**ⵜⵓⵔⵓⵏⵜⵓ ⵔⴰⵢⵜⵓⵔⵣ**.
ⵉⵜⵜⵓⵙⵔⵙⴰⵍ ⴰⵎⵣⵉⵣⵡⵔ ⴰ ⴳ ⵜⵎⴷⵉⵏⵜ ⵏ ⵏⵢⵓⵢⵓⵔⴽ ⴳ 6 ⵢⵓⵏⵢⵓ 1946, ⵉⵙⵙⴰⵏ ⴰⴽⵓⴷ ⴰⵏⵏ ⵙ ⵡⴰⵙⵙⴰⵖ ⵏ **ⵜⴰⵎⵓⵏⵜ ⵏ ⵜⵣⵍⵖⴰ ⵜⴰⵎⵉⵔⵉⴽⴰⵏⵉⵜ ⵉ ⵜⵛⴰⵎⵎⴰ ⵏ ⵜⵙⴽⵏⵉⵜ.** ⴳ ⵓⵙⴳⴳⵯⴰⵙ 1949 ⵜⵜⴼⵙⵉ ⵜⴰⵎⵓⵏⵜ ⵏ ⵜⵣⵍⵖⴰ ⵜⴰⵎⵉⵔⵉⴽⴰⵏⵉⵜ ⵏ ⵜⵛⴰⵎⵎⴰ ⵏ ⵜⵙⴽⵏⵉⵜ (BAA) ⴰⴽⴷ ⵜⴰⵎⵓⵏⵜ ⵜⴰⵏⴰⵎⵓⵔⵜ ⵏ ⵜⵛⴰⵎⵎⴰ ⵏ ⵜⵙⴽⵏⵉⵜ (NBL), ⵉⴼⴽⴰⵖ "ⵜⴰⵣⵍⵖⴰ ⵜⴰⵏⴰⵎⵓⵔⵜ ⵏ ⵜⵛⴰⵎⵎⴰ ⵏ ⵜⵙⴽⵏⵉⵜ (NBA), ⵜⴰⵛⴰⵎⵎⴰ ⵏ ⵜⵙⴽⵏⵉⵜ ⵜⴳⴰ ⵢⴰⵜ ⵙⴳ ⵜⵓⵏⵏⵓⵏⵉⵏ ⵍⵍⵉ ⵉⵜⵜⵢⴰⵡⵙⵙⴰⵏ ⴳ ⵍⵎⵉⵔⵉⴽⴰⵏ ⵙⵍⴰⵡⵏ ⴰⴽⴽⵯ ⴳ 10 ⵏ ⵜⵎⵏⴰⴹⵉⵏ ⵏⵏⵙ.

ⵉⵙⴰⴳⵔⴰⵡⵏ ⵍⵍⵉ ⵢⵉⵡⵉⵏ ⵜⴱⵔⵣⴰ ⴱⴰⵀⵔⴰ ⴳⴰⵏ: **ⴱⵓⵚⵟⵏ ⵙⵉⵍⵜⵉⴽ** ⵙ 18 ⵏ ⵜⴱⵔⵣⴰ ⵉⵍⵎⵎⴰ **ⵍⵓⵙ ⴰⵏⵊⵓⵍⵓⵙ ⵍⵉⴽⵔⵣ** ⵙ 17 ⵜⴱⵔⵣⴰ.. ⴳ ⵎⴰⴷ ⵉⵣⴷⵉⵏ ⵙ ⵉⵎⵓⵔⴰⵔⵏ ⵉⴳⴰ **ⴱⵉⵍ ⵔⵓⵙⵍ** ⴰⵎⵏⵔⵓ ⵏ ⵓⴳⴷⵉ ⵏ ⵜⴱⵔⵣⴰ ⵙ 11 ⵏ ⵜⴽⵍⵉ.
## ⴰⵙⵉⴹⵏ
## ⵉⵙⴰⵖⵓⵍⵏ
ⴰⵢⵜ ⵃⵙⵙⴰⵏ (ⵜⴰⴳⵔⴰⵡⵜ)

**ⴰⵢⵜ ⵃⵙⵙⴰⵏ** (ⵙ ⵜⵄⵕⴰⴱⵜ: بني حسان) ⵜⴳⴰ ⵢⴰⵜ ⵜⴳⵔⴰⵡⵜ ⴷ ⵜⵉⵖⵔⵎⵜ ⵉⵎⵥⵥⵉⵏ ⵉⴷⴷⴰⵏ ⴷ ⴳ ⵜⵎⵏⴰⴹⵜ ⵏ ⵓⵣⵉⵍⴰⵍ ⴳ ⵜⵥⴰⵢⵕⵜ ⵏ ⴱⵣⵓ ⴳ ⵜⵏⴱⴰⴹⵜ ⵏ ⵉⵎⵉ ⵏ ⵍⵊⵎⵄⴰ. **ⴰⵢⵜ ⵃⵙⵙⴰⵏ** ⵜⴳⴰ ⴷⴰⵖ ⵢⴰⵏ ⵉⵖⵙ ⵙⴳ ⵉⵖⵙⴰⵏ ⵏ ⵜⵇⴱⵉⵍⵜ ⵏ ⵉⵏⵜⵉⴼⵏ, ⴰⵢⵜ ⴷⴰⵔⵙ ⴳⴰⵏ ⵉⵎⴰⵣⵉⵖⵏ, ⵜⴰⵎⴰⵣⵉⵖⵜ ⴰⴷ ⵉⴳⴰⵏ ⵉⵍⵙ ⵏ ⵜⵎⴰⵣⵉⵔⵜ.

## ⵉⵖⵔⵎⴰⵏ ⵏⵏⵙ
ⵜⵓⵎⵥ **ⴰⵢⵜ ⵃⵙⵙⴰⵏ** ⴳ ⵎⵏⵏⴰⵡ ⵏ ⵉⵖⵔⵎⴰⵏ ⴷ ⵉⴷⵖⴰⵔⵏ, ⵙⴳⵉⵙⵏ: ⴰⵙⵇⵓⵏⴱⵔ, ⴰⵢⵜ ⴱⵓ ⵛⵄⵓ, ⴰⵢⵜ ⵎⵏⵚⵓⵕ, ⴰⵢⵜ ⵉⴼⵔⴽⴰⵏ, ⵉⴱⴰⵕⴰⵖⵏ, ⵍⴰⵔⴱⵄ, ⵜⵉⵔⵙⵜ, ⵎⴰⵙⴽⴰⵡⵏ, ⵉⵎⵛⵛⵉⵃⵏ, ⵉⵎⵉⵣⴰⵔ, ⴳⵉⵎⵉ, ⵉⵖⵉⵔ, ⵜⵉⵣⵉ ⵏ ⵉⵙⵍⴰⵏ, ⵜⴰⵖⴱⴰⵍⵓⵜ, ⴰⵢⵜ ⵄⴱⴷ ⵕⵕⵃⵎⴰⵏ…

## ⵜⴰⵇⴱⵉⵍⵜ ⴷ ⵓⵥⵖⵓⵕ ⵏⵏⵙ
ⵜⴳⴰ **ⴰⵢⵜ ⵃⵙⵙⴰⵏ** ⵢⴰⵏ ⵉⵖⵙ ⵙⴳ ⵉⵖⵙⴰⵏ ⵏ ⵜⵇⴱⵉⵍⵜ ⵏ ⵉⵏⵜⵉⴼⵏ, ⵢⴰⵜ ⵜⵇⴱⵉⵍⵜ ⵜⴰⵅⴰⵜⴰⵔⵜ ⵜⴰⵎⴰⵣⵉⵖⵜ ⴳ ⵜⵙⴳⴰ ⵢⵓⵎⵥⵏ ⵜⵉⵎⵉⵣⴰⵔ ⵙⴳ ⵡⴰⵔⵎⴰⵏ ⵜⴰⵎⴰ ⵏ ⵜⵇⴱⵉⵍⵜ ⵏ ⴱⵏⵉ ⵎⵓⵙⴰ ⴰⵔ ⵜⴰⵏⴰⵏⵜ ⵜⴰⵎⴰ ⵏ ⴰⵢⵜ ⵎⴰⵊⵟⵏ.

ⵎⴷⴷⵏ ⵏ **ⴰⵢⵜ ⵃⵙⵙⴰⵏ** ⴷⴰ ⵙⴰⵡⴰⵍⵏ ⵙ ⵜⵎⴰⵣⵉⵖⵜ, ⴷⴰ ⵜⵜⴷⴷⵔⵏ ⵙ ⵜⴽⵙⵙⴰⴱⵜ ⴷ ⵜⴽⵔⵣⴰ ⴷ ⵜⵎⴳⵔⴰ ⴷ ⵜⴰⵎⵎⴻⵎⵜ ⵏ ⵜⵉⵣⵣⵡⴰ.

## ⴰⵎⵣⵔⵓⵢ ⵏⵏⵙ
ⵜⵜⵢⴰⵙⴽⴰⵔ ⵜⴳⵔⴰⵡⵜ ⵏ **ⴰⵢⵜ ⵃⵙⵙⴰⵏ** ⴳ ⵓⵙⴳⴳⵯⴰⵙ ⵏ 1992 ⵏⵏⵉⴼ ⴰⴷ ⵜⵜ ⵜⵜⵢⴰⴱⴹⴰ ⵙⴳ ⵜⴳⵔⴰⵡⵜ ⵏ ⵉⵎⵉ ⵏ ⵍⵊⵎⵄⴰ, ⵍⵍⴰⵏⵜ 4 ⵏ ⵍⵎⴰⵛⵉⵅⴰⵜ ⴳⵉⵙ: ⴰⵢⵜ ⵃⵙⵙⴰⵏ, ⵉⴱⴰⵕⴰⵖⵏ, ⵍⴰⵔⴱⵄ, ⴷ ⵜⵉⵔⵙⵜ.

## ⵉⵙⴰⵖⵓⵍⵏ
ⵜⴰⵙⵏⵙⴳⵎⵉⵜ

**ⵜⴰⵙⵏⵙⴳⵎⵉⵜ** ⵏⵖ **ⵜⴰⴱⵉⴷⴰⴳⵓⵊⵉⵜ**(ⵙ ⵜⵏⴳⵍⵉⵣⵜ: pedagogy) ⵏⵖ ⵜⵉⵔⵙⵙⴰⵍ ⵏ ⵓⵙⵙⵍⵎⴷ ⵉⴳⴰ ⵜⴰⴱⵔⵉⴷⵜ ⵏ ⵓⵙⵙⵖⵔ ⴷ ⵓⵙⵎⵔⵙ ⵏ ⵓⵙⵙⵍⵎⴷ, ⴷ ⵜⵎⴰⵎⴽⵜ ⵏ ⵜⵢⴰⴼⵓⵜⵉⵏ ⵏ ⵜⴱⵉⴷⴰⴳⵓⵊⵉⵜ ⴷ ⵓⵎⵛⴰⵛⴽⴰ ⵏⵏⵙ ⴷ ⵓⵙⴱⵓⵖⵍⵓ ⴰⵏⴰⵎⵓⵏ, ⴰⵙⵔⵜⴰⵏ ⴷ ⵓⴷⵎⴰⵡⴰⵏ ⵏ ⵉⵏⵍⵎⴰⴷⵏ. ⵜⴰⴱⵉⴷⴰⴳⵓⵊⵉⵜ ⵜⴳⴰ ⴰⵏⴳⵔⴰⵡ ⴰⴽⴰⴷⵉⵎⵉ ⴷ ⵉⵔⵣⵣⵓⵜⵏ ⵖⴼ ⵜⵎⴰⵎⴽⵜ ⵏ ⵡⴰⵙⵙⴰⵢ ⵏ ⵜⵓⵙⵙⵏⴰ ⴷ ⵜⴼⵓⵚⴽⵉⵡⵉⵏ ⴳ ⵜⵎⵀⵍⵜ ⴷ ⵓⵎⵏⴰⴹ ⵏ ⵓⵙⵙⵍⵎⴷ, ⴰⵔ ⵉⵙⴽⴰⵔ ⵓⵍⴰ ⵙ ⵓⵎⵔⴰⵔⴰ ⵍⵍⵉ ⵜⵉⵍⵉⵏ ⴰⴽⵓⴷ ⵏ ⵓⵍⵎⵎⵓⴷ. ⴳⵓⴷⵉⵏ ⵉⵎⵥⵕⴰ ⴷ ⵉⵙⵎⵔⴰⵙⵏ ⴱⴰⵀⵔⴰ ⴰⵛⴽⵓ ⴳⵓⵜⵜⵏ ⵉⵎⵏⴰⴹⵏ ⵉⵏⴰⵎⵓⵏⵏ, ⵉⵙⵔⵜⴰⵏⵏ ⴷ ⵜⴷⵍⵙⴰⵡⵉⵏ.
ⴰⵔ ⵜⵙⵔⵙⴰⵍ ⵜⴱⵔⵉⴷⵉⵏ ⵏⵏⴰ ⵙⵎⵔⴰⵙⵏ ⵉⵙⵍⵎⴰⴷⵏ ⵜⵉⵎⵙⴽⴰⵔⵉⵏ ⵏⵏⵙ ⴷ ⵜⵙⵜⵔⴰⵜⵉⵊⵉⵢⵉⵏ ⵏ ⵓⵙⵙⵍⵎⴷ ⵙ ⵓⵙⵎⵎⴰⵇⵍ ⵏ ⵜⵎⵥⵕⴰ ⵏ ⵓⵙⵙⵍⵎⴷ ⴷ ⵓⵔⵎⴰⵙ ⵏ ⵉⵎⵃⴹⴰⵕⵏ ⴷ ⵓⵙⵙⴰⵔⵏ ⴰⵏⵉⵎⴰⵏ. ⵉⵣⵎⵔ ⴰⴷ ⵉⴳ ⴰⵡⵜⵜⴰⵙ ⵏⵏⵙ ⴰⵙⴱⵖⵙ ⵏ ⵓⵙⵙⵍⵎⴷ ⴰⵍⵉⴱⵉⵔⴰⵍⵉ ⴷ ⵉⴼⵔⴷⵉⵙⵏ ⵢⴰⴹⵏⵉⴳⵯ ⴳ ⵓⵙⵙⵍⵎⴷ ⴰⵣⵣⵓⵍⴰⵏ ⴰⵎ ⴰⵙⵙⴰⵢ ⴷ ⵓⴹⵓⴼ ⵏ ⴽⵔⴰ ⵏ ⵜⴼⵓⵚⴽⵉⵡⵉⵏ.
ⵍⵍⴰⵏⵜ ⵜⵉⵙⵜⵔⴰⵜⵉⵊⵉⵢⵉⵏ ⵏ ⵓⵙⵙⵍⵎⴷ ⴷⴷⵓ ⴰⵡⵔⵏ ⴰⵡⵙⵙⴰⵏ ⵏ ⵉⵏⵍⵎⴰⴷⵏ ⵜⴰⵔⵎⵉⵜ ⴷ ⵓⵎⵏⴰⴹ. ⴰⵎ ⵜⴰⵎⵔⵏⵉⵡⵜ ⵉ ⵉⵙⵓⵖⴰⴷ ⵏ ⵓⵙⵙⵍⵎⴷ ⵏⵏⴰ ⵉⵙⵡⵓⵜⵜⵓ ⴰⵎⵃⴹⴰⵕ ⴷ ⵓⵙⵍⵎⴰⴷ, ⵉⴳⴰ ⴰⴱⵔⵉⴷ ⴰⴷⵉⵎⵓⵇⵕⴰⵟⵉ ⵙⵓⵇⵕⴰⵟⵉ ⴰⵎⴷⵢⴰ.
## ⵉⵔⵎⵎⵓⵙⵏ
### ⵜⴰⴱⵔⵉⴷⵜ ⵏ ⵓⵙⵙⵍⵎⴷ
ⵜⴰⴱⵔⵉⴷⵜ ⵏ ⵓⵙⵙⵍⵎⴷ ⵜⴳⴰ ⵜⴳⵔⵓⵎⵎⴰ ⵏ ⵉⵎⵏⵣⴰⵢⵏ ⴷ ⵜⴱⵔⵉⴷⵉⵏ ⵏⵏⴰ ⵙⵎⵔⴰⵙⵏ ⵉⵙⵍⵎⴰⴷⵏ ⵃⵎⴰ ⴰⴷ ⵍⵎⴷⵏ ⵉⵎⵃⴹⴰⵕⵏ. ⴰⵔ ⵙⵜⴰⵢⵏ ⵜⵙⵜⵔⴰⵜⵉⵊⵉⵢⵜ ⵉⵎⵉⴽⴽ ⵙⴳ ⵓⵙⵏⵜⵍ ⵏⵏⴰ ⵉⴳⴰⵏ ⴰⵡⵜⵜⴰⵙ ⵏ ⵓⵙⵙⵍⵎⴷ, ⴷ ⵢⵉⵎⵉⴽⴽ ⵙⴳ ⵜⴰⵔⵎⵉⵜ ⵏⵏⴰ ⵉⵍⵍⴰⵏ ⵖⵓⵔⵔ ⵉⵏⵍⵎⴰⴷⵏ, ⴷ ⵢⵉⵎⵉⴽⴽ ⵙⴳ ⵓⵎⵏⴰⴹ ⴷ ⴰⵡⵏⴰⴹ ⴷ ⵜⵎⴰⵎⴽⵜ ⵏ ⵓⵙⵙⵍⵎⴷ, ⴷ ⵡⴰⵏⴰⵡ ⵏ ⵓⵙⵙⵍⵎⴷ ⵍⵍⵉ ⵉⴳⴰⵏ ⴰⵙⴰⵖⵓⴷ.
### ⵜⴰⴱⵔⵉⴷⵜ ⵜⴰⵙⵙⵍⵎⴰⴷⵜ ⵙ ⵓⵏⵜⴰⵍ
ⵙ ⵓⵎⴰⵜⴰ **ⵜⴰⴱⵔⵉⴷⵜ ⵜⴰⵙⵙⵍⵎⴰⴷⵜ ⵙ ⵓⵏⵜⴰⵍ** ⵉⴳⴰ ⵜⴰⵢⴰⴼⵓⵜ ⵏ ⵜⵉⵔⵉⵎⵉⵏ ⵉⵜⵜⵢⴰⵎⴰⵥⵏ ⵙⴳ ⵉⵙⴳⴳⵯⴰⵙⵏ ⵍⵍⵉ ⵉⵣⵔⵉⵏ, ⵙⵍⴰⵡⴰⵏ ⴰⴽⴽⵯ ⵙⴳ ⵉⵙⵓⵔⵙⵏ ⵍⵍⵉ ⵉⵍⵎⴷⵏ ⴳⵉⵙ ⵓⵏⵍⵎⴰⴷ ⵏⵖ ⴰⵎⵃⴹⴰⵕ ⴱⵍⴰ ⴰⴷ ⵜⴳ ⴰⵙⵓⵖⴷ. ⴷ ⵍⵍⴰⵏ ⵜⵓⴳⵜⵜ ⵏ ⵉⵔⵎⵎⵓⵙⵏ ⵢⴰⴹⵏⵉⵏ. ⵉⵣⵎⵔ ⴽⵓ ⴰⵙⵔⵙ ⴰⵏⵎⵍⴰⵏ ⵍⵍⵉ ⴳⵉⵙ ⵏⵙⴽⵛⵎ ⵓⵍⴰ ⵜⵉⵍⵉⵍ ⵏ ⵓⵎⵓⵙⵙⵓⵜⵏ ⴷ ⵜⵏⴰⵎⵓⵏⵉⵏ ⵜⵉⵎⵢⵓⵔⵉⵏ, ⴰⴷ ⵙⵍⵎⴷⵏ ⵉⵍⵎⵎⵓⴷⵏ ⴰⵛⴽⵓ ⵜⵣⴷⵉ ⵙ ⵜⵉⵔⵎⵉⵜⵉⵏ ⵜⵉⵏⴰⵎⵓⵏⵉⵏ ⴱⵍⴰ ⴰⴷ ⵜⴳ ⴰⵙⵓⵖⴷ. ⴰⵔ ⵉⵜⵜⵓⵢⵙⵎⵔⴰⵙ ⴰⵔⵎⵎⵓⵙ ⴰⴷ ⵃⵎⴰ ⴰⴷ ⵉⵏⵉⵢⵛ ⵉ ⵜⵉⵔⵎⵉⵜⵉⵏ ⵉⵜⵜⵢⴰⵎⴰⵥⵏ ⴳ ⵜⵉⵖⵔⵉ ⵜⴰⵙⵓⵊⴷⴷⵜ ⴷ ⵜⴰⵙⵎⵎⵓⴷⵜ, ⵙⵍⴰⵡⴰⵏ ⴰⴽⴽⵯ ⵜⵉⵔⵎⵉⵜⵉⵏ ⵜⵓⵣⴷⵉⵔⵜ ⵉⴳⴰⵏ ⵜⵢⴰⴼⵓⵜⵉⵏ ⵏ ⵉⵎⵅⵓⵎⴱⴰⵔⵏ ⵏ ⵓⵎⵔⵎⴷ.ⴳ ⵜⵉⵏⵎⴰⵍ ⵜⵉⵎⴰⵔⵉⴽⴰⵏⵉⵢⵉⵏ ⴷⴰ ⵙⵡⵓⵜⵜⵓⵏ ⵉⵡⵜⵜⴰⵙ ⵏ ⵓⵙⵙⵍⵎⴷ ⴳ ⵜⴱⵔⵉⴷⵜ ⵜⴰⵙⵙⵍⵎⴰⴷⵜ ⵙ ⵓⵏⵜⴰⵍ ⴰⵛⴽⵓ ⴰⵔ ⵜⴼⵍⴰⵙⵏ ⵙ ⵓⵙⴱⵓⵖⵍⵓ ⵏ ⵓⵙⵡⵉⵏⴳⵎ ⴰⴷⵉⵎⵓⵇⵕⴰⵟⵉ ⴷ ⵓⵎⴳⵉⴷⴷⵉ ⴳ ⵓⵙⴱⵖⵙ ⵏ ⵓⵏⵍⵍⵉ ⵏ ⵉⵎⵃⴹⴰⵕⵏ.
### ⵜⵉⵎⵥⵕⴰ ⵏ ⵓⵙⵙⵍⵎⴷ
ⴰⵔ ⵜⵎⵎⴰⵍ ⵜⵉⵎⵥⵕⴰ ⵏ ⵓⵙⵙⵍⵎⴷ ⵜⵎⴰⵎⴽⵜ ⵏ ⵓⵎⵎⴰⵥ ⵏ ⵉⵎⵃⴹⴰⵕⵏ ⵉ ⵜⴰⵡⵙⵙⵏⴰ ⴷ ⵓⵣⵣⵔⴰⵢ ⵏⵏⵙ ⴷ ⵓⵃⴹⴹⵓ ⵏⵏⵙ ⴰⴽⵓⴷ ⵏ ⵓⵙⵙⵍⵎⴷ. ⴰⵔ ⵜⵓⵔⴰⵔ ⵉⵙⵓⵔⵙⵏ ⵏ ⵜⴰⵡⵙⵙⵏⴰ ⴷ ⵉⵙⵢⴰⴼⴰⵜⵏ ⴷ ⵡⴰⵡⵏⴰⴹ ⴳ ⵜⵎⴰⵎⴽⵜ ⵏ ⵓⵎⵎⴰⵥ ⵏ ⵓⵔⵎⴰⵙ ⴷ ⵓⵙⵎⴰⵇⵇⵍ ⴰⵎⵇⵔⴰⵏ ⴷ ⵓⵃⴹⴹⵓ ⵏ ⵜⵓⵙⵙⵏⴰ ⴷ ⵜⴼⵓⵚⴽⵉⵡⵉⵏ.
## ⵉⵙⴰⵖⵓⵍⵏ
ⵃⵎⴰⴷ ⴰⵥⵏⴰⴳ

**ⵃⵎⴰⴷ ⴰⵥⵏⴰⴳ** (3 ⵢⵓⵍⵢⵓⵣ 1956 - 7 ⵎⴰⵢⵢⵓ 2019), ⵉⴳⴰ ⵢⴰⵏ ⵓⵙⵎⴷⴰⵢ ⴰⵎⵖⵔⵉⴱⵉ ⴰⵎⴰⵣⵉⵖ, ⵉⴳⴰ ⵢⴰⵏ ⵙⴳ ⵉⵏⴰⵥⵓⵕⵏ ⵉⵅⴰⵜⴰⵔⵏ ⵍⵍⵉ ⵉⵙⵎⵓⵏⵏ ⴳⵔ ⵜⵡⵓⵔⵉⵡⵉⵏ ⵜⵉⵎⴰⵣⵉⵖⵉⵏ ⴷ ⵜⵉⵏ ⴷⴰⵔⵉⵊⴰ ⵜⴰⵎⵖⵔⵉⴱⵉⵜ. ⵜⵓⵎⵥ ⵜⵡⴰⴷⴰ ⵏⵏⵙ ⵜⴰⵏⴰⵥⵓⵕⵜ ⵉⵙⴳⴳⵯⴰⵙⵏ ⴼ ⵉⵙⴳⴳⵯⴰⵙⵏ, ⵉⴷⵔⴰ ⴳⵉⵙⵏ ⴳ ⵓⴳⴳⴰⵔ ⵏ 70 ⵏ ⵜⵡⵓⵔⵉⵡⵉⵏ ⵜⵉⵏⴰⵥⵓⵕⵉⵏ ⵜⵉⵎⵢⴰⵏⴰⵡⵉⵏ ⴳⵔ ⵓⵎⵣⴳⵓⵏ ⴷ ⵙⵙⵉⵏⵉⵎⴰ ⴷ ⵜⵉⵍⵉⴼⵉⵣⵢⵓⵏ.

## ⵜⵓⴷⵔⵜ ⵏⵏⵙ
ⵉⵍⵓⵍ ⵓⵏⴰⵥⵓⵕ ⵃⵎⴰⴷ ⴰⵥⵏⴰⴳ ⴳ 3 ⵢⵓⵍⵢⵓⵣ 1956 ⴳ ⵓⵙⵓⵏ ⵏ ⵍⵄⴽⴽⴰⵔⵉ ⴳ ⵜⵖⵔⵎⵜ ⵏ ⵕⵕⴱⴰⵟ ⴳ ⵢⴰⵜ ⵜⵡⵊⴰ ⵉⵍⴰⵏ ⵉⵥⵓⵕⴰⵏ ⵉⵙⵓⵙⵉⵢⵏ. ⵉⵣⵣⵔⵉ ⵢⴰⵏ ⵓⴳⵣⵣⵓⵎ ⵙⴳ ⵜⵎⵥⵉ ⵏⵏⵙ ⴳ ⵕⵕⴱⴰⵟ, ⵉⵖⵔⴰ ⴷⵉⴳⵙ ⴳ ⵜⵉⵏⵎⵍ ⵏ "ⴰⵎⵓⵖⵍⵉ ⵉⴼⵓⵍⴽⵉⵏ" ⴳ ⵓⵙⵓⵏ ⵏ ⵓⴳⴷⴰⵍ, ⴷⴰⵜ ⴰⴷ ⵉⵎⵎⵓⴷⴷⵓ ⴷ ⵜⵡⵊⴰ ⵏⵏⵙ ⵙ ⵜⵖⵔⵎⵜ ⵏ ⵡⴰⵏⴼⴰ (ⵜⵉⴳⵎⵎⵉ ⵜⵓⵎⵍⵉⵍⵜ).

ⴳ ⵓⵙⴳⴳⵯⴰⵙ ⵏ 1976, ⵉⴽⵛⵎ ⵙ ⵜⵡⵓⵔⵉ ⵜⴰⵙⵔⴷⴰⵙⵜ ⴳ ⵜⴽⴰⴷⵉⵎⵉⵜ ⵜⴰⵙⵔⴷⴰⵙⵜ ⵏ ⵎⴽⵏⴰⵙ. ⴹⴰⵕⵜ ⵏ ⵎⴰⵢⴷ ⵉⵙⴰⵍⴰ ⵜⵉⵣⵉ ⵏ ⵜⵡⵓⵔⵉ ⵏⵏⵙ ⵜⴰⵙⵔⴷⴰⵙⵜ, ⵉⵙⵡⵓⵔⵉ ⴳ ⵜⵓⴳⴷⵜ ⵏ ⵜⵡⵓⵔⵉⵡⵉⵏ ⵜⵉⵎⵢⴰⵏⴰⵡⵉⵏ, ⵉⵙⵡⵓⵔⵉ ⴰⵎ ⵓⵎⴰⵡⴰⵙ ⵏ ⵓⵎⵙⵉⴹⵏ ⴳ ⵢⴰⵏ ⵓⵃⴰⵏⵓ ⵏ ⵜⵉⵎⵙⵙⵓⵢⵉⵏ ⵏ ⵓⴳⴰⵣ, ⵉⵍⵎⵎⴰ ⴳ ⵢⵉⴳⵔ ⵏ ⵜⵙⵙⵓⵏⵙⴰ, ⴷ ⴰⵡⴷ ⵉⵙⵡⵓⵔⵉ ⴳ ⵜⴼⵍⵍⴰⵃⵜ ⴷ ⴱⴰⴱⴰⵙ, ⴷⴰⵜ ⵉⵇⵇⵉⵎ ⴰⵎ ⵓⵎⵙⵖⴰⵏ ⴳ ⵓⵙⵉⵔⴰ ⴰⵏⴰⵎⵓⵔ ⵏ ⵓⵥⴰⵕⵓⵕ.

## ⴰⵣⴰⵣⵓ ⵏⵏⵙ ⴰⵏⴰⵥⵓⵕ
ⵉⵙⵙⵏⵜⵉ ⵓⵥⵏⴰⴳ ⴰⵣⴰⵣⵓ ⵏⵏⵙ ⴰⵏⴰⵥⵓⵕ ⵣⵉⴽⴽ, ⵍⵍⵉⴳ ⵉⵙⵙⵎⵏⵉⴷ ⵜⴰⵎⵣⴳⵓⵏⵜ ⵏⵏⵙ ⵜⴰⵎⵣⵡⴰⵔⵓⵜ ⴳ ⵓⵙⴳⴳⵯⴰⵙ ⵏ 1973 ⵖⴼ ⵓⵙⴰⵢⵙ ⵏ ⵜⴰⴷⴷⴰⵔⵜ ⵏ ⵉⵄⵔⵔⵉⵎⵏ ⴳ "ⴷⵔⴱ ⵖⵍⵍⴼ" ⴳ ⵡⴰⵏⴼⴰ. ⴷ ⴰⵡⴷ ⵉⴽⴽⴰ ⵜ ⵉⵏⵏ ⴰⵔ ⵉⵙⵙⵎⵏⵉⴷ ⵜⵓⴳⴷⵜ ⵏ ⵉⴼⵕⵕⵉⵊⵏ ⵏ ⵜⵉⴼⴰⵡⵜ ⵉ ⵡⴰⵣⵣⴰⵏⵏ ⴳ ⵓⵙⴳⵔⴰⵡ ⵏ ⵉⵄⵔⵔⵉⵎⵏ ⴳ ⴱⵓⵛⵏⵜⵓⴼ. ⵎⴰⵛⴰ ⴳ ⴹⴰⵕⵜ ⵏ ⵓⵢⴰ ⵙⴱⵣⵣⵉⵣⵏ ⴼⵍⵍⴰⵙ ⵉⴱⴱⴰⵢⴹⴰⵕⵏ ⵏ ⵜⵡⵓⵔⵉ ⵏⵏⵙ ⴰⴷ ⵏⵏ ⵢⴰⴳⴳⵓⴳ ⵖⴼ ⵓⵎⵣⴳⵓⵏ ⵉⵙⴳⴳⵯⴰⵙⵏ ⴼ ⵉⵙⴳⴳⵯⴰⵙⵏ.

ⵎⴰⵛⴰ ⵢⵓⵔⵔⵉ ⴷ ⵙⵓⵔ ⵙ ⵜⵓⴳⴷⵜ ⵏ ⵜⵣⵎⵔⵜ ⵙ ⵓⵙⴰⵢⵙ ⴰⵏⴰⵥⵓⵕ, ⵉⴽⴽⴰ ⵜ ⵉⵏⵏ ⵓⵙⵏⵜⵉ ⵏⵏⵙ ⴰⴷⵜⵜⴰⵏ ⴳ ⵙⵙⵉⵏⵉⵎⴰ ⵜⴰⵎⴰⵣⵉⵖⵜ ⵉⵙⵙⵏⵜⵉ ⴳ "ⵜⴰⵎⵎⴰⵔⴰ ⵏ ⵜⵓⴷⵔⵜ" ⴳ ⵓⵙⴳⴳⵯⴰⵙ ⵏ 1994. ⵙⴳ ⵓⵣⵎⵣ ⴰⵏⵏ, ⵉⴷⵔⴰ ⴳ ⵓⴳⴳⴰⵔ ⵏ 70 ⵏ ⵜⵡⵓⵔⵉⵡⵉⵏ ⵜⵉⵏⴰⵥⵓⵕⵉⵏ, ⴷ ⴰⵡⴷ ⵢⵓⵎⴰⵏ ⴷ ⴳ ⵜⵓⴳⴷⵜ ⵏ ⵉⵣⴷⴰⵢⵏ ⵏ ⵓⵙⵓⵙⵙⵏ.

## ⵉⵙⴳⴳⵯⴰⵙⵏ ⵏⵏⵙ ⵉⵎⴳⴳⵓⵔⴰ ⴷ ⵜⵎⵜⵜⴰⵏⵜ ⵏⵏⵙ
ⴳ ⵉⵙⴳⴳⵯⴰⵙⵏ ⵏⵏⵙ ⵉⵎⴳⴳⵓⵔⴰ, ⵉⵎⵎⴰⵖ ⵓⵥⵏⴰⴳ ⴷ ⵢⴰⵏ ⵡⴰⵟⵟⴰⵏ ⵉⵅⴰⵜⵔⵏ ⵍⵍⵉ ⵜ ⵢⵓⴷⵊⴰⵏ ⴰⴷ ⵉⵇⵇⵉⵎ ⵖⴰⵙ ⴳ ⵜⴳⵎⵎⵉ ⵏⵏⵙ ⴳ ⵓⵙⵓⵏ ⵏ ⵕⵕⵎⵍ ⴳ ⵉⵏⵣⴳⴳⴰⵏ (ⵜⴰⵙⴳⴰ ⵏ ⵓⴳⴰⴷⵉⵔ), ⴷ ⵉⴷⴷⵔ ⴳ ⵢⴰⵜ ⵜⵓⵥⵍⴰⵢⵜ ⵏⵏⴰ ⴱⴰⵀⵔⴰ ⵉⵛⵇⵇⴰⵏ. ⵉⵙⵔⴳ ⵡⴰⴷⴷⴰⴷ ⴰⵏⵏ ⵍⵍⵉⴳ ⵉⵍⵍⴰ ⵜⵉⵣⵉ ⴰⵏⵏ ⴰⴷ ⴰⵙ ⵙⴽⵔⵏ ⵉⵎⴷⴷⵓⴽⴽⴰⵍ ⵏⵏⵙ ⵓⴳⴷⵓⴷ ⵏⵏⵙ ⴷ ⵉⵎⵓⵙⵙⵓⵜⵏ ⵉⵎⴰⵣⵉⵖⵏ ⵢⴰⵏ ⵓⵖⵓⵔⵉ ⴳ ⵉⵎⴰⵙⵙⵏ ⵏ ⵓⵎⵢⴰⵡⴰⴹ ⴰⵏⴰⵎⵓⵏ ⴰⴼⴰⴷ ⴰⴷ ⴰⵙ ⴰⵡⵙⵏ. ⴹⴰⵕⵜ ⵏ ⵓⵢⴰ ⵙⴰⵔⴷⵎⵏ ⵉⴱⵔⵙⵉⵔⴰⵜ ⵏ ⵜⵎⴰⵡⴰⵙⵜ ⵏ ⵜⴷⵍⵙⴰ ⴷ ⵜⵎⴰⵡⴰⵙⵜ ⵏ ⵜⴷⵓⵙⵉ ⵉ ⵓⵖⵓⵔⵉ ⴰⴷ ⴷ ⴼⴽⴰⵏ ⵢⴰⵏ ⵓⵎⵉⵔⵓ ⵎⴰⵙ ⵔⴰⴷ ⴼⵔⵓⵏ ⵎⴰⵕⵕⴰ ⵜⵉⵎⵇⵕⴰⴹ ⵏ ⵓⵙⵓⵊⵊⵉ ⵏⵏⵙ.

ⵉⵎⵎⵓⵜ ⵃⵎⴰⴷ ⴰⵥⵏⴰⴳ ⴷⴰⵔ ⵜⵉⴼⴰⵡⵜ ⵏ ⵡⴰⵙⵙ ⵏ ⵓⵙⵉⵏⴰⵙ 7 ⵎⴰⵢⵢⵓ 2019, ⵏⵏⴰ ⵉⵎⵙⴰⵙⴰⵏ ⴷ ⵡⴰⵙⵙ ⴰⵎⵣⵡⴰⵔⵓ ⵏ ⵡⴰⵢⵢⵓⵔ ⵏ ⵕⵎⴹⴰⵏ ⵏ ⵓⵙⴳⴳⵯⴰⵙ ⴰⵏⵏ, ⴳ ⵓⵃⴰⵏⵓ ⵏ ⵓⵙⴷⵓⵢ ⴳ ⵓⵙⴳⵏⴰⴼ ⵏ ⵃⴰⵙⴰⵏ ⵡⵉⵙ ⵙⵉⵏ ⴳ ⵜⵎⴷⵉⵏⵜ ⵏ ⵓⴳⴰⴷⵉⵔ, ⴷⴰⵜ ⴰⴷ ⵙⵎⴷⵏⵜ ⵜⴽⵍⵉⵡⵉⵏ ⵏ ⵓⵙⴷⴷⵓⵍ ⵏ ⵓⵙⵓⵊⵊⵉ ⵏⵏⵙ.

## ⵙⴳ ⵜⵡⵓⵔⵉⵡⵉⵏ ⵏⵏⵙ
ⵉⴷⵔⴰ ⴳ ⵓⴳⴳⴰⵔ ⵏ 70 ⵏ ⵜⵡⵓⵔⵉⵡⵉⵏ ⵜⵉⵥⵓⵕⴰⵏⵉⵏ, ⵙⴳ ⵜⵅⴰⵜⴰⵔⵉⵏ ⴰⴷ :

* ⵜⴰⵎⵎⴰⵔⴰ ⵏ ⵜⵓⴷⵔⵜ (1994)
* ⴳⴰⵔ ⴰⵎⵓⴷ
* ⵛⴰⵎⵀⴰⵕⵓⵛ
* ⴰⵔⴳⴰⵣ ⵏ ⵃⵍⵉⵎⴰ
* ⴰⵔⵉⴳ ⴰⵣⴳⴳⵯⴰⵖ
* ⴰⵎⴰⴳⵓⵙ
* ⴰⵇⵇⴰ ⵏ ⵜⴱⴱⵓⵃⵉⵏ/ⵕⵕⵎⵎⴰⵏ
* ⵙⴰⵕⴰ
* ⵙⵙⵓⵜⵍⵏ ⵓⵙⵙⴰⵏ / ⵣⵔⵉⵏ ⵓⵙⵙⴰⵏ
* ⵜⵉⵥⵕⵥⵖⵜ ⴷ ⵜⵄⵄⵓⵔⵎⴰ/ⵜⵎⵥⵉ
* ⵣⵉⵏⴰ
* ⵓⵛⵛⵏ
* ⵉⴹⴰⵏ (ⵉⴹ) ⵏ ⵓⵔⵡⴰⵙⵙ

## ⵜⵉⵙⵎⵖⵓⵔⵉⵏ
ⵢⵓⵎⵥ ⴳ ⵓⵣⴰⵣⵓ ⵏⵏⵙ ⴰⵥⵓⵕⴰⵏ ⵜⵓⴳⴷⵜ ⵏ ⵜⵙⵎⵖⵓⵔⵉⵏ ⵏ ⵓⵙⵙⵎⵖⵔ, ⵙⵍⴰⵡⴰⵏ ⴰⴽⴽⵯ ⴳ ⵜⵖⵔⵎⵜ ⵏ ⵓⴳⴰⴷⵉⵔ.

## ⵥⵕ ⵓⴳⴳⴰⵔ

* ⵄⴱⴷ ⵍⵄⵣⵉⵣ ⵓ ⵙⵙⴰⵢⵃ
* ⵎⴱⴰⵕⴽ ⵍⵄⵟⵟⴰⵛ
* ⵄⵓⵎⴰⵕ ⵍⵓⵟⴼⵉ
* ⵙⵙⵉⵏⵉⵎⴰ ⵜⴰⵎⴰⵣⵉⵖⵜ

## ⵉⵙⴰⵖⵓⵍⵏ
ⵉⵎⵉⵍⵉ ⴽⵉⵏ

**ⵉⵎⵉⵍⵉ ⴽⵉⵏ**, ⵏⵖ **ⵜⴰⵛⵛⵔⵉⴼⵜ ⵏ ⵡⴰⵣⵣⴰⵏ** (1849-1941) ⵜⴳⴰ ⵜⴰⵎⴰⵔⴰⵜ ⵜⴰⴱⵕⵉⵟⴰⵏⵉⵜ ⵏ ⵓⵎⵓⴷⴷ. ⵜⴽⵛⵎ ⵖⵔ ⵍⵎⵖⵔⵉⴱ ⴳ ⵓⵙⴳⴳⵯⴰⵙ ⵏ 1871 ⴷ ⵜⴷⵡⵍ ⵜⴰⵎⵖⴰⵔⵜ ⵜⴰⵙⵔⵜⴰⵏⵜ ⴷ ⵜⴰⵎⵟⵟⵓⴹⵜ ⵏ ⵛⵛⵔⵉⴼ ⵏ ⵡⴰⵣⵣⴰⵏ, ⴰⵎⵖⴰⵔ ⴰⵏⵎⵏⴰⴹ ⴰⵙⴳⴷⴰⵏ ⴳ ⵉⵥⵥⵍⵎⴹ ⵏ ⵍⵎⵖⵔⵉⴱ. ⵜⵜⴰⵀⵍ ⵛⵛⵔⵉⴼ ⵏ ⵡⴰⵣⵣⴰⵏ ⴳ ⵓⵙⴳⴳⵯⴰⵙ ⵏ 1873 ⵡⴰⵅⵅⴰ ⵜⵍⵍⴰ ⵜⵓⵣⵍⵜ ⵙⴳ ⵙⵏⴰⵜ ⵜⵡⴰⵛⵓⵏⵉⵏ. ⵉⴳⴳⴰ ⴰⵡⴰⵏⵢⴰⵏ ⴰⵎⵣⵡⴰⵔⵓ ⵏ ⵜⴰⵎⵖⵔⴰ ⴳⵔ ⵜⴰⴱⵕⵉⵟⴰⵏⵉⵜ ⴷ ⵓⵎⵖⵔⵉⴱⵉ.

## ⵜⴰⵔⵉⴷⵉⵔⵜ
ⵉⵎⵉⵍⵉ ⴽⵉⵏ ⵜⴳⴳⴰ ⵜⴰⴱⵕⵉⵟⴰⵏⵉⵜ, ⴳ 24 ⵏ ⵓⵡⵜⴰⵢ ⵏⵏⵙ ⵜⵜⴰⵀⵍ ⵛⵔⵉⴼ ⵏ ⵡⴰⵣⴰⵏ, ⵙⵉⴷⵉ ⵄⴱⴷⵙⵍⴰⵎ ⵍⵄⵕⴱⵉ, ⵜⵓⵎⵥ ⵉⵙⵎ ⵏ ⵛⵔⵉⴼⴰ ⴰⴷⴷⴰⵢ ⵜⴽⵛⵎ ⵖⵔ ⴷⴰⵔ ⴹⴹⵎⴰⵏⴰ. ⵜⵕⵥⵎ ⵛⵔⵉⴼ ⴹⴰⵕⵜ ⵎⴰⵙ ⵜⵓⴼⴰ ⵜⵉⴽⵔⵔⴰⵙ ⵓⵔⴳⴰⵣ ⵏⵏⵙ. ⵉⵎⵎⵓⵜ ⵛⵔⵉⴼ ⴳ ⵓⵙⴳⴳⵯⴰⵙ ⵏ 1891. ⵎⴻⵎⵎⵉ ⵏ ⴽⵉⵏ, ⵎⵓⵍⴰⵢ ⵄⵍⵉ ⴱⵏ ⵄⴱⴷⵙⵍⴰⵎ, ⵉⴳⴳⴰ ⵛⵔⵉⴼ ⵏ ⵜⵎⵏⴰⴹⵜ. ⵉⵅⴷⵎ ⴰⵎⵙⵙⴰⵔⵜⵓ ⵜⵙⵔⴷⴰⵙⵜ ⵜⴰⴼⵕⴰⵏⵙⵉⵙⵜ.

## ⵜⴰⴽⴰⵙⵉⵜ
ⵜⵓⵎⵥ ⵡⵉⵙⴰⵎ ⴰⵄⴰⵍⴰⵡⵉ ⴷ ⵜⴰⵎⴰⴷⴰⵢⵜ ⵏ ⵓⵍⴰⵍⵍⵓ ⵣⵓⵏ ⵜⴰⵎⵙⵙⴰⵔⵜⵓⵜ. ⵜⵎⵎⵓⵜ ⴳ ⵓⵙⴳⴳⵯⴰⵙ ⵏ 1941, ⵜⵉⵎⴹⵍⵜ ⵏⵏⵙ ⵉⵍⵍⴰ ⴳ ⵢⴰⵏ ⴰⵙⵎⴹⵍ ⵓⵙⵍⵉⴳ ⵜⴰⵎⴰ ⵏ ⵎⴰⵔⵛⴰⵏ ⴳ ⵟⴰⵏⵊⴰ, ⴷ ⵉⵍⵍⴰ ⵢⴰⵜ ⵜⴰⴼⵉⵍⵜ ⴳ ⵜⴰⵎⵣⴷⴰⵢⵜ ⵜⴰⵏⴳⵍⵉⴽⴰⵏⵉⵜ ⵏ ⵙⴰⵏⵜ ⴰⵏⴷⵕⵓ.
alt=ⴰⴷⵍⵉⵙ "ⵜⴰⵏⵇⵉⵙⵙⵜ ⵏ ⵜⵓⴷⵔⵜ ⵉⵏⵓ" ⵙ ⵉⵎⵉⵍⵉ ⴽⵉⵏ|thumb|ⴰⴷⵍⵉⵙ "ⵜⴰⵏⵇⵉⵙⵙⵜ ⵏ ⵜⵓⴷⵔⵜ ⵉⵏⵓ" ⵙ ⵉⵎⵉⵍⵉ ⴽⵉⵏ

## ⵜⵉⵡⵓⵔⵉⵡⵉⵏ
ⵜⴰⵔⴰ ⴰⴷⵍⵉⵙ ⵏⵏⵙ ⴰⴼⵔⴷⵉ ⵅⴼ ⵜⵓⴷⵔⵜ ⵏⵏⵙ ⵜⴰⴽⵓⵢⴰⵙⵙⵜ, *ⵜⴰⵏⵇⵉⵙⵙⵜ ⵏ ⵜⵓⴷⵔⵜ ⵉⵏⵓ* (1912) *My life story*, ⵜⴳⵍⵎ ⵜⴰⵔⵎⵉⵜ ⵏⵏⵙ ⴳ ⵍⵎⵖⵔⵉⴱ ⴹⴰⵕⵜ ⵜⴰⵎⵖⵔⴰ ⴷ ⵜⴳⴳⴰ ⵜⴰⵎⵟⵟⵓⴹⵜ ⵜⴰⴱⵕⵉⵟⴰⵏⵉⵜ ⴷ ⵜⴰⴱⵕⵕⴰⵏⵉⵜ ⵏ ⴰⵎⵖⴰⵔ ⴰⵙⴳⴷⴰⵏ ⴰⵚⵡⵡⴼⵉ ⴰⵎⵙⵍⵎ ⴳ ⵉⵥⵥⵍⵎⴹ ⵏ ⵍⵎⵖⵔⵉⴱ, ⴷ ⴳ ⵜⵉⵣⵉ ⴷⴰⵜ ⵓⵙⴷⵓⵔⵔⵉ.

## ⵉⵙⴰⵖⵓⵍⵏ
1.    *Chaouch, Khalid (2013). "When East Meets West in Emily Keene's My Life Story (1911)". Middle Ground: Journal of Literary and Cultural Encounters. *'5*': 277–296.*

2.    *Keene, Emily (1912). My Life Story. London: Edward Arnold. p. 1.*

3.    *"Tale of Moroccan Romance". Sunday Times (Perth, WA : 1902 - 1954). 1940-01-21. p. 2. Retrieved 2019-04-22.*

4.    *pippabiker (2013-05-18). "Finding Emily Keene, Shareefa of Wazzan: Tangier, Morocco". Pippa's Peregrinations. Retrieved 2019-04-22.*

5.    *Bekkaoui, Khalid (2011). The British Bride of Tangier. Moroccan Cultural Studies Centre.*

# Osire Glacier, , Casablanca, Tarik Editions, 2013,     180 p. (), p. 116
# Osire     Glacier, ,     Casablanca, Tarik Editions, 2013, 180 p. (), p. 120
# Emily     Keene University of California Libraries et S. L.     (Samuel Levy) Bensusan, , London : E.     Arnold, 1911 (lire en ligne [archive])

## ⵉⵙⵖⵏⴻⵏ ⵉⴱⵕⵕⴰⵏⵉⵏ
ⴰⵙⵎⵉⵍ:ⵉⵎⴰⵔⴰⵏ
ⴰⵙⵎⵉⵍ:ⴰⵎⵣⵔⵓⵢ ⵏ ⵍⵎⵖⵔⵉⴱ
ⵍⵓⴽⵀⵉⴷ ⵎⴰⵔⵜⵉⵏ

**ⵜⴰⵎⴷⵔⴰⵡⵜ ⵏ ⵍⵓⴽⵀⵉⴷ ⵎⴰⵔⵜⵉⵏ** (ⵙ ⵜⵏⴳⵍⵉⵣⵜ: *Lockheed Martin Corporation*) ⵜⴳⴰ ⵢⴰⵜ ⵜⵎⴷⵔⴰⵡⵜ ⵜⴰⵎⴰⵔⵉⴽⴰⵏⵜ ⵉⵥⵍⵉⵏ ⵙ ⵜⵎⴳⵓⵔⵉ ⵏ ⵓⵎⵣⴰⵖ ⴷ ⵉⴳⵏⵏⴰ ⴷ ⵓⵙⴰⵢⵔⴰⵔ. ⵉⵍⵍⴰ ⵓⵙⵖⵉⵎ ⵏⵏⵙ ⴰⵏⴰⵎⵎⴰⵙ ⴳ ⵏⵓⵔⵜ ⴱⵉⵜⵉⵙⴷⴰ , ⵎⴰⵔⵉⵍⴰⵏⴷ, ⵉⵡⴰⵏⴽⵏ ⵉⵎⵓⵏⵏ ⵏ ⵎⵉⵔⵉⴽⴰⵏ. ⵜⴻⵜⵜⵓⵙⴽⵔ ⴷ ⵜⴰⵎⴷⵔⴰⵡⵜ ⴰⴷ ⵙⴳ ⵓⵙⵎⵙⴼⴰⵢ ⵏ ⵜⵎⴷⵔⴰⵡⵜ ⵏ ⵍⵓⴽⵀⵉⴷ ⴰⴽⴷ ⵎⴰⵔⵜⵉⵏ ⵎⴰⵔⵢⵉⵜⵜⴰ ⴰⵙⵙ ⵏ 15 ⵎⴰⵕⵚ 1995.

ⵍⵓⴽⵀⵉⴷ ⵎⴰⵔⵜⵉⵏ ⴷⴰ ⵜⵙⵡⵓⴷⴷⵓ 4 ⵏ ⵜⵉⵣⵓⵏⴰ:

# ⵍⵓⴽⵀⵉⴷ ⵎⴰⵔⵜⵉⵏ ⴰⵢⵔⵓⵏⵓⵜⵉⴽ (39% ⵏ ⵓⵏⵓⴷⴼ ⵏ 2024), ⵏⵏⴰ ⴳ ⵉⵍⵍⴰ ⵙⴽⵓⵏⴽ ⵡⵓⵔⴽⵙ, ⴷ ⵜⴰⵢⵍⴰⵍⵜ ⵏ ⵉⵎⵏⵖⵉ ⵉⴼ-35 ⵍⴰⵢⵜⵏⵉⵏⴳ ⵜⵉⵙ ⵙⵏⴰⵜ, ⴷ ⵜⴰⵢⵍⴰⵍⵜ ⵏ ⵓⵙⵙⴰⵢ ⴰⵙⵔⴷⴰⵙ ⵍⵓⴽⵀⵉⴷ ⵙⵉ-130 ⵀⵉⵔⴽⵓⵍⵉⵙ, ⴷ ⵜⴰⵢⵍⴰⵍⵜ ⵉⴼ-16 ⴼⴰⵢⵜⵉⵏⴳ ⴼⴰⵍⴽⵓⵏ, ⴷ ⵉⴼ-22 ⵔⴰⴱⵜⵓⵔ.
# ⵍⵓⴽⵀⵉⴷ ⵎⴰⵔⵜⵉⵏ ⵏ ⵉⵎⵉⵙⴰⵢⵉⵍⵏ ⴷ ⵓⴱⴰⴹ ⵏ ⵡⴰⴼⴰ  (18% ⵏ ⵓⵏⵓⴷⴼ ⵏ 2024), ⵏⵏⴰ ⴳ ⵉⵍⵍⴰ ⴰⵎⵉⵙⴰⵢⵍ ⵏ ⵡⴰⴽⴰⵍ-ⵙ-ⵉⴳⵏⵏⴰ ⵉⵎ ⴰⵢ ⵉⵎ-104 ⴱⴰⵜⵔⵢⵓⵜ, ⴷ ⵓⵏⴳⵔⴰⵡ ⵏ ⵓⵎⵣⴰⵖ ⵜⴰⴷ (ⵙ ⵜⵏⴳⵍⵉⵣⵜ : THAAD), ⴷ ⵓⵏⴳⵔⴰⵡ ⵏ ⵓⵕⵥⵥⵓⵎ ⴰⴳⵜⵉⵎⵉⵙⴰⵢⵍ ⵉⵎ-270, ⴷ ⵓⵎⵉⵙⴰⵢⵍ ⵏ ⵓⴽⴽⴰⵜ ⵙ ⵓⵏⵖⴰⴷ, ⴷ ⵓⵎⵉⵙⴰⵢⵍ ⵏ ⴽⵔⵓⵣ ⵉⵜⵜⵓⵕⵥⴰⵎⵏ-ⵙⴳ-ⵉⴳⵏⵏⴰ ⵉⵢ ⵊⵉ ⵉⵎ-158, ⴷ ⵓⵎⵉⵙⴰⵢⵍ ⵏ ⵎⴳⴰⵍ ⵜⵓⵔⴼⵉⵏ ⴰⵢ ⵊⵉ ⵉⵎ-158ⵙⵉ (ⵉⵍ ⴰⵔ ⵉⵢ ⵉⵙ ⵉⵎ), ⴷ ⴰⵢ ⵊⵉ ⵉⵎ-114 ⵀⵉⵍⴼⴰⵢⵔ, ⴷ ⵓⵏⴳⵔⴰⵡ ⵏ ⵓⴱⴰⴹ ⵏ ⵡⴰⴼⴰ ⴰⴱⴰⵜⵛⵉ (ⵙ ⵜⵏⴳⵍⵉⵣⵜ : Apache), ⴷ ⵓⵏⴳⵔⴰⵡ ⵙⵏⴰⵢⴱⵔ ⵉⵢ ⵜⵉ ⴱⵉ, ⴷ ⵓⵔⵣⵣⵓ ⴷ ⵓⴹⴼⴼⵓⵕ ⵙ ⵜⵥⵕⵉ ⴷⴷⴰⵡ ⵓⵣⴳⴳⵯⴰⵖ, ⴷ ⵜⵏⵓⴼⴰ ⵏ ⵓⵙⵏⴰⵍ ⵏ ⵜⴳⴳⴰⵍⵉⵏ ⵉⵥⵍⵉⵏ.
# ⵍⵓⴽⵀⵉⴷ ⵎⴰⵔⵜⵉⵏ ⵕⵓⵟⴰⵕⵉ ⴷ ⵉⵏⴰⴳⵔⴰⵡⵏ ⵏ ⵜⵙⵎⵉⴳⵍⵜ (24% ⵏ ⵓⵏⵓⴷⴼ ⵏ 2024), ⵏⵏⴰ ⴳ ⵉⵍⵍⴰ ⵜⵉⵢⵍⴰⵍⵉⵏ ⵏ ⵙⵉⴽⵓⵔⵙⴽⵉ ⴰⵎⵎ ⵙⵉⴽⵓⵔⵙⴽⵉ ⵢⵓ ⵉⵜⵛ-60 ⴱⵍⴰⴽ ⵀⴰⵡⴽ, ⴷ ⵙⵉⴽⵓⵔⵙⴽⵉ ⵉⵜⵛ ⵉⵜⵛ-60 ⴱⴰⴼ ⵀⴰⵡⴽ, ⴷ ⵙⵉⴽⵓⵔⵙⴽⵉ ⴼⵉ ⵉⵜⵛ-92 ⴱⴰⵜⵔⵢⵓⵜ, ⴷ ⵙⵉⴽⵓⵔⵙⴽⵉ ⵙⵉ ⵉⵜⵛ-53ⴽⵉⵢ ⴽⵉⵏⴳ ⵙⵜⴰⵍⵢⵓⵏ, ⴷ ⵙⵉⴽⵓⵔⵙⴽⵉ  ⵉⵙ ⵉⵜⵛ-60 ⵙⵉ ⵀⴰⵡⴽ, ⴰⴽⴷ ⵓⵏⴳⵔⴰⵡ ⵏ ⵉⵎⵏⵖⵉ (Aegis), ⴷ ⵜⵓⵔⴼⵉⵏ ⵏ ⵉⵎⵏⵖⵉ ⵏ ⵓⵙⵍⵉⵎ, ⴷ ⵜⵓⵔⴼⵉⵏ ⵏ ⵉⵎⵏⵖⵉ ⵏ ⵓⵙⵍⵉⵎ ⴼⵔⵉⴷⵓⵎ, ⴷ [ River-class destroyers], ⴷ ⵓⵖⴰⵡⴰⵙ ⵏ ⵓⵎⵣⴰⵖ ⵎⴳⴰⵍ ⵉⵎⵉⵙⴰⵢⵉⵍⵏ ⵙⵉ-2 ⴱⵉ ⵉⵎ ⵙⵉ.
# ⵍⵓⴽⵀⵉⴷ ⵎⴰⵔⵜⵉⵏ ⵏ ⵓⵙⴰⵢⵔⴰⵔ (18% ⵏ ⵓⵏⵓⴷⴼ ⵏ 2024), ⵏⵏⴰ ⴳ ⵉⵍⵍⴰ ⴰⵎⵉⵙⴰⵢⵍ ⴰⴱⴰⵍⵉⵙⵜⵉⴽ ⵢⵓ ⵊⵉ ⵉⵎ-133 ⵜⵔⴰⵢⴷⵏⵜ 2, ⴷ ⵜⴰⵢⵍⴰⵍⵜ ⵏ ⵓⵙⴰⵢⵔⴰⵔ ⵓⵔⵢⵓⵏ, ⴷ ⵉⵏ ⵊⵉ - ⵓ ⴱⵉ ⴰⵢ ⴰⵔ, ⴷ ⵊⵉ ⴱⵉ ⵉⵙ ⴱⵍⵓⴽ 3, ⴷ ⵉⴽⵔⵔⴰⴷⵏ ⴰⴼⵍⵍⴰⵎⵙⵍⵍⵉⵜⵏ, ⴷ ⵊⵉ ⴱⵉ ⴰⵢ.

[thumb|ⵍⵓⴽⵀⵉⴷ [ⵍⵓⴽⵀⵉⴷ ⵙⵉ-130 ⵀⵉⵔⴽⵓⵍⵉⵙ|ⵙⵉ-130 ⵀⵉⵔⴽⵓⵍⵉⵙ ⵉⵜⵜⵡⴰⵙⵙⴽⴰⵔⵏ ⵙⴳ ⵉⵙⴳⴳⵯⴰⵙⵏ ⵏ 1950 ⵜⵙⵓⵍ ⴳ ⵜⵡⵓⵔⵉ ⴷⵖⵉ ⵙ ⵓⵎⴽⵉⵍ ⵏⵏⵙ ⵙⵉ-130ⵊⵉ]]
ⴳ ⵓⵙⴳⴳⵯⴰⵙ ⵏ 2024, 73%  ⵏ ⵓⵏⵓⴷⴼ ⵏ ⵜⵎⴷⵔⴰⵡⵜ ⵉⴽⴽⴰ ⴷ ⵜⴰⵏⴱⴰⴹⵜ ⵜⴰⴼⵉⴷⵉⵕⴰⵍⵜ ⵏ ⵉⵡⴰⵏⴽⵏ ⵉⵎⵓⵏⵏ, ⴷⵉⴳⵙⵏ 65% ⵙⴳ ⵜⵎⴰⵡⴰⵙⵜ ⵏ ⵓⵎⵣⴰⵖ ⵜⴰⵎⴰⵔⵉⴽⴰⵏⵜ .[3] ⴳ 2024, 26% ⵏ ⵓⵏⵓⴷⴼ ⵉⴽⴽⴰ ⴷ ⵉⵣⵏⵣⵉⵜⵏ ⵏ ⵜⴰⵢⵍⴰⵍⵜ ⵏ ⵓⵎⵏⵖⵉ ⵉⴼ-35.

ⵜⴳⴰ ⵍⵓⴽⵀⵉⴷ ⵎⴰⵔⵜⵉⵏ ⴰⵡⴷ ⴰⵎⵇⵇⵓⵏ ⵉ ⵜⵎⴰⵡⴰⵙⵜ ⵏ ⵜⴰⴼⴰⵙⴰ ⵏ ⵉⵡⴰⵏⴽⵏ ⵉⵎⵓⵏⵏ ⴷ ⵜⵎⵙⵙⵓⴳⵓⵔⵜ ⵜⴰⵏⴰⵎⵓⵔⵜ ⵏ ⵜⴰⵢⵔⵓⵏⵓⵜⵉⴽⵜ ⴷ ⵓⵙⴰⵢⵔⴰⵔ (ⵏⴰⵙⴰ). ⴰⵔ ⵜⴰⴽⴽⴰ ⴰⵡⴷ ⵉⴼⴰⵔⵉⵙⵏ ⴷ ⵜⵏⴰⴼⵓⵜⵉⵏ ⵉ ⵜⵎⴰⵡⴰⵙⵜ ⵏ ⵓⵎⵣⴰⵖ ⴷ ⵜⵎⴰⵡⴰⵙⵜ ⵏ ⵜⴰⴼⴰⵙⴰ ⴷ ⵜⵎⴰⵡⴰⵙⵜ ⵏ ⵜⴰⴽⵔⵣⴰ ⴷ ⵜⵙⵏⵓⵔⴰⵢⵜ ⵏ ⴰⵔⴰⵢ ⵏ ⵜⵡⵏⴰⴹⵜ. ⵜⴽⵛⵎ ⴰⵡⴷ ⴳ ⵜⵡⵓⵔⵉⵡⵉⵏ ⵏ ⵓⴹⴼⴼⵓⵕ ⴷ ⵓⵙⵎⵓⴽⵍ ⵏ ⵓⵎⵍⴰⵏ ⵉ ⵜⵙⵏⵓⵔⴰⵢⵜ ⵜⴰⵏⴰⵎⵎⴰⵙⵜ ⵏ ⵜⵎⵉⴹⵉ (ⵙⵉ ⴰⵢ ⵉ), ⴷ ⵓⵙⵉⵔⴰ ⴰⴼⵉⴷⵉⵕⴰⵍ ⵏ ⵓⵔⵣⵣⵓ (ⵉⴼ ⴱⵉ ⴰⵢ), ⴷ ⵜⵏⴰⴼⵓⵜ ⵏ ⵓⵏⵓⴷⴼ ⴰⴳⵏⵙⴰⵏ (ⴰⵢ ⴰⵔ ⵉⵙ), ⴷ ⵜⵙⵏⵓⵔⴰⵢⵜ ⵏ ⵜⴰⵖⵍⵙⵜ ⵜⴰⵏⴰⵎⵓⵔⵜ (ⵉⵏ ⵉⵙ ⵉⵢ), ⴷ ⵓⴱⵉⵏⵜⴰⴳⵓⵏ, ⴷ ⵓⵙⵉⵔⴰ ⵏ ⵓⵙⵉⴹⵏ, ⴷ ⵜⵏⴰⴼⵓⵜ ⵏ ⵜⵙⴰⵡⴰⵢⵜ.
[thumb|ⵍⵓⴽⵀⵉⴷ [ⵢⵓ ⵊⵉ ⵉⵎ-133 ⵜⵔⴰⵢⴷⵏⵜ 2 ⵉⵜⵜⵓⵕⵣⵎ ⵙⴳ ⵢⴰⵜ ⵙⴰⴱⵎⴰⵔⵉⵏ]]
ⵜⵉⵡⵉ ⵜⵎⴷⵔⴰⵡⵜ ⴰⴽⵔⵡⴰⵙ ⵏ ⴽⵓⵍⵢⵉⵔ ⵚⴹⵉⵚⵜ ⵏ ⵜⵉⴽⴽⴰⵍ, ⴷⵉⴳⵙⵏⵜ ⴳ 2001 ⵍⵍⵉⴳ ⵜⴽⵛⵎ ⴳ ⵓⵙⴱⵓⵖⵍⵓ ⵏ ⵓⵏⴳⵔⴰⵡ ⵏ ⵕⵓⵍⵣ ⵕⵓⵢⵙ ⵉⴽⵙ-35/ⵉⴼ-35ⴱⵉ ⵍⵉⴼⵜⴼⴰⵏ, ⴷ ⴳ 2018 ⵖⴼ ⵓⵏⴳⵔⴰⵡ ⵏ ⵓⵙⴱⴷⴷⵉ ⴰⵡⵜⵓⵎⴰⵜⵉⴽ ⵏ ⵓⵙⵜⴰⵖ ⴰⴽⴷ ⵡⴰⴽⴰⵍ (ⵓⵜⵓ-ⵊⵉ ⵙⵉ ⵉⵢ ⵉⵙ). ⴷⵖⵉ, ⵍⵓⴽⵀⵉⴷ ⵎⴰⵔⵜⵉⵏ ⴰⵔ ⵜⵙⵙⴼⴰⵔⴰⵙ ⵉⴼ-35 ⴷ ⵏⵜⵜⴰⵜ ⴰⵢⴷ ⵉⵜⵜⵏⴱⴰⴹⵏ ⴰⵙⴷⴷⵉ ⵏ ⵓⵙⵉⴷⴼ ⴰⴳⵔⴰⵖⵍⴰⵏ.

## ⵉⵙⵓⵖⴰⵍ
ⵏⵓⵔⵜ ⴱⵉⵜⵉⵙⴷⴰ (ⵎⴰⵔⵉⵍⴰⵏⴷ)

**ⵏⵓⵔⵜ ⴱⵉⵜⵉⵙⴷⴰ** (ⵙ ⵜⵏⴳⵍⵉⵣⵜ : North Bethesda) ⵜⴳⴰ ⵢⴰⵏ ⵓⴷⵖⴰⵔ ⵏ ⵓⵣⴷⴷⵓⵖ ⴳ ⵜⴰⵙⴳⴰ ⵏ ⵎⵓⵏⵜⴳⵓⵎⵔⵉ, ⴳ ⵎⴰⵔⵉⵍⴰⵏⴷ, ⴳ ⵉⵡⴰⵏⴽⵏ ⵉⵎⵓⵏⵏ. ⵜⵍⵍⴰ ⵏⵉⵛⴰⵏ ⴳ ⵓⴳⴰⴼⴰ ⵓⵜⵔⵉⵎ ⵏ ⵜⵎⴰⵥⵓⵏⵜ ⵏ ⵉⵡⴰⵏⴽⵏ ⵎⵓⵏⵏⵉⵏ, ⵡⴰⵛⵉⵏⵟⵓⵏ ⴷⵉ ⵙⵉ . ⵓⵟⵟⵓⵏ ⵏ ⵉⵎⵣⴷⴰⵖ ⵏⵏⵙ 50,094 ⵏ ⵓⴼⴳⴰⵏ ⴳ ⵓⵙⵉⴹⵏ ⵏ 2020.

## ⵥⵕ ⵓⴳⴳⴰⵔ

* ⵉⵡⴰⵏⴽⵏ ⵉⵎⵓⵏⵏ

## ⵉⵙⴰⵖⵓⵍⵏ
thumb|ⵉⵙⵏⵓⵔⵜ ⴱⵉⵜⵉⵙⴷⴰ, ⵎⴰⵔⵉⵍⴰⵏⴷ. ⵜⴰⵏⵏⴰⵢⵜ ⵙⴳ ⵓⴳⴰⴼⴰ ⴰⴳⵎⵓⴹⴰⵏ.
ⵎⴰⵔⵉⵍⴰⵏⴷ

**ⵎⴰⵔⵉⵍⴰⵏⴷ** (ⵙ ⵜⵏⴳⵍⵉⵣⵜ: Maryland) ⵜⴳⴰ ⵢⴰⵏ ⵓⵡⴰⵏⴽ ⴳ ⵜⵎⵏⴰⴹⵜ ⵏ ⴰⵎⵎⴰⵙ ⵏ ⵡⴰⵟⵍⴰⵏⵜⵉⴽ ⴷ ⵓⵏⵥⵓⵍ ⴰⵟⵍⴰⵏⵜⴰⵏ ⵏ ⵉⵡⴰⵏⴽⵏ ⵉⵎⵓⵏⵏ. ⵉⵡⵜⵜⵓ ⵜⵜ ⴷ ⵓⵡⴰⵏⴽ ⵏ ⴼⵉⵔⵊⵉⵏⵢⴰ ⵙⴳ ⵓⵏⵥⵓⵍ, ⴷ ⴼⵉⵔⵊⵉⵏⵢⴰ ⵏ ⵓⵜⴰⵔⴰⵎ ⵙⴳ ⵓⵜⴰⵔⴰⵎ, ⴷ ⴱⵉⵏⵙⵉⵍⴼⵉⵏⵢⴰ ⵙⴳ ⵓⴳⴰⴼⴰ, ⴷ ⴷⵉⵍⴰⵡⵉⵔ ⵙⴳ ⵓⴳⵎⵎⵓⴹ, ⴰⴽⴷ ⵓⴳⴰⵔⴰⵡ ⵏ ⵡⴰⵟⵍⴰⵙ ⵙⴳ ⵓⴳⵎⵎⵓⴹ, ⴷ ⵜⵎⴰⵥⵓⵏⵜ ⵜⴰⵏⴰⵎⵓⵔⵜ ⵡⴰⵛⵉⵏⵟⵓⵏ ⴷⵉ ⵙⵉ ⵙⴳ ⵓⵏⵥⵓⵍ ⵓⵜⵔⵉⵎ.

ⵙ ⵜⵊⵓⵎⵎⴰ ⵢⵉⵡⴹⵏ 32,130 ⴽⵎ², ⵜⴳⴰ ⵎⴰⵔⵉⵍⴰⵏⴷ ⴰⵡⴰⵏⴽ ⵡⵉⵙ ⵜⵥⴰ ⴰⴽⴽⵯ ⵉⵎⵥⵥⵉⵢⵏ ⵙ ⵜⵊⵓⵎⵎⴰ. ⵙ ⵓⵟⵟⵓⵏ ⵏ ⵉⵎⵣⴷⴰⵖ ⵏⵏⵙ ⵢⵉⵡⴹⵏ 6 177 224, ⵜⵓⵎⵥ ⵜⴰⵙⴽⴼⵍⵜ ⵜⵉⵙ 18 ⴳ ⵓⵟⵟⵓⵏ ⵏ ⵉⵎⵣⴷⴰⵖ, ⴷ ⵜⵉⵙ ⵙⵎⵎⵓⵙⵜ ⴳ ⵜⴰⵏⵥⵥⵉ ⵏ ⵜⵎⵣⴷⵓⵖⵜ.

ⵜⴰⵎⴰⵥⵓⵏⵜ ⵏ ⵎⴰⵔⵉⵍⴰⵏⴷ ⵜⴳⴰ ⵜⵜ ⴰⵏⴰⴱⵓⵍⵉⵙ , ⴷ ⴱⴰⵍⵜⵉⵎⵓⵔ ⴰⵢⴷ ⵉⴳⴰⵏ ⵜⵉⵖⵔⵎⵜ ⵏⵏⵙ ⵜⴰⵎⵖⵔⴰⵏⵜ ⴳ ⵓⵟⵟⵓⵏ ⵏ ⵉⵎⵣⴷⴰⵖ.
[thumb|ⴰⴷⵖⴰⵔ ⵏ ⵎⴰⵔⵉⵍⴰⵏⴷ ⴳ ⵜⴽⴰⵕⴹⴰ ⵏ[ⵉⵡⴰⵏⴽⵏ ⵉⵎⵓⵏⵏ.]]
ⵍⵓⴽⵀⵉⴷ

**ⵜⴰⵎⴷⵔⴰⵡⵜ ⵏ ⵍⵓⴽⵀⵉⴷ** (ⵙ ⵜⵏⴳⵍⵉⵣⵜ : Lockheed Corporation) ⵜⴽⴽⴰ  ⵜⴳⴰ ⵢⴰⵜ ⵜⵎⴷⵔⴰⵡⵜ ⵜⴰⵎⴰⵔⵉⴽⴰⵏⵜ ⵉⵥⵍⵉⵏ ⵙ ⵜⵎⴳⵓⵔⵉ ⵜⴰⵢⵔⵓⵏⵓⵜⵉⴽⵜ. ⵜⴻⵜⵜⵓⵙⴽⵔ ⵍⵓⴽⵀⵉⴷ ⴳ 1926, ⴷ ⵜⵎⵎⵙⴼⵙⴰⵢ ⴳ 1995 ⴰⴽⴷ ⵎⴰⵔⵜⵉⵏ ⵎⴰⵔⵢⵉⵜⵜⴰ ⴰⴼ ⴰⴷ ⵙⴽⵔⵏ ⵍⵓⴽⵀⵉⴷ ⵎⴰⵔⵜⵉⵏ.

## ⵉⵙⵓⵖⴰⵍ
ⵎⴰⵔⵜⵉⵏ ⵎⴰⵔⵢⵉⵜⵜⴰ

****ⵜⴰⵎⴷⵔⴰⵡⵜ ⵏ ⵎⴰⵔⵜⵉⵏ ⵎⴰⵔⵢⵉⵜⵜⴰ''' (ⵙ ⵜⵏⴳⵍⵉⵣⵜ : Martin Marietta Corporation) ⵜⴽⴽⴰ ⵜⴳⴰ ⵢⴰⵜ ⵜⵎⴷⵔⴰⵡⵜ ⵜⴰⵎⴰⵔⵉⴽⴰⵏⵜ ⵉⵜⵜⵓⵙⴽⴰⵔⵏ ⴳ 1961 ⵙ ⵓⵙⵎⵙⴼⵙⴰⵢ ⴳⵔ ⵜⵎⴷⵔⴰⵡⵜ ⵏ ⴳⵍⵉⵏ ⵉⵍ. ⵎⴰⵔⵜⵉⵏ ⴷ ⵜⵎⴷⵔⴰⵡⵜ  ⵏ ⴰⵎⵉⵔⵉⴽⴰⵏ-ⵎⴰⵔⵢⵉⵜⵜⴰ. ⴳ 1995, ⵜⵎⵎⴼⵙⴰⵢ ⴰⴽⴷ ⵜⵎⴷⵔⴰⵡⵜ  ⵏ ⵍⵓⴽⵀⵉⴷ ⴰⴼ ⴰⴷ ⵙⴽⵔⵏ ⵍⵓⴽⵀⵉⴷ ⵎⴰⵔⵜⵉⵏ.

## ⵉⵙⵓⵖⴰⵍ
ⵜⴰⵔⴰⴱⴱⵓⵜ ⵜⴰⵏⴰⵎⵓⵔⵜ ⵏ ⵉⵟⴰⵍⵢⴰ

**ⵜⴰⵔⴰⴱⴱⵓⵜ ⵜⴰⵏⴰⵎⵓⵔⵜ ⵜⴰⵟⴰⵍⵢⴰⵏⵉⵜ ⵏ ⵜⴽⵓⵔⵜ ⵏ ⵓⴹⴰⵔ** (ⵙ ⵜⵟⴰⵍⵢⴰⵏⵉⵜ: **La Nazionale di calcio dell’Italia**), ⵏⵉⵖ ⴰⵣⵣⵓⵔⵔⵉ (ⵙ ⵜⵟⴰⵍⵢⴰⵏⵉⵜ: **azzurro**), ⴷ ⵏⵜⵜⴰ ⴰⵢ ⴷ ⴰⴳⵏⵙⴰⵙ ⵓⵏⵚⵉⴱ ⵏ ⵟⴰⵍⵢⴰⵏ ⴳ ⵜⴰⵛⴰⵎⵎⴰ ⵏ ⵓⴹⴰⵕ. ⵜⴻⵜⵜⵡⴰⴹⴹⴼ ⵙⵖⵓⵔ ⵜⴼⵉⴷⵉⵕⴰⵍⵉⵜ ⵜⴰⵟⴰⵍⵢⴰⵏⵉⵜ ⵏ ⵜⴰⵛⴰⵎⵎⴰ ⵏ ⵓⴹⴰⵕ (FIGC). ⵟⴰⵍⵢⴰⵏ ⵜⴽⵛⵎ ⵖⵔ **FIFA** ⴷⴳ 1905 ⵢⵔⵏⴰ ⵜⵍⵍⴰ ⴷ ⵢⵉⵡⵜ ⵙⴳ ⵢⵉⵄⴳⴳⴰⵍⵏ ⴰⵢ ⴷⵢⵙⴱⴷⴷⵏ UEFA ⴷⴳ 1954. ⵜⵉⵎⵍⵉⵍⵉⵜ ⵏⵏⵙ ⵜⵓⵏⵚⵉⴱⵜ ⵜⴰⵎⵣⵡⴰⵔⵓⵜ ⵜⴻⵍⵍⴰⴷ ⴰⵙⵙ ⵏ 15 ⵎⴰⵢⵓ 1910, ⴷⴻⴳ ⵎⵉⵍⴰⵏⵓ, ⴰⵙⵎⵉ ⴰⵢ ⵜⵔⵏⴰ ⴼⵕⴰⵏⵚⴰ ⵙ 6 ⵖⵔ 2. ⵙⴳ ⵢⵉⵎⵉⵔⵏⵏⵉ, ⵜⴰⵖⵍⴰⵎⵜ ⵜⴰⵖⵍⵏⴰⵡⵜ ⵜⴰⵟⴰⵍⵢⴰⵏⵉⵜ ⵜⵡⵡⴹ ⵖⵔ ⵔⵔⴱⵃ ⴰⵎⴰⴹⵍⴰⵏ ⴷ ⵓⵎⵏⵥⴰⵡ, ⵢⵔⵏⴰ ⵜⵓⵖⴰⵍ ⴷ ⵢⵉⵡⵜ ⵙⴳ ⵜⵎⵓⵔⴰ ⵜⵉⵇⴱⵓⵔⵉⵏ ⵏ ⵜⴽⵓⵔⵜ ⵏ ⵓⴹⴰⵔ ⵜⴰⵎⴰⴹⵍⴰⵏⵜ ⵖⵔ ⵢⵉⴷⵉⵙ ⵏ ⴱⵕⴰⵣⵉⵍ ⴷ ⴰⵍⵉⵎⴰⵏ. ⵜⴻⵡⵡⵉⴷ ⴰⴽⵔⵡⴰⵙ ⵏ ⵓⵎⴰⴹⴰⵍ ⵏ ⵜⵛⴰⵎⵎⴰ ⵏ ⵓⴹⴰⵕ ⵏ ⴼⵉⴼⴰ 4 ⵏ ⵜⵉⴽⴽⴰⵍ, ⵜⴰⵍⵖⵓⵖⴰ ⵏ Urupa ⵏ UEFA ⵙⵏⴰⵜ ⵏ ⵜⵉⴽⴽⴰⵍ, ⴷ ⵜⴰⵣⴰⵍⵖⵉ ⵏ ⵡⵓⵔⴻⵖ ⵏ ⵓⵔⴰⵔⵏ ⵉⵡⵍⴰⵎⴱⴱⵢⴰⵏⵏ ⵢⵉⵡⵜ ⵏ ⵜⵉⴽⴽⵍⵜ. ⴷⴷⵓⵕⵜ ⵏ ⵢⵉⵎⴰⵔⵉⵔⵏ ⵉⵎⵇⵔⴰⵏⴻⵏ ⴰⵢ ⵢⵙⵙⵍⵃⴰⵢⵏ ⵢⵔⵏⴰ ⵓⵔⴰⵔⵏ ⴷⴳ ⵜⵖⵍⴰⵎⵜⴰ ⴷⴳ ⵓⵎⵣⵔⵓⵢⵏⵏⵙ.

## ⴰⵙⵉⴹⵏ
## ⵥⵕ ⵓⴳⴳⴰⵔ
## ⵉⵙⴰⵖⵓⵍⵏ
ⵓⵎ ⵍⴱⵡⴰⵙⵉ

ⵓⵎ ⵍⴱⵡⴰⵇⵉ ( ⴰⴳⵎⵎⴰⵢ ⴰⵍⴰⵜⵉⵏⵉ : **Oum El Bouaghi**) ⵜⴳⴰ ⵢⴰⵜ ⵜⵎⵏⴰⴹⵜ ⵜⴰⴷⵣⴰⵢⵔⵉⵜ , ⵜⴱⵄⴷ ⵙ ⵡⴰⵣⴰⵍ ⵏ 500 ⴽⵎ ⵅⴼ ⵜⴰⵎⴰⵏⴰⵖⵜ ⴷⵣⴰⵢⵔ ⵜⴰⵎⴰⵏⴰⵖⵜ , ⵜⴰⴳⴳⵓⴳⵏ ⵙ ⵡⴰⵣⴰⵍ ⵏ 160 ⴽⵎ ⵙⴳ ⵓⴼⵜⴰⵙ ⵏ ⵉⵍⵍ ⴰⴳⵔⴰⴽⴰⵍ ⴰⵔ ⵓⴳⵎⵓⴹ ⵏⵏⵙ , ⵜⴰⴳⴳⵓⴳⵏ ⵙ ⵡⴰⵣⴰⵍ ⵏ 200 ⴽⵎ ⵅⴼ ⵉⵡⵜⵜⴰ ⵏ ⵜⴳⴷⵓⴷⴰ ⵏ ⵜⵓⵏⵙ . ⵜⴰⵎⴷⵉⵏⵜ ⵏ ⵄⵓⵎ ⵓⵎ ⵍⴱⵡⴰⵇⵉ ⵜⴻⵜⵜⵡⴰⵙⵙⵖⵍⵉ ⴷ ⵖⵔ ⵜⵡⵉⵍⴰⵢⵜ ⴳ ⵜⴰⵍⵍⵉⵜ ⵏ ⵓⴱⵟⵟⵓ ⴰⴷⴱⵍⴰⵏ ⵏ 1974, ⵢⵔⵏⴰ ⵜⵍⵍⴰ ⴷⴳⵙ ⵓⵍⴰ ⴷ ⵜⴰⵎⴷⵉⵏⵜ ⵏ ⵅⵏⵛⵍⵜ (ⴰⴷ ⵢⵓⵖⴰⵍⵏ ⴷⴰⵖ ⴷ ⵜⴰⵡⵉⵍⴰⵢⵜ ⴳ ⵓⴱⵟⵟⵓ ⴰⴷⴱⵍⴰⵏ ⵏ 1984). ⵜⴰⴳⴳⵓⴳⵏ ⵙ 500 ⴽⵎ ⵅⴼ ⴷⵣⴰⵢⵔ ⵜⴰⵎⴰⵏⵖⵜ, ⵜⴳⵜⵜ 800 ⵏ ⵍⵎⵉⵜⵔⴰⵜ ⵖⴼ ⵢⵉⵍⵍ.

## ⵥⵕ ⴰⵡⴷ

## ⵉⵙⴰⵖⵓⵍⵏ
ⵄⵉⵏ ⵍⴱⵉⴹⴰ

**ⵄⵉⵏ ⵍⴱⵉⴹⴰ** ⵏⵖ **ⵜⴰⵍⴰ ⵜⴰⵎⵍⵍⴰⵍⵜ** (ⴰⴳⵎⵎⴰⵢ ⴰⵍⴰⵜⵉⵏⵉ: Ain Beida ), ⵜⴳⴰ ⵢⴰⵜ ⵜⵎⴷⵉⵏⵜ ⵉⵍⵍⴰⵏ ⴳ ⵜⵎⵏⴰⴹⵜ ⵏ ⵓⵎ ⵍⴱⵡⴰⵇⵉ . ⵜⴳⴰ ⵢⴰⵜ ⵙⴳ ⵎⵔⴰⵡ ⴷ ⵜⵙⴳⴰⵡⵉⵏ ⵏ ⵜⵎⵏⴰⴹⵜ ⵏ ⵓⵎ ⵍⴱⵡⴰⵖⵉ, ⵜⵡⴰⵃⵙⴰⴱ ⵙⴳ ⵜⵙⴳⴰⵜⵉⵏ ⵜⵉⵎⵇⵇⵔⴰⵏⵉⵏ ⴳ ⵎⴰⴷ ⵉⵥⵍⵉⵏ ⵙ ⵡⴰⵟⵟⴰⵙ ⵏ ⵉⵎⵣⴷⴰⵖⵏ ⴷ ⵜⵊⵓⵎⵎⴰ. ⵜⵍⵍⴰ ⴳ ⵓⴳⴰⴼⴰ-ⴰⴳⵎⵓⴹⴰⵏ ⵏ ⴷⵣⴰⵢⵔ, 35,48 ⵏ ⵓⴳⴰⴼⴰ, 7,8 ⵏ ⵓⴳⵎⵓⴹ, ⵜⴰⴳⴳⵓⴳⵏ ⵙ 24 ⴽⵎ ⵖⴼ ⵜⵖⵔⵎⵜ ⵏ ⵓⵎ ⵍⴱⵡⴰⵙⵉ.

## ⵥⵕ ⴰⵡⴷ

* ⵓⵎ ⵍⴱⵡⴰⵙⵉ

## ⵉⵙⴰⵖⵓⵍⵏ